ಭಾರತ–ಆಸ್ಟ್ರೇಲಿಯಾ: ನಾಳೆ ಟ್ವೆಂಟಿ–20 ಕ್ರಿಕೆಟ್ ಸರಣಿಯ ಮೊದಲ ಪಂದ್ಯ
ಭಾರತ–ಆಸ್ಟ್ರೇಲಿಯಾ: ನಾಳೆ ಟ್ವೆಂಟಿ–20 ಕ್ರಿಕೆಟ್ ಸರಣಿಯ ಮೊದಲ ಪಂದ್ಯ
ಪ್ರಜಾವಾಣಿ ವಾರ್ತೆ
Published:
23 ಫೆಬ್ರವರಿ 2019, 18:59  IST
Updated:
23 ಫೆಬ್ರವರಿ 2019, 23:24  IST
ಅಕ್ಷರ ಗಾತ್ರ :
ಆ
ಆ
ವಿಶಾಖಪಟ್ಟಣ: ವಿಶ್ವಕಪ್ ಕ್ರಿಕೆಟ್ ಟೂರ್ನಿಗೂ ಮುನ್ನ ನಡೆಯುವ ನಿಗದಿತ ಓವರ್‌ಗಳ ಕೊನೆಯ ಸರಣಿಗಳಿಗೆ ಭಾರತ ತಂಡ ಸಜ್ಜಾಗಿದೆ. ಆಸ್ಟ್ರೇಲಿಯಾ ಎದುರಿನ ಎರಡು ಟ್ವೆಂಟಿ–20 ಪಂದ್ಯಗಳ ಸರಣಿಯ ಮೊದಲ ಪಂದ್ಯ ಭಾನುವಾರ ಇಲ್ಲಿ ನಡೆಯಲಿದೆ. ನಂತರ ಐದು ಏಕದಿನ ಪಂದ್ಯಗಳು ನಡೆಯಲಿವೆ.
ಮೂರು ವಾರಗಳ ವಿಶ್ರಾಂತಿಯ ವಿರಾಟ್ ಕೊಹ್ಲಿ ಅಂಗಣಕ್ಕೆ ಇಳಿಯಲಿದ್ದಾರೆ. ವಿಶ್ವಕಪ್‌ಗೆ ತಂಡವನ್ನು ಸಜ್ಜುಗೊಳಿಸುವ ನಿಟ್ಟಿನಲ್ಲಿ ಈ ಸರಣಿಗಳ ಪಂದ್ಯಗಳು ಮಹತ್ವದ್ದಾಗಿದ್ದು ಆಟಗಾರರು ಸಂಪೂರ್ಣ ಸಾಮರ್ಥ್ಯವನ್ನು ಸಾಬೀತು ಮಾಡಲು ಪ್ರಯತ್ನಿಸಲಿದ್ದಾರೆ. ರಿಷಭ್ ಪಂತ್ ಮತ್ತು ವಿಜಯಶಂಕರ್ ಮೇಲೆ ಕಿಚ್ ರವಿಶಾಸ್ತ್ರಿ ಮತ್ತು ನಾಯಕ ಕೊಹ್ಲಿ ಕಣ್ಣಿಡಲಿದ್ದಾರೆ. ವಿಕೆಟ್ ಕೀಪಿಂಗ್‌ನಲ್ಲಿ ಪಂತ್ ಮತ್ತು ದಿನೇಶ್ ಕಾರ್ತಿಕ್ ನಡುವೆ ಭಾರಿ ಪೈಪೋಟಿ ನಡೆಯಲಿದೆ.
ಬೆನ್ನುನೋವಿನಿಂದ ಬಳಲುತ್ತಿರುವ ಹಾರ್ದಿಕ್ ಪಾಂಡ್ಯ ಈ ಸರಣಿಗಳಿಗೆ ಲಭ್ಯರಿಲ್ಲ. ಅವರ ಅನುಪಸ್ಥಿತಿಯಲ್ಲಿ ಮಿಂಚಲು ವಿಜಯ್ ಶಂಕರ್‌ಗೆ ಉತ್ತಮ ಅವಕಾಶವಿದೆ. ನ್ಯೂಜಿಲೆಂಡ್ ಪ್ರವಾಸದಲ್ಲಿ ಸಮಸ್ಯೆಗಳನ್ನು ಎದುರಿಸಿದ್ದ ಬೌಲಿಂಗ್ ವಿಭಾಗಕ್ಕೆ ಬಲ ತುಂಬಲು ಜಸ್‌ಪ್ರೀತ್ ಬೂಮ್ರಾ ಮರಳಿದ್ದಾರೆ.
ಟ್ವೆಂಟಿ–20 ಕ್ರಿಕೆಟ್‌ನಲ್ಲಿ ರವಿಚಂದ್ರನ್ ಅಶ್ವಿನ್ ನಂತರ 50 ವಿಕೆಟ್ ಕಬಳಿಸಿದ ಏಕೈಕ ಬೌಲರ್ ಎನಿಸಿರುವ ಬೂಮ್ರಾ ಅವರು ಸರಣಿಯಲ್ಲಿ ಉತ್ತಮ ಸಾಧನೆ ಮಾಡುವ ಭರವಸೆಯಲ್ಲಿದ್ದಾರೆ. ಸ್ಪಿನ್ ವಿಭಾಗಕ್ಕೆ ಮೊನಚು ನೀಡಲು ಯಜುವೇಂದ್ರ ಚಾಹಲ್ ಮತ್ತು ಕೃಣಾಲ್ ಪಾಂಡ್ಯ ಅವರ ಜೊತೆ ಲೆಗ್ ಬ್ರೇಕ್ ಬೌಲರ್ ಮಯಂಕ್ ಮಾರ್ಕಂಡೆ ಕೂಡ ಇದ್ದಾರೆ.
ನ್ಯೂಜಿಲೆಂಡ್‌ನಲ್ಲಿ ಇತ್ತೀಚೆಗೆ ನಡೆದ ಸರಣಿಯಲ್ಲಿ ಸೋತಿರುವ ಭಾರತ ತಂಡ ತವರಿನಲ್ಲಿ ಪುಟಿದೇಳುವ ನಿರೀಕ್ಷೆಯಲ್ಲಿದೆ. ಆಸ್ಟ್ರೇಲಿಯಾ ಎದುರು ಟ್ವೆಂಟಿ–20 ಸರಣಿಯಲ್ಲಿ ಕೊನೆಯದಾಗಿ ಭಾರತ 2016ರಲ್ಲಿ ಗೆದ್ದಿತ್ತು.
ಮಹೇಂದ್ರ ಸಿಂಗ್ ಧೋನಿ ನೇತೃತ್ವದ ತಂಡ ಆಗ 3–0 ಗೆಲುವಿನ ಸಾಧನೆ ಮಾಡಿತ್ತು. ನಂತರ ಅನುಭವಿಸಿದ ಸೋಲಿನ ಕಹಿಯನ್ನು ಮರೆಯಲು ಈ ಸರಣಿಯಲ್ಲಿ ಪ್ರಯತ್ನ ನಡೆಯಲಿದೆ. 2018ರಲ್ಲಿ ಮೂರು ಮಾದರಿಯ ಪಂದ್ಯಗಳಲ್ಲಿ ಒಟ್ಟು 2735 ರನ್ ಕಲೆ ಹಾಕಿದ್ದ ವಿರಾಟ್ ಕೊಹ್ಲಿ ಈ ಬಾರಿಯೂ ಬ್ಯಾಟಿಂಗ್ ವೈಭವ ಮುಂದುವರಿಸುವ ಗುರಿ ಹೊಂದಿದ್ದು, ಇದಕ್ಕೆ ತವರಿನ ಈ ಸರಣಿಗಳಲ್ಲೇ ನಾಂದಿ ಹಾಡಲು ಮುಂದಾಗಲಿದ್ದಾರೆ.
ಆಸ್ಟ್ರೇಲಿಯಾ ಎದುರು ಅವರು ಈ ವರೆಗೆ 13 ಪಂದ್ಯಗಳನ್ನು ಆಡಿದ್ದು 61ರ ಸರಾಸರಿಯಲ್ಲಿ ರನ್ ಕಲೆ ಹಾಕಿದ್ದಾರೆ. ಐದು ಅರ್ಧಶತಕಗಳು ಅವರ ಖಾತೆಯಲ್ಲಿವೆ. ಇದು ಅವರ ವಿಶ್ವಾಸವನ್ನು ಹೆಚ್ಚಿಸಲು ನೆರವಾಗಲಿದೆ.
ಬಿಗ್ ಬ್ಯಾಷ್‌ನ ಅನುಭವ: ಮೂರು ತಿಂಗಳ ಹಿಂದೆ ಭಾರತದ ವಿರುದ್ಧ ನಡೆದ ಸರಣಿಯ ನಂತರ ಆಸ್ಟ್ರೇಲಿಯಾ ತಂಡ ಟ್ವೆಂಟಿ–20 ಪಂದ್ಯಗಳನ್ನು ಆಡಿಲ್ಲ. ಆದರೆ ಈಚೆಗೆ ನಡೆದ ಬಿಗ್‌ಬ್ಯಾಷ್‌ನಲ್ಲಿ ಲಭಿಸಿದ ಅನುಭವ ತಂಡದ ಆಟಗಾರರಲ್ಲಿ ಭರವಸೆ ತುಂಬಿದೆ.
ತಂಡಗಳು
ಭಾರತ: ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ, ಕೆ.ಎಲ್.ರಾಹುಲ್, ಶಿಖರ್ ಧವನ್, ರಿಷಭ್ ಪಂತ್, ದಿನೇಶ್ ಕಾರ್ತಿಕ್, ಮಹೇಂದ್ರ ಸಿಂಗ್ ಧೋನಿ (ವಿಕೆಟ್ ಕೀಪರ್), ಕೃಣಾಲ್ ಪಾಂಡ್ಯ, ವಿಜಯ್ ಶಂಕರ್, ಯಜುವೇಂದ್ರ ಚಾಹಲ್, ಜಸ್‌ಪ್ರೀತ್ ಬೂಮ್ರಾ, ಉಮೇಶ್ ಯಾದವ್, ಸಿದ್ಧಾರ್ಥ್ ಕೌಲ್, ಮಯಂಕ್ ಮಾರ್ಕಂಡೆ.
ಆಸ್ಟ್ರೇಲಿಯಾ: ಆ್ಯರನ್ ಫಿಂಚ್ (ನಾಯಕ), ಡಿ’ಆರ್ಸಿ ಶಾರ್ಟ್, ಪ್ಯಾಟ್ ಕುಮಿನ್ಸ್, ಅಲೆಕ್ಸ್ ಕ್ಯಾರಿ, ಜೇಸನ್ ಬೆಹ್ರೆಂಡಾರ್ಫ್, ನೇಥನ್ ಕಾಲ್ಟರ್‌ನೈಲ್, ಪೀಟರ್ ಹ್ಯಾಂಡ್ಸ್‌ಕಂಬ್, ಉಸ್ಮಾನ್ ಖ್ವಾಜ, ನೇಥನ್ ಲಯನ್, ಗ್ಲೆನ್ ಮ್ಯಾಕ್ಸ್‌ವೆಲ್, ಜೇ ರಿಚರ್ಡ್ಸನ್, ಕೇನ್ ರಿಚರ್ಡ್ಸನ್, ಮಾರ್ಕಸ್ ಸ್ಟೊಯಿನಿಸ್, ಆ್ಯಶ್ಟನ್ ಟರ್ನರ್, ಆ್ಯಡಂ ಜಂಪಾ.
ಪಂದ್ಯ ಆರಂಭ: ಸಂಜೆ 7.00
ನೇರ ಪ್ರಸಾರ: ಸ್ಟಾರ್ ಸ್ಪೋರ್ಟ್ಸ್


ಫುಟ್ಬಾಲ್
ಮಿಕು, ಪಾರ್ಟಲು ಕಾಲ್ಚಳಕ
ಇಂಡಿಯನ್ ಸೂಪರ್ ಲೀಗ್ ಫುಟ್‌ಬಾಲ್ ಟೂರ್ನಿ: ಎಟಿಕೆ ವಿರುದ್ಧ ಬಿಎಫ್‌ಸಿಗೆ ಗೆಲುವು
ಮಿಕು, ಪಾರ್ಟಲು ಕಾಲ್ಚಳಕ
ಪ್ರಜಾವಾಣಿ ವಾರ್ತೆ
Published:
01 ನವೆಂಬರ್ 2018, 01:45  IST
Updated:
01 ನವೆಂಬರ್ 2018, 01:45  IST
ಅಕ್ಷರ ಗಾತ್ರ :
ಆ
ಆ
ಕೋಲ್ಕತ್ತ (ಪಿಟಿಐ): ಮೋಹಕ ಕಾಲ್ಚಳಕದ ಮೂಲಕ ಮೋಡಿ ಮಾಡಿದ ಮಿಕು ಮತ್ತು ಎರಿಕ್ ಪಾರ್ಟಲು, ಬೆಂಗಳೂರು ಫುಟ್‌ಬಾಲ್ ಕ್ಲಬ್ (ಬಿಎಫ್‌ಸಿ) ತಂಡಕ್ಕೆ ಗೆಲುವು ತಂದುಕೊಟ್ಟರು. ವಿವೇಕಾನಂದ ಯುವ ಭಾರತಿ ಕ್ರೀಡಾಂಗಣದಲ್ಲಿ ಬುಧವಾರ ರಾತ್ರಿ ನಡೆದ ಇಂಡಿಯನ್ ಸೂಪರ್ ಲೀಗ್ (ಐಎಸ್‌ಎಲ್) ಪಂದ್ಯದಲ್ಲಿ ಸುನಿಲ್ ಚೆಟ್ರಿ ಬಳಗ ಎಟಿಕೆಯನ್ನು 2–1ರಿಂದ ಮಣಿಸಿತು.
ಎರಡು ಪಂದ್ಯಗಳಲ್ಲಿ ಗೆದ್ದು ಒಂದರಲ್ಲಿ ಡ್ರಾ ಸಾಧಿಸಿದ್ದ ಬೆಂಗಳೂರು ಎಫ್‌ಸಿ ತಂಡ ಇಲ್ಲಿ ಆರಂಭದಲ್ಲೇ ಆಕ್ರಮಣಕಾರಿ ಆಟ ಆಡಿತು. ಹೀಗಾಗಿ ಚೆಂಡಿನ ಮೇಲೆ ನಿಯಂತ್ರಣ ಸಾಧಿಸಲು ತಂಡಕ್ಕೆ ಸಾಧ್ಯವಾಯಿತು. 10 ಮತ್ತು 11ನೇ ನಿಮಿಷಗಳಲ್ಲಿ ತಂಡಕ್ಕೆ ಎರಡು ಫ್ರೀ ಕಿಕ್ ಅವಕಾಶಗಳು ಲಭಿಸಿದವು. ಮೊದಲ ಫ್ರೀ ಕಿಕ್‌ನಲ್ಲಿ ಮಿಕು ಮತ್ತು ನಂತರ ಸುನಿಲ್ ಚೆಟ್ರಿ ಎಡವಿದರು. ಆದರೆ ಪಂದ್ಯದ ಮೊದಲ ಗೋಲು ಒಲಿದದ್ದು ಎಟಿಕೆಗೆ.
15ನೇ ನಿಮಿಷದಲ್ಲಿ ಸ್ಯಾಂಟೋಸ್ ಮತ್ತು ಕೋಮಲ್ ತಟಾಲ್ ಜೋಡಿ ತವರಿನ ಪ್ರೇಕ್ಷಕರನ್ನು ರೋಮಾಂಚನಗೊಳಿಸಿದರು. ದೂರದಿಂದ ಸ್ಯಾಂಟೋಸ್ ನೀಡಿದ ನಿಖರ ಪಾಸ್‌ನಲ್ಲಿ ಚೆಂಡನ್ನು ಡ್ರಿಬಲ್ ಮಾಡುತ್ತ ಮುಂದೆ ಸಾಗಿದ ಕೋಮಲ್ ಮ್ಯಾಜಿಕ್ ಮಾಡಿದರು. ಗೋಲ್‌ಕೀಪರ್ ಗೋಲುಪೆಟ್ಟಿಗೆಯಿಂದ ತುಸು ಹೊರಗೆ ಇದ್ದುದನ್ನು ಗಮನಿಸಿದ ಕೋಮಲ್, ಚೆಂಡನ್ನು ಎಡಭಾಗದ ಮೂಲೆಗೆ ಬಲವಾಗಿ ಒದ್ದರು. ಗುರುಪ್ರೀತ್ ಸಿಂಗ್ ಸಂಧು ಚೆಂಡನ್ನು ತಡೆಯಲು ನಡೆಸಿದ ಪ್ರಯತ್ನ ವಿಫಲವಾಯಿತು.
ನಂತರ ಕೆಲ ಕಾಲ ಬಿಎಫ್‌ಸಿ ಒತ್ತಡದಲ್ಲೇ ಆಡಿತು. ಆದರೆ 45+3 ಮತ್ತು 47ನೇ ನಿಮಿಷಗಳಲ್ಲಿ ಮಿಕು ಮತ್ತು ಎರಿಕ್ ಪಾರ್ಟಾಲು ತಂಡದಲ್ಲಿ ಸಂಭ್ರಮದ ಅಲೆ ಎಬ್ಬಿಸಿದರು. 45+3ನೇ ನಿಮಿಷದಲ್ಲಿ ಡಿಮಾಸ್ ನೀಡಿದ ಪಾಸ್‌ನಲ್ಲಿ ದೂರದಿಂದ ಚೆಂಡನ್ನು ಗೋಲುಪೆಟ್ಟಿಗೆಯೊಳಗೆ ತೂರಿದ ಮಿಕು ಬಿಎಫ್‌ಸಿಗೆ ಸಮಬಲ ಗಳಿಸಿಕೊಟ್ಟರು. 47ನೇ ನಿಮಿಷದಲ್ಲಿ ಲಭಿಸಿದ ಫ್ರೀ ಕಿಕ್‌ನಲ್ಲಿ ಪಾರ್ಟಲು ಗಳಿಸಿದ ಗೋಲಿನೊಂದಿಗೆ ತಂಡ ಮುನ್ನಡೆ ಗಳಿಸಿತು. ನಂತರ ಎದುರಾಳಿಗಳನ್ನು ನಿಯಂತ್ರಿಸುವಲ್ಲಿ ಯಶಸ್ವಿಯಾಯಿತು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಶತಮಾನದ ದಾಖಲೆ ಮುರಿದ ರಾಸ್ ಟೇಲರ್
ನ್ಯೂಜಿಲೆಂಡ್‌ನಮಧ್ಯಮ ಕ್ರಮಾಂಕದ ಬ್ಯಾಟ್ಸ್‌ಮನ್ ರಾಸ್ ಟೇಲರ್, ಇಲ್ಲಿ ನಡೆಯುತ್ತಿರುವ ಆಸ್ಟ್ರೇಲಿಯಾ ವಿರುದ್ಧದ ದ್ವಿತೀಯ ಟೆಸ್ಟ್‌ನಲ್ಲಿ 290 ರನ್ ಗಳಿಸುವ ಮೂಲಕ 112 ವರ್ಷಗಳ ಹಿಂದಿನ ದಾಖಲೆ ಮುರಿದಿದ್ದಾರೆ.
ಏಜೆನ್ಸೀಸ್ | Updated:
Nov 17, 2015, 04:00AM IST
ಆಸ್ಟ್ರೇಲಿಯಾ-ನ್ಯೂಜಿಲೆಂಡ್ ನಡುವಿನ 2ನೇ ಟೆಸ್ಟ್ 2015ರಲ್ಲಿ 5ನೇ ಶತಕ ಸಿಡಿಸಿದ ಸ್ಚೀವ್ ಸ್ಮಿತ್
ಪರ್ತ್: ನ್ಯೂಜಿಲೆಂಡ್‌ನಮಧ್ಯಮ ಕ್ರಮಾಂಕದ ಬ್ಯಾಟ್ಸ್‌ಮನ್ ರಾಸ್ ಟೇಲರ್, ಇಲ್ಲಿ ನಡೆಯುತ್ತಿರುವ ಆಸ್ಟ್ರೇಲಿಯಾ ವಿರುದ್ಧದ ದ್ವಿತೀಯ ಟೆಸ್ಟ್‌ನಲ್ಲಿ 290 ರನ್ ಗಳಿಸುವ ಮೂಲಕ 112 ವರ್ಷಗಳ ಹಿಂದಿನ ದಾಖಲೆ ಮುರಿದಿದ್ದಾರೆ.
ಆತಿಥೇಯ ಆಸ್ಟ್ರೇಲಿಯಾ ವಿರುದ್ಧ ಪ್ರಥಮ ಇನಿಂಗ್ಸ್‌ನಲ್ಲಿ ಟೇಲರ್, 374 ಎಸೆತಗಳಲ್ಲಿ 43 ಬೌಂಡರಿಗಳ ನೆರವಿನಿಂದ 290 ರನ್ ಗಳಿಸಿದರು. ಮೂರನೇ ದಿನದಂತ್ಯಕ್ಕೆ 235 ರನ್ ಗಳಿಸಿ ಅಜೇಯರಾಗುಳಿದಿದ್ದ ಟೇಲರ್, ನಾಲ್ಕನೇ ದಿನ ತಮ್ಮ ಮೊತಕ್ಕೆ 55 ರನ್ ಸೇರಿಸಿ ಕೇವಲ 10 ರನ್‌ಗಳಿಂದ ಚೊಚ್ಚಲ ತ್ರಿಶತಕ ಸಾಧನೆಯಿಂದ ವಂಚಿತರಾದರು. 294 ರನ್ ಗಳಿಸುವ ಮೂಲಕ ಟೇಲರ್ ಆಸ್ಟ್ರೇಲಿಯಾ ನೆಲದಲ್ಲಿ ಆಸೀಸ್ ವಿರುದ್ಧ ಗರಿಷ್ಠ ವೈಯಕ್ತಿಕ ಮೊತ್ತ ಗಳಿಸಿದ ದಾಖಲೆಯನ್ನು ತಮ್ಮ ಹೆಸರಿಗೆ ವರ್ಗಾಯಿಸಿಕೊಂಡರು. ಇದಕ್ಕೂ ಮೊದಲು ಈ ದಾಖಲೆ ಇಂಗ್ಲೆಂಡ್‌ನ ಮಾಜಿ ಕ್ರಿಕೆಟಿಗ ರೆಗಿನಾಲ್ಡ್ ಫೋಸ್ಟರ್ ಅವರ ಹೆಸರಲ್ಲಿತ್ತು. 1903ರಲ್ಲಿ ಸಿಡ್ನಿಯಲ್ಲಿ ಟೆಸ್ಟ್ ಕ್ರಿಕೆಟ್‌ಗೆ ಪದಾರ್ಪಣೆ ಮಾಡಿದ್ದ ಫೋಸ್ಟರ್ ಪ್ರಥಮ ಇನಿಂಗ್ಸ್‌ನಲ್ಲಿ 287 ರನ್ ಗಳಿಸಿದ್ದರು.
ಟೇಲರ್ ಅವರ ಬ್ಯಾಟಿಂಗ್ ಸಾಹಸದಿಂದ ನ್ಯೂಜಿಲೆಂಡ್ ತಂಡ, ಆಸ್ಟ್ರೇಲಿಯಾದ559 ರನ್‌ಗಳಿಗೆ ಪ್ರತಿಯಾಗಿ ಮೊದಲ ಇನಿಂಗ್ಸ್‌ನಲ್ಲಿ 624 ರನ್‌ಗಳಿಗೆ ಆಲ್‌ಔಟ್ ಆಯಿತು.
ಸ್ಮಿತ್‌ಗೆ ವರ್ಷದ 5ನೇ ಶತಕ
65 ರನ್‌ಗಳ ಹಿನ್ನಡೆಯೊಂದಿಗೆ ಎರಡನೇ ಸರದಿ ಆರಂಭಿಸಿರುವ ಆಸ್ಟ್ರೇಲಿಯಾ, 4ನೇ ದಿನದಂತ್ಯಕ್ಕೆ 63 ಓವರ್‌ಗಳಲ್ಲಿ 2 ವಿಕೆಟ್ ನಷ್ಟಕ್ಕೆ 258 ರನ್ ಗಳಿಸಿದೆ. ನಾಯಕ ಸ್ಟೀವ್ ಸ್ಮಿತ್ 170 ಎಸೆತಗಳಲ್ಲಿ 131 ರನ್ ಗಳಿಸಿ ಅಜೇಯರಾಗುಳಿದಿದ್ದಾರೆ. ಇದು 2015ರಲ್ಲಿ ಸ್ಮಿತ್ ಗಳಿಸಿದ 5ನೇ ಮತ್ತು ಒಟ್ಟಾರೆ 12ನೇ ಟೆಸ್ಟ್ ಶತಕವಾಗಿದೆ. ಸ್ಮಿತ್ ಜತೆ ಮುರಿಯದ 3ನೇ ವಿಕೆಟ್‌ಗೆ 212 ರನ್‌ಗಳ ಜತೆಯಾಟವಾಡಿರುವ ಆ್ಯಡಂ ವೋಜಸ್ (ಔಟಾಗದೆ 101) 2ನೇ ಟೆಸ್ಟ್ ಶತಕದೊಂದಿಗೆ ಅಂತಿಮ ದಿನಕ್ಕೆ ಕ್ರೀಸ್ ಕಾಯ್ದುಕೊಂಡಿದ್ದಾರೆ. ಸದ್ಯ ಆತಿಥೇಯರು 193 ರನ್‌ಗಳ ಮುನ್ನಡೆಯಲ್ಲಿದ್ದಾರೆ.
ಸಂಕ್ಷಿಪ್ತ ಸ್ಕೋರ್
ಆಸ್ಟ್ರೇಲಿಯಾ: 559 ಮತ್ತು 2ನೇ ಇನಿಂಗ್ಸ್ 63 ಓವರ್‌ಗಳಲ್ಲಿ 258/2 (ಡೇವಿಡ್ ವಾರ್ನರ್ 24, ಸ್ಟೀವ್ ಸ್ಮಿತ್ ಔಟಾಗದೆ 131, ಆ್ಯಡಂ ವೋಜಸ್ ಔಟಾಗದೆ 101; ಟಿಮ್ ಸೌಥಿ 40ಕ್ಕೆ1, ಟ್ರೆಂಟ್ ಬೌಲ್ಟ್ 50ಕ್ಕೆ1)
ನ್ಯೂಜಿಲೆಂಡ್: ಪ್ರಥಮ ಇನಿಂಗ್ಸ್ 153.5 ಓವರ್‌ಗಳಲ್ಲಿ 624 (ರಾಸ್ ಟೇಲರ್ 290, ಕೇನ್ ವಿಲಿಯಮ್ಸನ್ 166; ಮಿಚೆಲ್ ಸ್ಟಾರ್ಕ್ 119ಕ್ಕೆ4, ನಾಥನ್ ಲಿಯಾನ್ 107ಕ್ಕೆ3)
ಆಸೀಸ್ ವಿರುದ್ಧ ಗರಿಷ್ಠ ವೈಯಕ್ತಿಕ ಮೊತ್ತ: ಟಾಪ್-5
ಆಟಗಾರ ದೇಶ ರನ್ ಸ್ಥಳ ಇಸವಿ
ಲೆನ್ ಹಟನ್ ಇಂಗ್ಲೆಂಡ್ 364 ದಿ ಓವಲ್ 1938
ರಾಸ್ ಟೇಲರ್ ನ್ಯೂಜಿಲೆಂಡ್ 290 ಪರ್ತ್ 2015
ರೆಗಿನಾಲ್ಡ್ ಫೋಸ್ಟರ್ ಇಂಗ್ಲೆಂಡ್ 287 ಸಿಡ್ನಿ 1903
ವಿವಿಎಸ್ ಲಕ್ಷ್ಮಣ್ ಭಾರತ 281 ಕೋಲ್ಕೊತಾ 2001
ಬ್ರಿಯಾನ್ ಲಾರಾ ವೆಸ್ಟ್ ಇಂಡೀಸ್ 277 ಸಿಡ್ನಿ 1993


ಎಂಟರ ಘಟ್ಟಕ್ಕೆ ಶ್ರೀಕಾಂತ್; ಸೋತ ಸಿಂಧು
ಮಲೇಷ್ಯಾ ಓಪನ್ ಬ್ಯಾಡ್ಮಿಂಟನ್ ಟೂರ್ನಿ: ಪ್ರಣವ್–ಸಿಕ್ಕಿ ರೆಡ್ಡಿ ಜೋಡಿಗೆ ನಿರಾಸೆ
ಎಂಟರ ಘಟ್ಟಕ್ಕೆ ಶ್ರೀಕಾಂತ್; ಸೋತ ಸಿಂಧು
ಪ್ರಜಾವಾಣಿ ವಾರ್ತೆ
Published:
05 ಏಪ್ರಿಲ್ 2019, 00:48  IST
Updated:
05 ಏಪ್ರಿಲ್ 2019, 00:48  IST
ಅಕ್ಷರ ಗಾತ್ರ :
ಆ
ಆ
ಕ್ವಾಲಾಲಂಪುರ: ಎದುರಾಳಿಯನ್ನು ನೇರ ಗೇಮ್‌ಗಳಿಂದ ಮಣಿಸಿದ ಭಾರತದ ಕಿದಂಬಿ ಶ್ರೀಕಾಂತ್ ಇಲ್ಲಿ ನಡೆಯುತ್ತಿರುವ ಮಲೇಷ್ಯಾ ಓಪನ್ ಬ್ಯಾಡ್ಮಿಂಟನ್ ಟೂರ್ನಿಯ ಕ್ವಾರ್ಟರ್ ಫೈನಲ್ ಹಂತ ತಲುಪಿದರು. ಏಕಪಕ್ಷೀಯ ಪಂದ್ಯದಲ್ಲಿ ಎದುರಾಳಿಗೆ ಮಣಿದ ಪಿ.ವಿ.ಸಿಂಧು ಕಣದಿಂದ ಹೊರಗೆ ಬಿದ್ದರು.
ಎಂಟನೇ ಶ್ರೇಯಾಂಕಿತ ಶ್ರೀಕಾಂತ್ ಥಾಯ್ಲೆಂಡ್‌ನ ಖೋಸಿಟ್ ಫೆಟ್ರಾದಬ್ ಅವರನ್ನು 21–11, 21–15ರಿಂದ ಸೋಲಿಸಿದರು. ಪಂದ್ಯ ಕೇಲವ ಅರ್ಧ ತಾಸಿನಲ್ಲಿ ಮುಕ್ತಾಯಗೊಂಡಿತು. ಎಂಟರ ಘಟ್ಟದ ಪಂದ್ಯದಲ್ಲಿ ಭಾರತದ ಆಟಗಾರ ಒಲಿಂಪಿಕ್ ಚಾಂಪಿಯನ್ ಹಾಗೂ ನಾಲ್ಕನೇ ಶ್ರೇಯಾಂಕಿತ ಚೀನಾದ ಚೆನ್ ಲಾಂಗ್ ಎದುರು ಸೆಣಸಲಿದ್ದಾರೆ.
ಕಳೆದ ವಾರ ನಡೆದ ಇಂಡಿಯಾ ಓ‍ಪನ್ ಟೂರ್ನಿಯಲ್ಲಿ ಫೈನಲ್ ಪ್ರವೇಶಿಸಿದ್ದ ಶ್ರೀಕಾಂತ್ 17 ತಿಂಗಳ ನಂತರ ಪ್ರಮುಖ ಟೂರ್ನಿಯೊಂದರ ಪ್ರಶಸ್ತಿ ಸುತ್ತು ಪ್ರವೇಶಿಸಿದ ಸಾಧನೆ ಮಾಡಿದ್ದರು. ಮಲೇಷ್ಯಾ ಓಪನ್‌ನ ಆರಂಭದಿಂದಲೇ ಮಿಂಚುತ್ತಿರುವ ಅವರು ಈಗ ಭಾರತದ ಏಕೈಕ ಭರವಸೆಯಾಗಿದ್ದಾರೆ.
ಆರಂಭದಲ್ಲಿ 6–2ರ ಮುನ್ನಡೆ ಗಳಿಸಿ ವಿಶ್ವಾಸ ಗಳಿಸಿದ ಶ್ರೀಕಾಂತ್ ನಂತರ ಮುನ್ನಡೆಯನ್ನು 14–6ಕ್ಕೆ ಹೆಚ್ಚಿಸಿಕೊಂಡರು. ಹೀಗಾಗಿ ಮೊದಲ ಗೇಮ್‌ನಲ್ಲಿ ಸುಲಭ ಜಯ ಸಾಧಿಸಿದರು. ಎರಡನೇ ಗೇಮ್‌ನಲ್ಲೂ ಆಧಿಪತ್ಯ ಮುಂದುವರಿಸಿದರು. ಆದ್ದರಿಂದ ಎದುರಾಳಿ ನಿರುತ್ತರರಾದರು.
ಸಿಂಧುಗೆ ಆಘಾತ: ಮಹಿಳೆಯರ ಸಿಂಗಲ್ಸ್ ವಿಭಾಗದಲ್ಲಿ ಐದನೇ ಶ್ರೇಯಾಂಕ ಹೊಂದಿರುವ ಪಿ.ವಿ.ಸಿಂಧು 18–21, 7–21ರಿಂದ ದಕ್ಷಿಣ ಕೊರಿಯಾದ ಸಂಗ್ ಜಿ ಹ್ಯೂನ್ ಎದುರು ಸೋತರು. ಮೊದಲ ಗೇಮ್‌ನಲ್ಲಿ 13–10ರಿಂದ ಮುನ್ನಡೆದಿದ್ದ ಸಿಂಧು ಗೆಲುವಿನ ಭರವಸೆ ಮೂಡಿಸಿದ್ದರು. ಆದರೆ ತಿರುಗೇಟು ನೀಡಿದ ಎದುರಾಳಿ ನಂತರ ಆಧಿಪತ್ಯ ಸಾಧಿಸಿ ಗೆಲುವು ತಮ್ಮದಾಗಿಸಿಕೊಂಡರು.
ಮೊದಲ ಗೇಮ್‌ನಲ್ಲಿ ಸೊಗಸಾದ ರ‍್ಯಾಲಿಗಳ ಮೂಲಕ ಉಭಯ ಆಟಗಾರ್ತಿಯರು ಪ್ರೇಕ್ಷಕರನ್ನು ರಂಜಿಸಿದರು. ಈ ನಡುವೆ ಸಿಂಧು 8–5ರ ಮುನ್ನಡೆ ಸಾಧಿಸಿದರು. ಪಟ್ಟು ಬಿಡದ ಸಂಗ್ ಜಿ ತಿರುಗೇಟು ನೀಡಿದರು. ಪ್ರಬಲ ಕ್ರಾಸ್ ಕೋರ್ಟ್ ಶಾಟ್ ಮೂಲಕ ಸಮಬಲ ಸಾಧಿಸಿದರು. ಸಿಂಧು ಕೂಡ ಪಟ್ಟು ಬಿಡದೆ ಕಾದಾಡಿ 11–9ರಿಂದ ಮುನ್ನಡೆದರು. ವಿರಾಮದ ನಂತರ ಸಂಗ್ ಜಿ ಹಿನ್ನಡೆಯ ಅಂತರ ಕಡಿಮೆ ಮಾಡಲು ಪ್ರಯತ್ನಿಸಿದರು. ಎರಡು ಶಾಟ್‌ಗಳಲ್ಲಿ ವೈಫಲ್ಯ ಕಂಡ ಸಿಂಧು 14–16ರಿಂದ ಹಿನ್ನಡೆದರು. ನಂತರ ಸಂಗ್ ಜಿ ಹಿಂದಿರುಗಿ ನೋಡಲಿಲ್ಲ.
ಎರಡನೇ ಗೇಮ್‌ನ ಆರಂಭದಲ್ಲಿ 5–0 ಮುನ್ನಡೆ ಗಳಿಸಿದ ಸಂಗ್ ಜಿ ನಂತರ ಇದನ್ನು 10–5ಕ್ಕೆ ಹಿಗ್ಗಿಸಿದರು. ಸತತ ಆರು ಪಾಯಿಂಟ್‌ಗಳನ್ನು ಗಳಿಸಿ ಹಿಡಿತ ಸಾಧಿಸಲು ಸಿಂಧು ಪ್ರಯತ್ನಿಸಿದರು. ನಂತರ ನೀರಸ ಆಟವಾಡಿ ಸೋಲೊಪ್ಪಿಕೊಂಡರು.
ಮಿಶ್ರ ಡಬಲ್ಸ್‌ನಲ್ಲಿ ಭಾರತದ ಪ್ರಣವ್ ಜೆರಿ ಚೋಪ್ರಾ ಮತ್ತು ಎನ್.ಸಿಕ್ಕಿ ರೆಡ್ಡಿ ಜೋಡಿ ಸ್ಥಳೀಯರಾದ ಟಾನ್ ಕಿಯಾನ್ ಮೆಂಗ್ ಮತ್ತು ಲಾಯಿ ಪೇಯಿ ಜಿಂಗ್ ಎದುರು 21–15, 17–21, 13–21ರಿಂದ ಸೋತರು.


ಹಬ್ಬದ ಅಡುಗೆಯಲ್ಲಿದೆ ಆರೋಗ್ಯದ ರುಚಿ
ಹಬ್ಬದ ಅಡುಗೆಯಲ್ಲಿದೆ ಆರೋಗ್ಯದ ರುಚಿ
ಡಾ. ಗೀತಾ ಸತ್ಯ
11 ಆಗಸ್ಟ್ 2018, 01:00  IST
Updated:
11 ಆಗಸ್ಟ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಜ್ಯೋತಿರ್ಭೀಮೇಶ್ವರ ಅಮಾವಾಸ್ಯೆಯಿಂದ ವರ್ಷಋತು ಆರಂಭ. ಅದು ಕೊನೆಯಾಗುವುದು ಮಹಾಲಯ ಅಮಾವಾಸ್ಯೆಗೆ. ಈ ಅವಧಿಯೇ ನಡು ಮಳೆಗಾಲ. ಆಯುರ್ವೇದ ಸಂಹಿತೆಗಳ ಪ್ರಕಾರ ವರ್ಷಋತುವನ್ನು ವಾತ ಪ್ರಕೋಪಗೊಳ್ಳುವ ಕಾಲ ಎಂದು ಬಣ್ಣಿಸಲಾಗಿದೆ. ಬೇಸಿಗೆಯ ಕಡು ಬಿಸಿಲಿನಿಂದ ದೇಹ ಮತ್ತು ಜಾಠರಾಗ್ನಿ ದುರ್ಬಲವಾಗಿರುತ್ತದೆ. ಆದ್ದರಿಂದ ಅತಿ ಹಗುರವಾದ ಆಹಾರವನ್ನು ಮಳೆಗಾಲದಲ್ಲಿ ಉಣ್ಣಬೇಕು. ವಾತದೋಷವನ್ನು ನಿಗ್ರಹಿಸಲು ಸಿಹಿಯಾದ, ಅಲ್ಪ ಹುಳಿಯಾದ ಮತ್ತು ಲವಣರಸ ಪ್ರಧಾನವಾದ ಆಹಾರವನ್ನು ಸೇವಿಸುವುದು ಸೂಕ್ತ.
ಮಳೆಗಾಲದ ದಿನಗಳಲ್ಲಿ ಜೇನುತುಪ್ಪವನ್ನು ಹೆಚ್ಚಾಗಿ ಬಳಸಬೇಕು ಎಂಬ ‘ಚರಕಸಂಹಿತೆ’ಯ ಆದೇಶ ನಮಗೆ ಅನುಸರಣೀಯ. ಗೋಧಿ ಮತ್ತು ಬಾರ್ಲಿಯ ಹಿಟ್ಟು ಬಳಸಿದ ತಿಂಡಿ–ತಿನಿಸಿಗೆ ಹೆಚ್ಚು ಒತ್ತು ನೀಡಬೇಕು. ಅಕ್ಕಿ ಅದರಲ್ಲೂ ವಿಶೇಷವಾಗಿ ಕೆಂಪಕ್ಕಿಯ ಬಳಕೆಗೆ ಮಳೆಗಾಲದ ದಿನಗಳು ಹೆಚ್ಚು ಸೂಕ್ತ. ಹಾಲು ಮತ್ತು ಅದರ ಉತ್ಪನ್ನಗಳಾದ ಬೆಣ್ಣೆ, ಮಜ್ಜಿಗೆ, ಸಿಹಿ ಮೊಸರು, ತುಪ್ಪವನ್ನು ಆಯಾ ವ್ಯಕ್ತಿಯು ತನ್ನ ಹಸಿವೆಯ ಶಕ್ತಿಗೆ ಅನುಗುಣವಾಗಿ ಸೇವಿಸಲು ಅಡ್ಡಿಯಿಲ್ಲ. ಊಟ, ತಿಂಡಿ ಜೊತೆಗೆ ಜೇನು ಹಾಗೂ ತುಪ್ಪವನ್ನು ಸರಿಸಮವಲ್ಲದ ಪ್ರಮಾಣದಲ್ಲಿ ಕೂಡಿಸಿ ಬಳಸಬಹುದು. ಮಳೆಗಾಲದಲ್ಲಿ ಬಳಸಲು ಹಳೆಯ ಧಾನ್ಯಗಳಿಗೆ ಹೆಚ್ಚು ಪ್ರಾಶಸ್ತ್ಯ ಇದೆ.
ಹಗಲಿನ ನಿದ್ದೆ, ಸೂಪ್ ತರಹದ ಹೆಚ್ಚು ದ್ರವರೂಪದ ಆಹಾರ, ಮಂಜು ಮತ್ತು ಬೀಸುವ ತಣ್ಣಗಿನ ಗಾಳಿಗೆ ಮೈ ಒಡ್ಡಿಕೊಳ್ಳುವುದು, ಆಗ ತಾನೇ ಹರಿದು ಬಂದ ಹೊಸ ನೀರು ಕುಡಿಯುವುದು, ಅತಿಯಾದ ವ್ಯಾಯಾಮ, ಮಳೆಗಾಲದ ನಡುಬಿಸಿಲಿನಲ್ಲಿ ಅಡ್ಡಾಡುವ ಸೂಕ್ಷ್ಮ ಸಂಗತಿಗಳನ್ನು ಸಹ ಮಳೆಗಾಲದಲ್ಲಿ ಬಿಡಬೇಕು ಎಂಬ ‘ಚರಕಸಂಹಿತೆ’ಯ ಹಿತನುಡಿ ಆರೋಗ್ಯದ ಸೋಪಾನ. ನೀರು ಕುಡಿಯಲು ಕೆಲವು ಕಿವಿಮಾತುಗಳಿವೆ. ಮಳೆನೀರು ಸಂಗ್ರಹಿಸಿ ಅದನ್ನು ಬಳಸಿದರೆ ಉತ್ತಮ ಎಂಬ ಸೂಚನೆ ಇದೆ. ಅದನ್ನು ‘ಮಾಹೇಂದ್ರ ತೋಯ’ ಎಂದು ಕರೆಯುವರು. ಅದನ್ನೂ ಕಾಯಿಸಿ ಬಳಸಲು ಆದೇಶವಿದೆ. ಬಾವಿ ನೀರನ್ನು ಕೂಡ ಅಂತೆಯೇ ಬಳಸಬಹುದು. ಮೈಗೆ, ತಲೆಗೆ ಎಣ್ಣೆ ಹಚ್ಚುವ ಸಂಪ್ರದಾಯ ಭಾರತದಲ್ಲಿ ಅನೂಚಾನ. ಮಳೆಗಾಲದ ದಿನಗಳಲ್ಲಿ ಅದು ಹೆಚ್ಚು ಸೂಕ್ತ.
ಸೀಗೆಪುಡಿ, ಬಾಗೆಪುಡಿ, ಕಡಲೆಹಿಟ್ಟು ಉಪಯೋಗಿಸಿ ಮೈಉಜ್ಜಿ ಸ್ನಾನ ಮಾಡಿಕೊಳ್ಳುವ ವಿಧಾನ ಉತ್ತಮ. ಇದರಿಂದ ವಾತದುಷ್ಟಿ, ಮೈ ಕೈ ನೋವಿನಿಂದ ಪಾರಾಗಲು ಸಾಧ್ಯವಿದೆ. ಸ್ನಾನದ ಅನಂತರ ಮೈ ಕೈಗೆ ಗಂಧ, ಚಂದನಲೇಪನ ವಿಧಾನ ಹಿಂದೆ ಚಾಲ್ತಿಯಲ್ಲಿತ್ತು. ಇಂದು ನೊಸಲಿಗೆ ಗಂಧ–ಚಂದನ ತಿಲಕ ಹಚ್ಚುವ ಸಾಂಕೇತಿಕ ಆಚರಣೆ ನಾಮಮಾತ್ರ ಉಳಿದಿದೆ.
ನೆರೆಯ ರಾಜ್ಯ ಕೇರಳದಲ್ಲಿ ಓಣಂ ಹಬ್ಬದ ಆಚರಣೆಯಲ್ಲಿ ಮಳೆಗಾಲದ್ದೇ ಸೈ. ಅದು ಹೂಗಳ ಹಬ್ಬ. ಶ್ರಾವಣದ ದಿನಗಳಲ್ಲಿ ಕಾಡು–ನಾಡಿನಲ್ಲಿ ಪುಷ್ಪ ಸಂದೋಹದ ಸಂಭ್ರಮ ಅನನ್ಯ. ಅಂತಹ ಹೂಮಾಲೆಗಳನ್ನು ತುರುಬಿಗೆ, ಕೊರಳಿಗೆ ಸೂಡಿಕೊಳ್ಳುವ ಸಂಪ್ರದಾಯ ಹಿಂದೆ ಇತ್ತು. ಅದು ಮಳೆಗಾಲದ ಆಚರಣೆ ಎಂಬ ಉಲ್ಲೇಖ ಚರಕಸಂಹಿತೆಯಲ್ಲಿದೆ. ಎಲ್ಲ ಬಗೆಯ ಮನೋದೈಹಿಕ ಒತ್ತಡ ದೂರ ಮಾಡುವ ಅಂತಹ ಪುಷ್ಪ ಮಾಲೆ ಧರಿಸುವುದರಿಂದ ವಾತದ ಉದ್ರೇಕ ಉಪಶಮಿತ. ಮಳೆಗಾಲದ ಬಟ್ಟೆ ಧರಿಸುವ ಸೂಕ್ಷ್ಮ ಸಂದೇಶ ಸಹ ಚರಕಸಂಹಿತೆಯಂತಹ ಎರಡೂವರೆ ಸಾವಿರ ವರ್ಷಗಳ ಹಿಂದಿನ ಗ್ರಂಥ ವಿವರಿಸುತ್ತದೆ. ಲಘು ಹಾಗೂ ಶುಚಿಗೊಳಿಸಿದ ಅಂಬರ(ದಿರಸು) ಧರಿಸಿದರೆ ಸಾಲದು. ತೇವ, ಬೀಸುವ ಗಾಳಿ ರಹಿತ ಸುಖವಾದ ಉಷ್ಣಗೃಹದಲ್ಲಿ ವಾಸಿಸುವುದು ಸೂಕ್ತ ಎಂಬ ವರ್ಷಋತು ಚರ್ಯದಲ್ಲಿದೆ. ಇಂತಹ ಅಗಾಧ ಆರೋಗ್ಯ ಕಾಳಜಿ ಮತ್ತು ರೋಗ ರಹಿತ ಸಮಾಜ ನಿರ್ಮಾಣದ ಉದ್ದೇಶಗಳು ಭಾರತದ ಪ್ರಾಗೈತಿಹಾಸಿಕ ಯುಗದಲ್ಲಿತ್ತು.
ಭೀಮನ ಅಮವಾಸ್ಯೆಯನ್ನು ಸಂಜೀವಿನಿ ಅಮಾವಾಸ್ಯೆ ಎಂದು ಕರೆಯುವರು. ಹೆಂಗಳೆಯರು ಕಂಕಣ ಕಟ್ಟಿ ಕೈಗೊಳ್ಳುವ ಶಿವ ಶಕ್ತಿಯರ ಪೂಜೆ ಅವರ ಸಮ್ಮಿಲನದ ಸಾಂಕೇತಿಕ ಆಚರಣೆ ಮತ್ತು ಹಬ್ಬದ ಹಿಟ್ಟಿನ ಕಡುಬು ಸೇವನೆ ದೇಹ ಮತ್ತು ಮನಸ್ಸಿಗೆ ಮುದವೀಯುತ್ತದೆ. ಕುಟುಂಬದ ಎಲ್ಲ ಸದಸ್ಯರ ಒಟ್ಟಾಗುವಿಕೆಗೆ ಇಂಬೀಯುತ್ತದೆ. ಉತ್ತರ ಕನ್ನಡದ ಕೊಡೆ ಅಮಾವಾಸ್ಯೆ ಎಂದರೆ ಇದೇ ಹಬ್ಬ. ದಕ್ಷಿಣ ಕನ್ನಡಿಗರಿಗೆ ಇದು ಆಟಿಯ ಅಮಾವಾಸ್ಯೆ. ಕೊಡೆಯಾಕಾರ ಬೆಳೆಯುವ ಮರವೊಂದರೆ ಹೊರ ತೊಗಟೆ ರಸ ಕುಡಿಯುವ ಆಚರಣೆ ತುಳುನಾಡಿಗರಿಗೆ ಪರಿಚಿತ. ನಾಗರ ಪಂಚಮಿಯ ಸಹೋದರ ಸಹೋದರಿಯರ ಸೌಹಾರ್ದಯುತ ಸಂಬಂಧದ ಆಚರಣೆ, ಅಂದು ಬಳಸುವ ಸಿಹಿ ತಿಂಡಿಗಳು ಮಳೆಗಾಲದ ಆರೋಗ್ಯಕ್ಕೆ ಪೂರಕ. ಅರಿಶಿನಕ್ಕೆ ನಮ್ಮ ಅಡುಗೆಯಲ್ಲಿದೆ ಅಪರಿಮಿತ ಆದ್ಯತೆ. ಅರಿಶಿನ ಎಲೆಗಡುಬು ತಯಾರಿಸಿ ತಿನ್ನುವ ನಾಗರ ಪಂಚಮಿಯ ಹಬ್ಬದ ಅಡುಗೆ ಕರಾವಳಿ ಜಿಲ್ಲೆಯವರಿಗೆ ಪರಿಚಿತ. ದೇಹದ ಎಲ್ಲ ಬಗೆಯ ವಿಷನಿವಾರಕ ಶಕ್ತಿ ಅರಿಶಿನಕ್ಕಿದೆ. ಇಂದು ಕ್ಯಾನ್ಸರ್ ಚಿಕಿತ್ಸೆಗೆ ಕುರ್ಕುಮಿನ್ ಎಂಬ ಅರಿಶಿನ ಗಡ್ಡೆಯ ರಾಸಾಯನಿಕ ಬಳಕೆಯಾಗುವುದು ಜಗತ್ತಿನಾದ್ಯಂತ ಜನಜನಿತ.
ಆಡಂಬರವಿಲ್ಲದೆ ಸರಳವಾಗಿ ಆಚರಿಸಬಹುದಾದ ವರಲಕ್ಷ್ಮಿಯ ಶುಕ್ರವಾರದ ವ್ರತಾಚರಣೆ ನಿಜ ಅರ್ಥದಲ್ಲಿ ಕುಟುಂಬದ ಏಳಿಗೆಗೆ ವಹಿಸುವ ಕಾಳಜಿ. ಮತ್ತೊಮ್ಮೆ ಕೈಗೆ ಅರಿಸಿನದ ಕಂಕಣವನ್ನು ಕಟ್ಟಿ ಪೂಜೆಯಂತಹ ಮಾನಸಿಕ ದೇವೋಪಾಸನೆಯ ಸುಸಂದರ್ಭ. ಅನಂತರದ ಜನಿವಾರದ ಹಬ್ಬದಂದು ದಧಿವ್ರತಾರಂಭ. ವಾಸ್ತವವಾಗಿ ‘ದಧಿಸಕ್ತು’ ಎಂಬ ಒಂದು ತಿಂಡಿಯನ್ನು ತಯಾರಿಸಿ ಜನಿವಾರ ಧರಿಸಿದ ಅನಂತರ ನೀಡುತ್ತಾರೆ. ಭತ್ತದ ಅರಳು ಮತ್ತು ಮೊಸರನ್ನು ಕೂಡಿಸಿದ ಆಹಾರ ಅದು. ವೇದಕಾಲದಿಂದ ಇಂತಹ ಲಘು ಆಹಾರ ಸ್ವೀಕರಿಸಿದ ವಟುಗಳು ವೇದಪಾಠ ಕೈಗೊಳ್ಳುತ್ತಿದ್ದರು. ಭತ್ತದ ಅರಳಿನಷ್ಟು ಸುಲಭವಾಗಿ ಪಚನವಾಗುವ ಆಹಾರ ಮಳೆಗಾಲದ ಆಹಾರವಾಗಲು ಪುಟ್ಟ ಸೂಚನೆ ಇಲ್ಲಿದೆ. ಮೊಸರು ಮತ್ತು ಅರಳಿನಂತಹ ಲಘು ಆಹಾರ ಹೊಟ್ಟೆಗೂ ತಂಪು. ಈ ಆಹಾರ ಪೌಷ್ಟಿಕವೂ ಹೌದು.
 ರಕ್ಷಾಬಂಧನದ ಶ್ರಾವಣ ಹುಣ್ಣಿಮೆ ಹಬ್ಬ ಸಾಮಾಜಿಕ ಸಾಮರಸ್ಯದ ಸುಸಂದರ್ಭ. ಅನಂತರದ ಶ್ರೀಕೃಷ್ಣಜನ್ಮಾಷ್ಟಮಿ ಹಬ್ಬದ ಉಪವಾಸ, ಅರ್ಘ್ಯ ಆಚರಣೆ ಮತ್ತು ವಿಶಿಷ್ಟ ಹಬ್ಬದ ಅಡುಗೆಗಳಲ್ಲಿ ಆರೋಗ್ಯ ಕಾಳಜಿಗಳಿವೆ. ಕೇದಿಗೆ, ಹಲಸೆಲೆಯ ಕೊಟ್ಟೆ ಕಡುಬು, ಹುಣಿಸೆಯ ಗೊಜ್ಜು, ಬಗೆಬಗೆಯ ಉಂಡೆ ಕಜ್ಜಾಯಗಳಂತೂ ಮಧುರ, ಅಮ್ಲರಸಗಳ ತಾಳ–ಮೇಳದ ಸುಂದರ ನಮೂನೆಗಳು. ಭಾದ್ರಪದ ತೃತೀಯ ಮತ್ತು ಚೌತಿಯ ಗೌರಿ–ವಿನಾಯಕಪೂಜೆಯಲ್ಲಿ ಹಲವು ಪ್ರಾದೇಶಿಕ ವೈಶಿಷ್ಟ್ಯಗಳಿವೆ. ಅಂದು ಗಂಗೆಬಳ್ಳಿಯ ಕಾಯಿಗೊನೆ ತಂದು ಗೌರಮ್ಮನಿಗೆ ಸಿಂಗರಿಸುವ ಸಂಪ್ರದಾಯ ಹಾಸನ ಸೀಮೆಯಲ್ಲಿದೆ. ಜ್ಯೋತಿಷ್ಮತೀ ಅಥವಾ ಗಂಗೆಬಳ್ಳಿಯಂತೂ ಆಯುರ್ವೇದಗ್ರಂಥಗಳಲ್ಲಿ ಬಹುಪ್ರಶಂಸಿತ ಮೇಧಾವರ್ಧಕ ಮೂಲಿಕೆ; ಬುದ್ಧಿಶಕ್ತಿಯನ್ನು ಹೆಚ್ಚಿಸಬಲ್ಲ ಬಳ್ಳಿ. ಬುದ್ಧಿಯ ಅಧಿದೇವತೆ ಗಣಪನಿಗೆ ಸೂಡುವ ದೂರ್ವೆಯ ಹಾರವೂ ಅಸಂಖ್ಯ ಗುಣಗಳ ಸಂಜೀವಿನಿ. ಹೀಗೆ ಮಳೆಗಾಲದ ಹಬ್ಬದ ಸಂಗಡ ಆಡಂಬರಗಳೇನೂ ಇಲ್ಲದೆ ಪರಿಸರದ ಸಸ್ಯಸಂಜೀವಿನಿ ಅಡುಗೆಮನೆಯ ಶಿಸ್ತನ್ನೂ ಹೊಂದಿಸುಸುತ್ತಿದ್ದರು. ರೋಗರಹಿತ ಮನೆ–ಮನ ಮತ್ತು ತನು ನಮ್ಮ ಪೂರ್ವಜರ ಹಿರಿತನವಾಗಿತ್ತು. ಅಂತಹ ಮೇಲ್ಪಂಕ್ತಿಯನ್ನು ಮರೆಯದೆ ಮುಂದುವರಿಸಬೇಕಿದೆ.
*


ಬೆವರು ಗುಳ್ಳೆ ನಿವಾರಿಸುವ ಸರಳ ಮಾರ್ಗ
  26-04-2019 12:42PM IST    /     No Comments    /     Posted In: Beauty , Latest News
ಸಾಮಾನ್ಯವಾಗಿ ಬೆವರು ಗುಳ್ಳೆ ಮಕ್ಕಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಬೇಸಿಗೆ ಇರುವ ಕಾರಣ ಒಂದಲ್ಲ ಒಂದು ಚರ್ಮ ಸಂಬಂಧಿತ ಸಮಸ್ಯೆ ಅನೇಕರಿಗೆ ಕಾಣಿಸಿಕೊಳ್ಳುತ್ತದೆ. ಇದಕ್ಕೆ ಮನೆಯಲ್ಲೇ ಸಿಗುವ ವಸ್ತುಗಳಿಂದ ಹೇಗೆ ಪರಿಹಾರ ಕಂಡುಕೊಳ್ಳಬಹುದು ಅಂತ ನೋಡಿ.
* ತೆಂಗಿನ ಎಣ್ಣೆಯನ್ನು ಸೌತೆಕಾಯಿ ಜ್ಯೂಸ್ ಜೊತೆ ಬೆರೆಸಿ ಬೆವರು ಗುಳ್ಳೆಗಳ ಮೇಲೆ ದಿನಕ್ಕೆ 2 ಬಾರಿ ಹಚ್ಚಿದರೆ ಗುಳ್ಳೆಗಳು ಶಮನವಾಗುತ್ತದೆ.
* ಬೆವರು ಗುಳ್ಳೆಗಳಿಗೆ ಅಕ್ಕಿ ತೊಳೆದ ನೀರನ್ನು ಹಚ್ಚಿದರೆ ಗುಳ್ಳೆಗಳು ಗುಣವಾಗುತ್ತದೆ.
* ರೋಸ್ ವಾಟರ್‌ಗೆ ಶ್ರೀಗಂಧದ ಪುಡಿ, ಲಾವಂಚದ ಪುಡಿ ಹಾಕಿ ಕಲಸಿ ಪೇಸ್ಟ್ ಮಾಡಿ ಬೆವರು ಗುಳ್ಳೆಗಳ ಮೇಲೆ ಲೇಪ ಮಾಡಿದರೆ ಗುಳ್ಳೆಗಳು ಕಡಿಮೆಯಾಗುತ್ತದೆ.
* ಅಲೋವೆರಾ ಜೆಲ್ ಹಚ್ಚಿದರೂ ಬೆವರು ಗುಳ್ಳೆಗಳು ಮಾಯವಾಗುತ್ತದೆ.
* ಕಸ್ತೂರಿ ಅರಿಶಿನ, ಮೆಂತ್ಯ, ಧನಿಯಾ, ಹೆಸರುಕಾಳನ್ನು ಪುಡಿ ಮಾಡಿ ಸ್ನಾನ ಮಾಡುವಾಗ ಸೋಪಿನ ಬದಲಾಗಿ ಈ ಪುಡಿಯನ್ನು ಬಳಸಿದರೆ ಗುಳ್ಳೆಗಳು ನಿವಾರಣೆಯಾಗುತ್ತದೆ.
* ಬೆವರು ಗುಳ್ಳೆ ಆಗಿ ತುಂಬಾ ನವೆ ಇದ್ದರೆ ಬೇವಿನ ಸೊಪ್ಪಿನ ಪೇಸ್ಟ್ ಗೆ ರೋಸ್ ವಾಟರ್ ಬೆರೆಸಿ ಹಚ್ಚಿದರೆ ನವೆ ಕಡಿಮೆಯಾಗಿ ಗುಳ್ಳೆಗಳು ಶಮನವಾಗುತ್ತದೆ.
* ಪ್ರತಿದಿನ ತಣ್ಣೀರಿನಿಂದ ಸ್ನಾನ ಮಾಡಿದರೆ ಬೆವರು ಗುಳ್ಳೆಗಳು ಮಾಯವಾಗುತ್ತದೆ.
* ಮುಲ್ತಾನಿ ಮಿಟ್ಟಿಯನ್ನು ರೋಸ್ ವಾಟರ್ ಜೊತೆ ಕಲಸಿ ಹಚ್ಚಿದರೆ ಬೆವರು ಗುಳ್ಳೆಗಳು ಮಾಯವಾಗುತ್ತದೆ.
* ಹಸಿ ಆಲೂಗಡ್ಡೆಯನ್ನು ಕತ್ತರಿಸಿ ಬೆವರು ಗುಳ್ಳೆಗಳ ಮೇಲೆ 10 – 15 ನಿಮಿಷಗಳು ಇಟ್ಟರೂ ಗುಳ್ಳೆಗಳು ಶಮನವಾಗುತ್ತದೆ.
* ಕರ್ಪೂರವನ್ನು ಬೇವಿನ ಎಣ್ಣೆ ಜೊತೆ ಪೇಸ್ಟ್ ಮಾಡಿ ಗುಳ್ಳೆಗಳ ಮೇಲೆ ಲೇಪನ ಮಾಡಿದರೆ ಗುಳ್ಳೆಗಳು ನಿವಾರಣೆಯಾಗುತ್ತದೆ.


ಕತ್ತರಿಸಿದ ಹಣ್ಣು ಮತ್ತು ತರಕಾರಿ ಕಪ್ಪಾಗದಂತೆ ತಡೆಯಲು ಇಲ್ಲಿವೆ ಉಪಾಯ
  09-04-2019 7:39AM IST    /     No Comments    /     Posted In: Featured News , Recipies
ಆಪಲ್, ಆಲೂಗಡ್ಡೆಯಂತಹ ಹಣ್ಣು ತರಕಾರಿಗಳು ಕತ್ತರಿಸಿ ಸ್ವಲ್ಪ ಹೊತ್ತು ಬಿಟ್ಟರೆ ಕಪ್ಪಗಾಗುತ್ತವೆ. ಇಂತಹ ಹಣ್ಣು, ತರಕಾರಿ ಕಟ್ ಮಾಡಿದ ಮೇಲೂ ಫ್ರೆಶ್  ತರಕಾರಿ ಆಗಿ ಇರಲು ಇಲ್ಲಿವೆ ಉಪಾಯ.
* ಹರಿಯುವ ನೀರಿನಲ್ಲಿ ಇಂತಹ ವಸ್ತುಗಳನ್ನು ತೊಳೆಯಬೇಕು. ಇದು ಬಣ್ಣ ಮಾಸುವಿಕೆಯನ್ನು ತಡೆಯುತ್ತದೆ.
* ನಿಂಬೆಯಂತಹ ಹುಳಿ ಮಿಶ್ರಿತ ಸಿಟ್ರಿಕ್ ದ್ರಾವಣದಲ್ಲಿ ಇಂತಹ ಹಣ್ಣು, ತರಕಾರಿಗಳನ್ನು ನೆನೆಸಿಡಬೇಕು. ಇದರಿಂದ ಕಪ್ಪಗಾಗದು.
* ಕತ್ತರಿಸಿದ ಬಳಿಕ ಉಪ್ಪು ನೀರಿನಲ್ಲಿ ಹಣ್ಣು ತರಕಾರಿಗಳನ್ನು ಅದ್ದಿ ತೆಗೆದರೆ ಬಣ್ಣ ಮಾಸದು.
*ಹಣ್ಣುಗಳನ್ನು ಉಪ್ಪು ನೀರಿನಲ್ಲಿ ಅದ್ದಿದರೆ ರುಚಿಗೆಡುತ್ತದೆ ಎಂದು ಅನಿಸಿದರೆ ಜೇನು ತುಪ್ಪದಲ್ಲಿ ನೆನೆಸಿಡಬಹುದು


ಕೋಸ್ಟಲ್ ವುಡ್‌ನಲ್ಲಿ ‘ಪೆಪ್ಪೆರೆರೆ ಪೆರೆರೆರೆ’
ಕರಾವಳಿಯ ಚಿರಪರಿಚಿತ ಸದ್ದಿಗೆಸಿನಿರೂಪ ನೀಡಿದ ಶೋಭರಾಜ್ ಪಾವೂರು
ಕೋಸ್ಟಲ್ ವುಡ್‌ನಲ್ಲಿ ‘ಪೆಪ್ಪೆರೆರೆ ಪೆರೆರೆರೆ’
ಮಹಮ್ಮದ್ ಶರೀಫ್ ಕಾಡುಮಠ
Published:
14 ಜೂನ್ 2019, 13:29  IST
Updated:
14 ಜೂನ್ 2019, 13:29  IST
ಅಕ್ಷರ ಗಾತ್ರ :
ಆ
ಆ
ತುಳು ಚಿತ್ರರಂಗದ ಇತ್ತೀಚಿನ ಬೆಳವಣಿಗೆಗಳನ್ನು ಗಮನಿಸಿದರೆ ಕೆಲವೊಂದು ಯುವ ಪ್ರತಿಭೆಗಳು ನಿರ್ದೇಶನ ದತ್ತ ಚಿತ್ತ ಹರಿಸುತ್ತಿರುವುದು ಕಂಡು ಬರುತ್ತಿದೆ. ಹೀಗೆ ನಟನೆ, ನಿರ್ದೇಶನದಲ್ಲಿ ಪಕ್ವತೆಯನ್ನು ಗಳಿಸಿಕೊಂಡು, ಕೋಸ್ಟಲ್‌ವುಡ್‌ನಲ್ಲಿ ಗಟ್ಟಿಯಾಗಿ ನೆಲೆಯೂರುವ ಭರವಸೆ ಮೂಡಿಸಿದವರು ಶೋಭರಾಜ್ ಪಾವೂರು.
‘ಏಸ’ ಚಿತ್ರದಲ್ಲಿ ಹಾಸ್ಯಮಯ ಪಾತ್ರವನ್ನು ಅಚ್ಚುಕಟ್ಟಾಗಿ ನಿಭಾಯಿಸಿ, ಪ್ರೇಕ್ಷಕ ಎದ್ದು ಬಿದ್ದು ನಗುವಂತೆ ಮಾಡಿದ ಶೋಭರಾಜ್, ನಟನೆಯಷ್ಟೇ ತೆರೆಯ ಹಿಂದಿನ ಶ್ರಮದ ಕೆಲಸಗಳಲ್ಲೂ ಪರಿಣತರು. ನಟನೆ, ಸಂಭಾಷಣೆ, ಸ್ಕ್ರಿಪ್ಟ್ ಮೂಲಕ ಇತರ ಕೆಲವು ತುಳು ಚಿತ್ರಗಳಲ್ಲಿ ಕೈಯಾಡಿಸಿದ್ದ ಶೋಭರಾಜ್, ತನಗೆ ದಕ್ಕಿದ ಅನುಭವಗಳನ್ನು ಬೆನ್ನಿಗೆ ಕಟ್ಟಿಕೊಂಡು ಈ ಬಾರಿ ‘ಪೆಪ್ಪೆರೆರೆ ಪೆರೆರೆರೆ’ ಎಂಬ ಕುತೂಹಲಕಾರಿ ಶೀರ್ಷಿಕೆಯ ಹಾಸ್ಯ ಪ್ರಧಾನ ಚಿತ್ರದೊಂದಿಗೆ ಸ್ವತಂತ್ರ ನಿರ್ದೇಶಕರಾಗಲು ಹೊರಟಿದ್ದಾರೆ.
‘ಚಿತ್ರದ ಶೀರ್ಷಿಕೆ ಸದ್ದು ಮಾಡಬೇಕು ಎಂಬ ಕನಸು ಎಲ್ಲ ಚಿತ್ರ ನಿರ್ದೇಶಕರಲ್ಲಿ ಇರುತ್ತದೆ. ಆದರೆ ನನಗೆ ಒಂದು ಸದ್ದನ್ನೇ ಶೀರ್ಷಿಕೆ ಮಾಡಿದರೆ ಹೇಗೆ ಎಂಬ ಯೋಚನೆ ಹೊಳೆಯಿತು. ಅಲ್ಲದೇ ಚಿತ್ರದ ಕಥೆಗೂ ಅದು ಪೂರಕವಾಗಿಯೇ ಇದೆ’ ಎಂದು ಟೈಟಲ್ ರಹಸ್ಯ ಬಿಚ್ಚಿಡುತ್ತಾರೆ ಶೋಭರಾಜ್.
ಬೇರೆ ಬೇರೆ ಉದ್ದೇಶಗಳಿಗಾಗಿ ನಗರದ ನಾಲ್ಕು ಮಂದಿ ವಿದೇಶಕ್ಕೆ ಹೋಗುತ್ತಾರೆ. ಮರಳಿ ಬರಲಾಗದೆ, ಅಲ್ಲಿಯೇ ಬದುಕು ಕಟ್ಟಿಕೊಳ್ಳಲು ಆರಂಭಿಸುವ ಕತೆಯನ್ನು ಚಿತ್ರ ಹೊಂದಿದೆ. ನವೀನ್ ಡಿ. ಪಡೀಲ್, ಭೋಜರಾಜ್ ವಾಮಂಜೂರು, ಅರವಿಂದ್ ಬೋಳಾರ್, ಜೆ.ಪಿ. ತೂಮಿನಾಡ್, ಸತೀಶ್ ಬಂದಲೆ ಚಿತ್ರದಲ್ಲಿದ್ದು, ನಿರ್ದೇಶಕ ಶೋಭರಾಜ್ ಮುಖ್ಯ ಪಾತ್ರವೊಂದಕ್ಕೆ ಬಣ್ಣ ಹಚ್ಚಿದ್ದಾರೆ.
ಗೆಳೆತನದ ಕುರಿತ ಸಂದೇಶವನ್ನು ಒಳಗೊಂಡಿರುವ ಚಿತ್ರದಲ್ಲಿ ನಮ್ಮನ್ನು ಕಾಡುವ ಸಮಸ್ಯೆಗಳಿಗೆ ನಾವೇ ಕಾರಣ ಆಗಿರುತ್ತೇವೆ ಎಂಬ ಸಂದೇಶ ಮುಖ್ಯವಾಗುತ್ತದೆ. ‘ಚಿತ್ರದ ಕುರಿತು ಇನ್ನೂ ಹಲವು ವಿಶೇಷತೆಗಳಿದ್ದು, ಚಿತ್ರ ಬಿಡುಗಡೆಯ ದಿನ ನಿಗದಿಯಾದ ಬಳಿಕವಷ್ಟೇ ಅವುಗಳನ್ನು ಬಹಿರಂಗಪಡಿಸುತ್ತೇನೆ’ ಎಂದು ಕುತೂಹಲ ಕಾಯ್ದಿಟ್ಟಿದ್ದಾರೆ ಶೋಭರಾಜ್.
ಮಂಗಳೂರಿನ ನಗರದಲ್ಲಿಯೇ ಸಂಪೂರ್ಣ ಚಿತ್ರೀಕರಣ ನಡೆದಿದ್ದು, ನಿರ್ದೇಶನದ ಜತೆಗೆ ಕತೆ, ಚಿತ್ರಕತೆ, ಸಂಭಾಷಣೆಯ ಜವಾಬ್ದಾರಿಯನ್ನೂ ಶೋಭರಾಜ್ ವಹಿಸಿದ್ದಾರೆ. ಗುರು ಬಾಯಾರ್ ಸಂಗೀತ ಚಿತ್ರಕ್ಕಿದ್ದು, ನಿಶಾನ್ ಹಾಗೂ ವರುಣ್ ಬಂಡವಾಳ ಹೂಡಿದ್ದಾರೆ.
‘ಚಿತ್ರದಲ್ಲಿ 4 ಹಾಡುಗಳಿದ್ದು, ಸ್ಥಳೀಯ ಪ್ರತಿಭೆಗಳಿಗೆ ಅವಕಾಶ ನೀಡಲಾಗಿದೆ. ಶಶಿರಾಜ್ ಕಾವೂರು, ಚೋಟು ಮಿಜಾರ್ ಸಾಹಿತ್ಯ ಚಿತ್ರಕ್ಕಿದೆ. ಸಂಪೂರ್ಣ ಮನರಂಜನೆಯ ಚಿತ್ರ ಇದಾಗಿದ್ದು, ಯಾವುದೇ ರೀತಿಯ ಫೈಟ್, ಹೀರೋಯಿಸಂನ ದೃಶ್ಯಗಳಿಲ್ಲ. ಇಲ್ಲಿ ನಾಲ್ಕು ಮಂದಿಯೂ ನಾಯಕರು. ಚೈತ್ರಾ ಶೆಟ್ಟಿ ಮತ್ತು ಮೈತ್ರಿ ಕಶ್ಯಪ್ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ’ ಎಂದು ಮಾಹಿತಿ ನೀಡುತ್ತಾರೆ ನಿರ್ದೇಶಕ.
ಒಟ್ಟಿನಲ್ಲಿ ‘ಪೆಪ್ಪೆರೆರೆ ಪೆರೆರೆರೆ’ ಎಂಬ ಕರಾವಳಿಗರ ಪಾಲಿನ ಚಿರಪರಿಚಿತ ಸದ್ದಿನ ಮೂಲಕ ಕತೆ ಹೇಳಲು ಹೊರಟಿರುವ ಶೋಭರಾಜ್ ಪಾವೂರು,  ಕೋಸ್ಟಲ್‌ವುಡ್ ಅಭಿಮಾನಿಗಳ ನಿರೀಕ್ಷೆಯ ವಲಯದಲ್ಲಿದ್ದಾರೆ.


ಹೊಸ ವಿಭಾಗದಲ್ಲಿ ಮಿಂಚಿದ ಮೇರಿ
ಹೊಸ ವಿಭಾಗದಲ್ಲಿ ಮಿಂಚಿದ ಮೇರಿ
ಪಿಟಿಐ
07 ಮಾರ್ಚ್ 2019, 23:43  IST
Updated:
07 ಮಾರ್ಚ್ 2019, 23:52  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಟೋಕಿಯೊ ಒಲಿಂಪಿಕ್ಸ್‌ನಲ್ಲಿ 51 ಕೆ.ಜಿ. ವಿಭಾಗದಲ್ಲಿ ಕಣಕ್ಕಿಳಿಯಲು ತೀರ್ಮಾನಿಸಿರುವ ಭಾರತದ ಬಾಕ್ಸರ್ ಎಂ.ಸಿ.ಮೇರಿ ಕೋಮ್ ಇದಕ್ಕೆ ಸಕಲ ಸಿದ್ಧತೆ ಮಾಡಿಕೊಳ್ಳುತ್ತಿದ್ದಾರೆ.
ಜರ್ಮನಿಯ ಬರ್ಲಿನ್‌ನಲ್ಲಿ ನಡೆದ ತರಬೇತಿ ಶಿಬಿರದಲ್ಲಿ ಮೇರಿ, 51 ಕೆ.ಜಿ. ವಿಭಾಗದಲ್ಲಿ ಆಡಿದ ಮೂರು ಪಂದ್ಯಗಳಲ್ಲೂ ಗೆಲುವಿನ ಮಂದಹಾಸ ಬೀರಿದ್ದಾರೆ.
ಅವರು ಉಕ್ರೇನ್‌ನ ಡೇರಿಯಾ ಶಿಯೆರ್‌ಹೀವಾ, ಜರ್ಮನಿಯ ಉರ್ಸುಲಾ ಗೊಟ್ಟಾಲೊಬ್ ಮತ್ತು ನಾರ್ವೆಯ ವೆರೋನಿಕಾ ಲಾಸ್ವಿಕ್ ಅವರನ್ನು ಮಣಿಸಿದ್ದಾರೆ. ಎಲ್ಲರ ವಿರುದ್ಧವೂ ಭಾರತದ ಬಾಕ್ಸರ್ 5–0 ಅಂತರದಿಂದ ಗೆದ್ದಿದ್ದಾರೆ.
ವಿಶ್ವ ಚಾಂಪಿಯನ್‌ಷಿಪ್‌ನಲ್ಲಿ ಆರು ಚಿನ್ನದ ಪದಕಗಳನ್ನು ಜಯಿಸಿ ದಾಖಲೆ ನಿರ್ಮಿಸಿರುವ ಮೇರಿ, ಮೊದಲು 48 ಕೆ.ಜಿ. ವಿಭಾಗದಲ್ಲಿ ಆಡುತ್ತಿದ್ದರು. 2020ರ ಒಲಿಂಪಿಕ್ಸ್‌ನಿಂದ ಈ ವಿಭಾಗವನ್ನು ತೆಗೆದು ಹಾಕಿರುವುದರಿಂದ ಅವರು 51 ಕೆ.ಜಿ. ವಿಭಾಗದಲ್ಲಿ ಸ್ಪರ್ಧಿಸಲು ನಿರ್ಧರಿಸಿದ್ದಾರೆ.
ಭಾರತದ ಬಾಕ್ಸರ್, 2012ರ ಒಲಿಂಪಿಕ್ಸ್‌ನಲ್ಲಿ 51 ಕೆ.ಜಿ.ವಿಭಾಗದಲ್ಲಿ ಸ್ಪರ್ಧಿಸಿ ಕಂಚಿನ ಪದಕಕ್ಕೆ ಕೊರಳೊಡ್ಡಿದ್ದರು.
‘ದೇಹದ ತೂಕವನ್ನು 51 ಕೆ.ಜಿ.ಗೆ ಹೆಚ್ಚಿಸಿಕೊಂಡು ಕಣಕ್ಕಿಳಿಯುವುದು ಅಷ್ಟು ಸುಲಭವಾಗಿರಲಿಲ್ಲ. ಬರ್ಲಿನ್ ಪ್ರವಾಸದ ಮೂರು ಪಂದ್ಯಗಳಲ್ಲೂ ಗೆದ್ದಿದ್ದರಿಂದ ವಿಶ್ವಾಸ ಹೆಚ್ಚಿದೆ. ಇದರ ಶ್ರೇಯ, ಕೋಚ್ ಚೋಟೆ ಲಾಲ್ ಯಾದವ್ ಅವರಿಗೆ ಸಲ್ಲಬೇಕು. ಮುಂದಿನ ಟೂರ್ನಿಗಳಲ್ಲಿ ಶ್ರೇಷ್ಠ ಸಾಮರ್ಥ್ಯ ತೋರಿ ಪದಕಗಳನ್ನು ಜಯಿಸಲು ಪ್ರಯತ್ನಿಸುತ್ತೇನೆ’ ಎಂದು ಮೇರಿ ನುಡಿದಿದ್ದಾರೆ.


Bengaluru, First Published 7, May 2019, 1:00 PM IST
Highlights
ರಾಮು ನಿರ್ಮಾಣದ ‘99’ ಸಿನಿಮಾ ಬಿಡುಗಡೆಯಾಗಿ ಒಂದು ವಾರ ಕಳೆಯುತ್ತಿದೆ. ಸಿನಿಮಾ ನೋಡಿದವರು ಸೂಪರ್ ಎನ್ನುತ್ತಿದ್ದಾರೆ. ತುಂಬಾ ದಿನಗಳ ನಂತರ ಕನ್ನಡಕ್ಕೆ ಒಂದು ಹೊಸ ರೀತಿಯ ಕತೆ ಬಂದಿದೆ ಎನ್ನುವ ಮಾತುಗಳು ಸಿನಿಮಾ ನೋಡುಗರಿಂದ ಕೇಳಿಬರುತ್ತಿದೆ
ರಾಮು ನಿರ್ಮಾಣದ ‘99’ ಸಿನಿಮಾ ಬಿಡುಗಡೆಯಾಗಿ ಒಂದು ವಾರ ಕಳೆಯುತ್ತಿದೆ. ಸಿನಿಮಾ ನೋಡಿದವರು ಸೂಪರ್ ಎನ್ನುತ್ತಿದ್ದಾರೆ. ತುಂಬಾ ದಿನಗಳ ನಂತರ ಕನ್ನಡಕ್ಕೆ ಒಂದು ಹೊಸ ರೀತಿಯ ಕತೆ ಬಂದಿದೆ ಎನ್ನುವ ಮಾತುಗಳು ಸಿನಿಮಾ ನೋಡುಗರಿಂದ ಕೇಳಿಬರುತ್ತಿದೆ. ಪ್ರೀತಮ್ ಗುಬ್ಬಿ ನಿರ್ದೇಶಿಸಿ, ಗಣೇಶ್ ಹಾಗೂ ಭಾವನಾ ಮೆನನ್ ಜೋಡಿಯಾಗಿ ನಟಿಸಿರುವ ಈ ಸಿನಿಮಾ ಮೂಲಕ ನಿರೀಕ್ಷೆಯ ಗುರಿ ಮುಟ್ಟುತ್ತಿರುವ ಚಿತ್ರದ ನಿರ್ಮಾಪಕ ರಾಮು ಚಿತ್ರದ ಯಶಸ್ಸಿನ ಕುರಿತು ಆಡಿರುವ ಮಾತುಗಳು ಇಲ್ಲಿವೆ.
ಇವಳು ಬರೋವರ್ಗು ಯಶ್ ಹವಾ, ಬಂದ್ಮೇಲೆ ಇವಳದ್ದೇ ಹವಾ!
- ಸದ್ಯ 200 ಕೇಂದ್ರಗಳಲ್ಲಿ ನಮ್ಮ ‘99’ ಸಿನಿಮಾ ಯಶಸ್ವಿಯಾಗಿ ಪ್ರದರ್ಶನಗೊಳ್ಳುತ್ತಿದೆ. ಯಾವುದೇ ಭಾಷೆಯದ್ದಾದರೂ ಸರಿ, ಅದನ್ನು ಕನ್ನಡದಲ್ಲಿ ಕೊಟ್ಟಾಗ ಅದು ಚೆನ್ನಾಗಿದ್ದರೆ ಖಂಡಿತ ಪ್ರೇಕ್ಷಕರು ನೋಡುತ್ತಾರೆ ಎಂಬುದಕ್ಕೆ ಈ ಚಿತ್ರವೇ ಸಾಕ್ಷಿ.
- ಕಲೆಕ್ಷನ್ ಭಾಗವಾಗಿ ನೋಡುವುದಾದರೆ ಹುಬ್ಬಳ್ಳಿ, ಧಾರವಾಡ ಭಾಗದಲ್ಲಿ ನಂ.1 ಅಂತ ಹೇಳಬಹುದು. ಬಿಸಿ ಸೆಂಟರ್‌ಗಳಲ್ಲಿ ಈ ಸಿನಿಮಾ ಹೋಗಲ್ಲ ಎನ್ನುತ್ತಿದ್ದವರಿಗೆ ಉತ್ತರ ಕೊಟ್ಟಿದ್ದಾರೆ ಗಣೇಶ್. ಈ ಚಿತ್ರದ ಮುಖ್ಯ ಹೈಲೈಟ್ ಚಿತ್ರದ ಜೋಡಿ. ಗೋಲ್ಡನ್ ಸ್ಟಾರ್ ಗಣೇಶ್ ಹಾಗೂ ಭಾವನಾ ಜೋಡಿ ಸೂಪರ್.
ಸ್ವಿಮ್ ಮಾಡಿ ತಂಪಾಗಲು ಹೊರಟ ಸನ್ನಿಯ ಬಿಸಿ ಹೆಚ್ಚಿಸುವ ಪೋಸ್!
- ಕ್ರಿಕೆಟ್, ರಾಜಕಾರಣದ ನಡುವೆಯೂ ‘99’ ಸಿನಿಮಾ ಯಶಸ್ವಿಯಾಗಿ ಪ್ರದರ್ಶನಗೊಳ್ಳುತ್ತಿದೆ ಎಂದರೆ ಅದಕ್ಕೆ ಕಾರಣ ಇದೊಂದು ಅಪ್ಪಟ ಫ್ಯಾಮಿಲಿ ಸಿನಿಮಾ. ಕುಟುಂಬ ಸಮೇತರಾಗಿ ನೋಡುವಂತಹ ಸನ್ನಿವೇಶಗಳು, ಪಾತ್ರಗಳು, ಸಂಭಾಷಣೆಗಳು ಚಿತ್ರದಲ್ಲಿವೆ. ಯಾವುದೇ ರೀತಿಯ ವಲ್ಗಾರಿಟಿ ಇಲ್ಲ. ಶುದ್ಧವಾದ ಕನ್ನಡ ಸಿನಿಮಾ ಇದು.
- ತಮಿಳಿನ ‘96’ ಚಿತ್ರವನ್ನು ನಾನೇ ಕನ್ನಡದಲ್ಲಿ ವಿತರಣೆ ಮಾಡಿದ್ದೆ. ವಿತರಕನಾಗಿ ಆ ಚಿತ್ರ ನೋಡಿದಾಗ ಕತೆ ತುಂಬಾ ಚೆನ್ನಾಗಿದೆ. ಇದು ಎಲ್ಲ ಭಾಷಿಕರಿಗೂ ತಲುಪಬೇಕು ಅನಿಸಿತು. ಆದರೆ, ಕನ್ನಡಿಗರು ದೊಡ್ಡ ಪ್ರಮಾಣದಲ್ಲಿ ಈ ಚಿತ್ರವನ್ನು ನೋಡಲಿಲ್ಲ. ಆದರೆ, ಒಂದು ಒಳ್ಳೆಯ ಕತೆ ನಮ್ಮವರಿಗೆ ಮಿಸ್ ಆಗದಿರಲಿ ಎನ್ನುವ ಕಾರಣಕ್ಕೆ ‘96’ ಅನ್ನು ಕನ್ನಡದಲ್ಲಿ ‘99’ ಹೆಸರಿನಲ್ಲಿ ನಾನೇ ರೀಮೇಕ್ ಮಾಡಿದೆ.
- ಈ ಚಿತ್ರವನ್ನು ನೋಡಿದವರು ಒಳ್ಳೆಯ ಅಭಿಪ್ರಾಯಗಳನ್ನು ಹೇಳುತ್ತಿದ್ದಾರೆ. ಮುಖ್ಯವಾಗಿ ಮಲೆನಾಡಿನ ಭಾಗದಲ್ಲಿ ತೆರೆದುಕೊಳ್ಳುವ ಪ್ರೇಮ ಕತೆ. ತುಂಬಾ ವರ್ಷಗಳ ನಂತರ ನಾಯಕ- ನಾಯಕಿ ಭೇಟಿ ಆಗುವಾಗ ಗಣೇಶ್ ಅವರ ನಟನೆ ಬಗ್ಗೆ ಹೆಚ್ಚು ಮಾತನಾಡುತ್ತಿದ್ದಾರೆ. ಆಪ್ತವಾಗಿರುವ ಸೈಲೆಂಟ್ ಚಿತ್ರವನ್ನು ಕೊಟ್ಟಿದ್ದಾರೆಂಬುದು ನೋಡುಗರ ಮೆಚ್ಚುಗೆ.
- ನನ್ನ ನಿರ್ಮಾಣದ ಸಿನಿಮಾಗಳು ಎಂದರೆ ಕೇವಲ ಆ್ಯಕ್ಷನ್ ಕತೆಗಳು ಎಂಬುದು ತಪ್ಪು. ನನಗೆ ಎಲ್ಲ ರೀತಿಯ ಚಿತ್ರಗಳನ್ನು ನಿರ್ಮಿಸುವಾಸೆ ಇದೆ. ಹೀಗಾಗಿ ‘99’ ಚಿತ್ರವನ್ನು ಕನ್ನಡಕ್ಕೆ ತಂದೆ. ಕತೆಯ ಮೂಲಕ ಕಾರಣ ರೀಮೇಕ್ ಮಾಡುವುದಕ್ಕೆ. ಯಾಕೆಂದರೆ ರೆಗ್ಯುಲರ್ ಕಮರ್ಷಿಯಲ್ ಚಿತ್ರಗಳ ಆಚೆಗೆ ನಿಂತು ಈ ಚಿತ್ರವನ್ನು ನೋಡಬೇಕು.
ಮಜಾ ಟಾಕೀಸ್ ರಾಣಿಯ ಮಸ್ತ್-ಮಸ್ತ್ ಫೋಟೋಸ್!
- ರೀಮೇಕ್ ಎಂದ ಮಾತ್ರ ಯಥಾವತ್ತಾಗಿ ತಂದಿಲ್ಲ. ಕತೆಯ ಸಾಲು ಎತ್ತಿಕೊಂಡು ಕನ್ನಡಕ್ಕೆ ತಕ್ಕಂತೆ ಮಾಡಿದ್ದೇವೆ. ಇನ್ನೂ ಹೈಸ್ಕೂಲ್ ಕತೆಗಳನ್ನು ಶಿವಮೊಗ್ಗ, ತೀರ್ಥಹಳ್ಳಿ ಸೇರಿದಂತೆ ಮಲೆನಾಡಿನ ಭಾಗದ ಹಿನ್ನೆಲೆಯಲ್ಲಿ ಹೇಳುವ ಪ್ರೀತಿಸಿದ ಹುಡುಗಿಯನ್ನು ತ್ಯಾಗ ಮಾಡುವವರು ಎನ್ನುವಂತೆ ತೋರಿಸುತ್ತಿದ್ದಾರೆ ಎನ್ನುವ ಮಾತುಗಳನ್ನು ನಾನೂ ಕೇಳಿದ್ದೇನೆ. ‘ಆಟೋಗ್ರಾಫ್’ ನಂತರ ನಮ್ಮ ‘99’ ಚಿತ್ರ ಎನ್ನುತ್ತಿದ್ದಾರೆ. ನಮಗೆ ಯಾವುದೇ ಪೂರ್ವಗ್ರಹವಿಲ್ಲ. ಕತೆಯ ಆಪ್ತತೆಗೆ ಆ ಭಾಗದಲ್ಲಿ ಚಿತ್ರೀಕರಣ ಮಾಡಿದ್ದೇವೆ.
- ಇದು ಅರ್ಜುನ್ ಜನ್ಯಾ ಸಂಗೀತ ನೀಡಿರುವ 100ನೇ ಸಿನಿಮಾ. ಹೀಗಾಗಿ ಮ್ಯೂಸಿಕಲ್ಲಾಗಿಯೂ ಹಿಟ್ ಆಗಿದೆ. ಸಿನಿಮಾ ಕೂಡ ಅದೇ ರೀತಿಯ ದಿನೇ ದಿನೇ ಕಲೆಕ್ಷನ್ ಹೆಚ್ಚು ಮಾಡುತ್ತಿದೆ. ರಾಜಕೀಯದ ಸದ್ದುಗಳ ನಡುವೆಯೂ ಒಂದು ಕನ್ನಡ ಸಿನಿಮಾ ಯಶಸ್ಸಿನತ್ತ ದಾಪುಗಾಲಿಟ್ಟಿರುವುದು ಸಂತಸ ತಂದಿದೆ.
- ಈ ಚಿತ್ರದ ನಂತರ ಪ್ರಜ್ವಲ್ ದೇವರಾಜ್ ನಟನೆಯ ‘ಅರ್ಜುನ್ ಗೌಡ’ ಸಿನಿಮಾ ತೆರೆಗೆ ಬರಲಿದೆ. ಬಹುತೇಕ ಚಿತ್ರೀಕರಣ ಮುಗಿದಿದೆ. ಲಕ್ಕಿ ಶಂಕರ್ ಈ ಚಿತ್ರದ ನಿರ್ದೇಶಕರು.
Last Updated 7, May 2019, 1:00 PM IST


ಆದರ್ಶ ಕನಸು: ಸ್ನೇಹಕಾಗಿ ಗಾಂಚಾಲಿ!
Team Udayavani,  Oct 28, 2018, 10:53 AM IST
ಅ
ಅ
ಅ
“ಗಾಂಚಾಲಿ’ ಎಂಬ ಸಿನಿಮಾ ಆರಂಭವಾಗಿರುವ ವಿಚಾರ ನಿಮಗೆ ಗೊತ್ತಿರಬಹುದು. ಈಗ ಸದ್ದಿಲ್ಲದೇ ಆ ಚಿತ್ರ ಬಿಡುಗಡೆಯ ಹಂತಕ್ಕೆ ಬಂದಿದೆ. ಹೊಸಬರ ಸಿನಿಮಾ ಬಿಡುಗಡೆಯಾಗುತ್ತದೆ ಎಂದರೆ ಆ ತಂಡದಲ್ಲಿ ಕೆಲಸ ಮಾಡಿದ ಅನೇಕರು ನಿರೀಕ್ಷೆ ಕಂಗಳೊಂದಿಗೆ ಎದುರು ನೋಡುತ್ತಿರುತ್ತಾರೆ. ಆ ಸಾಲಿಗೆ “ಗಾಂಚಾಲಿ’ ಚಿತ್ರದ ನಾಯಕ ಆದರ್ಶ್ ಕೂಡಾ ಸೇರುತ್ತಾರೆ. “ಗಾಂಚಾಲಿ’ ಮೂಲಕ ತನಗೊಂದು ಬ್ರೇಕ್ ಸಿಗುತ್ತದೆ ಎಂಬ ನಿರೀಕ್ಷೆಯಲ್ಲಿದ್ದಾರೆ ಆದರ್ಶ್.
ಎಲ್ಲಾ ಓಕೆ, “ಗಾಂಚಾಲಿ’ಯಲ್ಲಿ ಏನಿದೆ, ಟೈಟಲ್‌ಗ‌ೂ ಕಥೆಗೂ ಏನು ಸಂಬಂಧ ಎಂದು ನೀವು ಕೇಳಬಹುದು. ಅದಕ್ಕೆ ಆದರ್ಶ್ ಉತ್ತರಿಸೋದು ಹೀಗೆ, “ಇಡೀ ಸಿನಿಮಾದಲ್ಲಿ ಫ್ರೆಂಡ್‌ಶಿಪ್ ವ್ಯಾಲ್ಯೂ ಬಗ್ಗೆ ಹೇಳಿದ್ದೇವೆ. ಜೊತೆಗೆ ಸ್ನೇಹವನ್ನು ದುರುಪಯೋಗ ಪಡಿಸಿಕೊಳ್ಳಲು ಮತ್ತೂಬ್ಬ ವ್ಯಕ್ತಿ ಹೇಗೆ ಪ್ರಯತ್ನಿಸುತ್ತಾರೆ, ಇದರಿಂದ ಏನೆಲ್ಲಾ ತೊಂದರೆಗಳಾಗುತ್ತದೆ ಎಂಬ ಅಂಶಗಳ ಮೂಲಕ ಇಡೀ ಸಿನಿಮಾ ಸಾಗುತ್ತದೆ’ ಎನ್ನುತ್ತಾರೆ ಆದರ್ಶ್.
ಚಿತ್ರದ ಟೈಟಲ್ ಕಥೆಗೆ ತುಂಬಾ ಚೆನ್ನಾಗಿ ಹೊಂದಿಕೆಯಾಗುತ್ತದೆಯಂತೆ. “ಚಿಕ್ಕ ವಯಸ್ಸಿನಿಂದಲೇ ಗಾಂಚಾಲಿ ಮಾಡುತ್ತಲೇ ಇರುತ್ತಾರೆ. ಕೈಯಲ್ಲಿ ಕಾಸಿಲ್ಲದಿದ್ದರೂ ಶೋಕಿಗೇನೂ ಕಮ್ಮಿ ಇರೋದಿಲ್ಲ. ಸ್ಟೈಲಿಶ್ ಬಟ್ಟೆ ಹಾಕಿಕೊಂಡು, ಯಾವುದೋ ಮದುವೆ ಮನೆಗೆ ಹೋಗಿ ಊಟ ಮಾಡುತ್ತಾ ಗಾಂಚಾಲಿಯಲ್ಲೇ ಬದುಕುತ್ತಿರುತ್ತಾರೆ. ಆ ಕಾರಣದಿಂದ ಚಿತ್ರಕ್ಕೆ “ಗಾಂಚಾಲಿ’ ಎಂಬ ಟೈಟಲ್ ಇಡಲಾಗಿದೆ ಎಂಬ ವಿವರ ಅವರಿಂದ ಬರುತ್ತದೆ.
ಚಿತ್ರದಲ್ಲಿ ಆದರ್ಶ್, ಆಕಾಶ್ , ಪ್ರಕೃತಿ, ಅಖೀಲಾ, ನವ್ಯ, ರಾಜು ತಾಳಿಕೋಟೆ, ಮಿತ್ರ, ಮೋಹನ್ ಜುನೇಜಾ ಸೇರಿದಂತೆ ಅನೇಕರು ನಟಿಸಿದ್ದಾರೆ. “ಭಜರಂಗಿ’ ಲೋಕಿ, ಶರತ್ ಲೋಹಿತಾಶ್ವ  ಇಲ್ಲಿ ಖಳರು. ಜೈ ಮಾರುತಿ ಪ್ರೊಡಕ್ಷನ್ಸ್ ಬ್ಯಾನರ್‌ನಡಿ ಈ ಚಿತ್ರ ನಿರ್ಮಾಣವಾಗಿದ್ದು, ಚಿತ್ರಕ್ಕೆ ಚಂದನ್ ಶೆಟ್ಟಿ ಸಂಗೀತ ನೀಡಿದ್ದಾರೆ. “ಬಹದ್ದೂರ್’ ಚೇತನ್, ಎ.ಪಿ.ಅರ್ಜುನ್, ಚಂದನ್ ಸಾಹಿತ್ಯ ಚಿತ್ರಕ್ಕಿದೆ. ಚಿತ್ರ ನವೆಂಬರ್‌ನಲ್ಲಿ ತೆರೆ ಕಾಣಲಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


500 ಕೆಜಿ ತೂಕದ ಮಹಿಳೆ ಚಿಕಿತ್ಸೆಗಾಗಿ ವಿಶೇಷ ಸಿದ್ಧತೆ
  12-01-2017 3:15PM IST    /     No Comments    /     Posted In: Latest News , Special
ಚೆನ್ನೈನ ಚರ್ನಿ ರಸ್ತೆಯಲ್ಲಿರೋ ಸೈಫಿ ಆಸ್ಪತ್ರೆಯಲ್ಲಿ ಜಗತ್ತಿನ ಅತ್ಯಂತ ಭಾರದ ಮಹಿಳೆಗೆ ಚಿಕಿತ್ಸೆ ನೀಡಲು ವಿಶೇಷ ಸಿದ್ಧತೆಗಳು ನಡೆಯುತ್ತಿವೆ. 500 ಕೆಜಿ ತೂಕವಿರುವ ಈಜಿಪ್ತ್ ನ ಮಹಿಳೆ ಎಮನ್ ಅಹ್ಮದ್, ಚೆನ್ನೈನ ಸೈಫಿ ಆಸ್ಪತ್ರೆಯಲ್ಲಿ ಬಾರಿಯಾಟ್ರಿಕ್ ಶಸ್ತ್ರಚಿಕಿತ್ಸೆಗೆ ಒಳಗಾಗಲಿದ್ದಾಳೆ. ಇದಕ್ಕಾಗಿ 3000 ಚದರ ಅಡಿ ವಿಸ್ತಾರವಾಗಿರುವ ಹೊಸ ವಿಭಾಗವನ್ನೇ ತೆರೆಯಲಾಗುತ್ತಿದೆ.
ಅಲ್ಲಿ ಆಪರೇಷನ್ ಥಿಯೇಟರ್, ಐಸಿಯು, ವೈದ್ಯರು ಮತ್ತು ಅಟೆಂಡರ್ ಗಳ ಕೋಣೆ, ಎರಡು ರೆಸ್ಟ್ ರೂಂ, ವಿಡಿಯೋ ಕಾನ್ಫರೆನ್ಸ್ ಗೆ ಪ್ರತ್ಯೇಕ ಕೋಣೆ ಎಲ್ಲವೂ ಇರಲಿದೆ. ಆಸ್ಪತ್ರೆಯ ನೆಲ ಮಹಡಿಯಲ್ಲಿ ನಿರ್ಮಾಣ ಕಾರ್ಯ ನಡೆಯುತ್ತಿದೆ. ಈ ಮಹಿಳೆಯ ಚಿಕಿತ್ಸೆಗೆಂದೇ ಆಸ್ಪತ್ರೆಯವರು 2 ಕೋಟಿ ರೂಪಾಯಿ ಖರ್ಚು ಮಾಡಿ ವಿಶೇಷ ವ್ಯವಸ್ಥೆ ಮಾಡುತ್ತಿದ್ದಾರೆ.
ಎಮನ್ ಅಹ್ಮದ್ ಳ ತೂಕ ಹಾಗೂ ಗಾತ್ರವನ್ನು ಗಮನದಲ್ಲಿಟ್ಟುಕೊಂಡು ಎಲ್ಲವನ್ನೂ ವಿನ್ಯಾಸ ಮಾಡಲಾಗುತ್ತಿದೆ. ದೊಡ್ಡ ದೊಡ್ಡ ಬಾಗಿಲುಗಳನ್ನು ಅಳವಡಿಸಲಾಗ್ತಿದೆ. 7 x 7 ಅಡಿಯ ಬೆಡ್ ಹಾಕಲಾಗುತ್ತದೆ. ಸೈಫಿಯ ಬಾರಿಯಾಟ್ರಿಕ್ ತಜ್ಞ ಡಾ.ಮುಫಜಲ್ ಲಕ್ಡವಾಲಾ ಸೇರಿದಂತೆ ಕಾರ್ಡಿಯಾಲಜಿಸ್ಟ್, ಕಾರ್ಡಿಯಾಕ್ ಸರ್ಜನ್, ಎಂಡೊಕ್ರಿನೊಲಜಿಸ್ಟ್, ಒಬ್ಬರು ಚೆಸ್ಟ್ ಫಿಸಿಶಿಯನ್, ಇಬ್ಬರು ಇಂಟೆನ್ಸಿವಿಸ್ಟ್, ಮೂವರು ಅನಸ್ತೇಶಿಯಾ ತಜ್ಞರು ಚಿಕಿತ್ಸೆಗೆ ಸಹಕರಿಸಲಿದ್ದಾರೆ.
36 ವರ್ಷದ ಎಮನ್ ಕಳೆದ 25 ವರ್ಷಗಳಿಂದ ಕೈರೋದಲ್ಲಿರುವ ತನ್ನ ಮನೆಯಿಂದ ಹೊರಬಿದ್ದಿಲ್ಲ. ಹಾಸಿಗೆಯಿಂದ ಮೇಲಕ್ಕೆ ಏಳಲು ಸಹ ಅವಳಿಂದ ಸಾಧ್ಯವಾಗುತ್ತಿಲ್ಲ. ಇದ್ರಿಂದಾಗಿ ಡಯಾಬಿಟಿಸ್, ಅಸ್ತಮಾ, ಶ್ವಾಸಕೋಶ ಸಮಸ್ಯೆ, ಖಿನ್ನತೆ ಎಲ್ಲವೂ ಅವಳನ್ನು ಕಾಡುತ್ತಿದೆ. ಡಾ.ಮುಜಫಲ್, ಎಮನ್ ಳ ಕರುಣಾಜನಕ ಸ್ಥಿತಿ ಬಗ್ಗೆ ವಿವರಿಸಿ ಸಾಮಾಜಿಕ ತಾಣದಲ್ಲಿ ಪೋಸ್ಟ್ ಮಾಡಿದ್ದರು. ಅದಕ್ಕೆ ಸಾವಿರಾರು ಮಂದಿ ಪ್ರತಿಕ್ರಿಯಿಸಿದ್ದು, ಆಕೆಯ ಚಿಕಿತ್ಸೆಗಾಗಿ ಹಣಕಾಸಿನ ನೆರವು ಕೂಡ ದೊರೆತಿದೆ. ಅವಳನ್ನು ಚಿಕಿತ್ಸೆಗಾಗಿ ಭಾರತಕ್ಕೆ ಕರೆತರಲು ಸಹಾಯ ಮಾಡುವುದಾಗಿ ವಿದೇಶಾಂಗ ಸಚಿವೆ ಸುಷ್ಮಾ ಸ್ವರಾಜ್ ಅಭಯ ನೀಡಿದ್ದಾರೆ.


Bengaluru, First Published 20, Oct 2018, 10:41 AM IST
Highlights
ದಕ್ಷಿಣದ ಅಷ್ಟು ಭಾಷೆಗಳಲ್ಲೂ ಬರುತ್ತಿರುವ ಹಿಂದಿಯ ‘ಕ್ವೀನ್’ ಕನ್ನಡದ ಅವತರಣಿಕೆ ‘ಬಟರ್‌ಫ್ಲೈ’ ಚಿತ್ರದ ಫಸ್ಟ್ ಲುಕ್ ಹೊರ ಬಂದಿದೆ.
ಚಿತ್ರದ ನಾಯಕಿ ಪಾರೂಲ್ ಯಾದವ್ ಮೋಹಕ ನಗುವಿನೊಂದಿಗೆ ಪೋಸು ನೀಡಿದ್ದು, ಅವರ ಹಿನ್ನೋಟದಲ್ಲಿ ಪ್ರಸಿದ್ಧ ಐಫೆಲ್ ಟವರ್ ಕೂಡ ನಾಚಿ ನೀರಾಗಿದೆ. ನಿರ್ದೇಶಕ ರಮೇಶ್ ಅರವಿಂದ್ ನಿರ್ದೇಶನದ ಚಿತ್ರವಿದು.
ಕನ್ನಡದ ಜತೆಗೆ ತೆಲುಗು, ತಮಿಳು ಹಾಗೂ ಮಲಯಾಳಂನಲ್ಲೂ ನಿರ್ಮಾಣವಾಗಿದೆ. ಕನ್ನಡದಲ್ಲಿ ಪಾರೂಲ್ ಯಾದವ್ ನಾಯಕಿ ಆಗಿದ್ದಾರೆ. ಕಥಾ ನಾಯಕಿ ವಿಚಾರಕ್ಕೆ ಬಂದರೆ, ಪಾರೂಲ್ ಯಾದವ್ ಗೋಕರ್ಣ ಹುಡುಗಿ ಪಾರ್ವತಿ ಆಗಿದ್ದಾರೆ. ಪಕ್ಕಾ ಗ್ರಾಮೀಣ ಸೊಗಡಿನ ಈ ಹುಡುಗಿ ನಗಿಸುತ್ತಾಳೆ, ಅಳಿಸುತ್ತಾಳೆ, ನಗು ಮೊಗದ ಮಂದಹಾಸದಲ್ಲಿ ಮುಳುಗಿಸುತ್ತಾಳೆ. ಆಕೆ ಕಥಾ ನಾಯಕಿ ನಮ್ಮ ನಿಮ್ಮ ನಡುವಿನ ಮತ್ಯಾರೋ ಯುವತಿಯೂ ಆಗಿರುತ್ತಾಳೆ ಎನ್ನುತ್ತಾರೆ ನಟಿ ಪಾರೂಲ್ ಯಾದವ್. ಚಿತ್ರ ಚಿತ್ರೀಕರಣ ಮುಗಿಸಿ, ರಿಲೀಸ್‌ಗೆ ರೆಡಿ ಆಗಿದೆ.
ನನ್ನ ವೃತ್ತಿ ಬದುಕಿನಲ್ಲಿ ಅತ್ಯುತ್ತುಮ ಅನುಭವ ನೀಡಿದ ಪಾತ್ರ. ನಾನು ಜೀವಿಸಿದ ಪಾತ್ರ. ಹಾಗಾಗಿಯೇ ಈ ಪಾತ್ರ, ಚಿತ್ರ ಎರಡರ ಮೇಲೂ ಅತೀವ ವಿಶ್ವಾಸ ನನಗಿದೆ. ಕನ್ನಡಿಗರಿಗೆ ಇದೊಂದು ಒಳ್ಳೆಯ ಕೊಡುಗೆ ಎನ್ನುವ ನಂಬಿಕೆ ನನಗಿದೆ. - ಪಾರೂಲ್ ಯಾದವ್, ನಟಿ
Last Updated 20, Oct 2018, 10:42 AM IST


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಪಾಕಿಸ್ತಾನ ಆಟಗಾರನ ದಾಖಲೆ ಮುರಿಯುವ ಹೊಸ್ತಿಲಲ್ಲಿ ಕರ್ನಾಟಕದ ರಾಹುಲ್
ಟ್ವೆಂಟಿ-20 ಕ್ರಿಕೆಟ್‌ನಲ್ಲಿ ಅತಿ ವೇಗದಲ್ಲಿ ಸಹಸ್ರ ರನ್ ಪೂರೈಸಿದ ಬ್ಯಾಟ್ಸ್‌ಮನ್ ಎಂದೆನಿಸಿಕೊಳ್ಳಲು ರಾಹುಲ್‌ಗಿನ್ನು ಇನ್ನೊಂದು ಇನ್ನಿಂಗ್ಸ್‌ನಲ್ಲಿ 121 ರನ್ ಗಳಿಸಬೇಕಾದ ಅಗತ್ಯವಿದೆ.
ವಿಜಯ ಕರ್ನಾಟಕ | Updated:
Aug 3, 2019, 04:43PM IST
X
ಬೆಂಗಳೂರಿನ ಬೈಕರ್ ಐಶ್ವರ್ಯಗೆ ...
ಫ್ಲೋರಿಡಾ: ಆತಿಥೇಯ ವೆಸ್ಟ್‌ಇಂಡೀಸ್ ವಿರುದ್ಧ ನಡೆಯಲಿರುವ ಮೊದಲ ಟ್ವೆಂಟಿ-20 ಪಂದ್ಯದಲ್ಲಿ ಟೀಮ್ ಇಂಡಿಯಾ ಯುವ ಭರವಸೆಯ ಬ್ಯಾಟ್ಸ್‌ಮನ್ ಕೆಎಲ್ ರಾಹುಲ್ ವಿಶ್ವ ದಾಖಲೆಯ ಹೊಸ್ತಿಲಲ್ಲಿದ್ದಾರೆ.
ಟ್ವೆಂಟಿ-20 ಕ್ರಿಕೆಟ್‌ನಲ್ಲಿ ಅತಿ ವೇಗದಲ್ಲಿ ಸಹಸ್ರ ರನ್ ಗಳಸಿದ ಬ್ಯಾಟ್ಸ್‌ಮನ್ ಎಂಬ ಹಿರಿಮೆಗೆ ಪಾತ್ರವಾಗಲು ರಾಹುಲ್‌ಗಿನ್ನು ಇನ್ನೊಂದು ಇನ್ನಿಂಗ್ಸ್‌ನಲ್ಲ 121 ರನ್‌ಗಳ ಅವಶ್ಯಕತೆಯಿದೆ.
ವೆಸ್ಟ್‌ಇಂಡೀಸ್ ವಿರುದ್ದ ಫ್ಲೋರಿಡಾದಲ್ಲಿ ನಡೆಯಲಿರುವ ಮೊದಲ ಪಂದ್ಯದಲ್ಲೇ ರಾಹುಲ್ ಈ ದಾಖಲೆ ಬರೆಯುವ ನಿರೀಕ್ಷೆಅಭಿಮಾನಿಗಳಿದ್ದು.
ಸದ್ಯ ಈ ದಾಖಲೆ ಹೊಂದಿರುವ ಪಾಕಿಸ್ತಾನದ ಬಾಬರ್ ಅಜಾಮ್, 26ನೇ ಇನ್ನಿಂಗ್ಸ್‌ನಲ್ಲಿ 1000 ರನ್ ಗಳಿಸಿದ್ದರು. ಎರಡನೇ ಸ್ಥಾನದಲ್ಲಿರುವ ಭಾರತದ ನಾಯಕ ವಿರಾಟ್ ಕೊಹ್ಲಿ 27 ಇನ್ನಿಂಗ್ಸ್‌ಗಳಲ್ಲಿ ಇದೇ ಸಾಧನೆ ಮಾಡಿದರು.
ಟ್ವೆಂಟಿ-20ನಲ್ಲಿ ಈಗಾಗಲೇ ಎರಡು ಶತಕಗಳನ್ನು ಬಾರಿಸಿರುವ ಕರ್ನಾಟಕದ ರಾಹುಲ್ 24 ಇನ್ನಿಂಗ್ಸ್‌ಗಳಲ್ಲಿ 43.95ರ ಸರಾಸರಿಯಲ್ಲಿ 879 ರನ್ ಪೇರಿಸಿದ್ದಾರೆ.
ಆದರೆ ಮೊದಲ ಟ್ವೆಂಟಿ-20 ಪಂದ್ಯದಲ್ಲಿ ನಾಲ್ಕನೇ ಕ್ರಮಾಂಕದಲ್ಲಿ ಕ್ರೀಸಿಗಿಳಿಯಲಿರುವುದರಿಂದ ದಾಖಲೆ ಮುರಿಯುವ ಸಾಧ್ಯತೆ ಕಡಿಮೆಯಾಗಿದೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ವಿವಾಹ ಬಂಧವನ್ನು ಗಟ್ಟಿಗೊಳಿಸುವುದು ಹೇಗೆ?
ವೈವಾಹಿಕ ಬದುಕು ಸುಂದರವಾಗಿ ಇರಬೇಕು ಅಂದರೆ ನೀವು ಕೆಲವು ಸಂಗತಿಗಳ ಜತೆ ಹೊಂದಾಣಿಕೆ ಮಾಡಿಕೊಳ್ಳಬೇಕು.
ವಿಜಯ ಕರ್ನಾಟಕ | Updated:
Feb 23, 2018, 01:15PM IST
ಮಾಲಾ ಮ. ಅಕ್ಕಿಶೆಟ್ಟಿ
ವೈವಾಹಿಕ ಬದುಕು ಸುಂದರವಾಗಿ ಇರಬೇಕು ಅಂದರೆ ನೀವು ಕೆಲವು ಸಂಗತಿಗಳ ಜತೆ ಹೊಂದಾಣಿಕೆ ಮಾಡಿಕೊಳ್ಳಬೇಕು. ಸಂಸಾರವನ್ನು ಉಳಿಸುವ ಜವಾಬ್ದಾರಿ ಒಬ್ಬರದ್ದಲ್ಲ, ಇಬ್ಬರ ಹೊಣೆ.
ದಾಂಪತ್ಯದಲ್ಲಿ ಏರುಪೇರು ಸಹಜ. ಆದರೆ ಚಿಕ್ಕ ಚಿಕ್ಕ ಸಂಗತಿಗಳೇ ಇಡೀ ಸಂಸಾರವನ್ನು ಒಡೆಯಬಾರದು ಅಂದರೆ ಕೆಲವು ಸಂಗತಿಗಳನ್ನು ಸಮರ್ಪಕವಾಗಿ ನಿಭಾಯಿಸಬೇಕು. ಹೊಂದಾಣಿಕೆ, ಜವಾಬ್ದಾರಿ ನಿಭಾಯಿಸುವ ವಿಚಾರಗಳಲ್ಲಿ ಇಬ್ಬರಿಗೂ ಸಮಪಾಲು ಇರಲಿ.
ಹೊಂದಾಣಿಕೆ: ಇನ್ನೊಬ್ಬರ ಜತೆ ಬದುಕು ಹಂಚಿಕೊಳ್ಳುತ್ತೇವೆ ಅಂದರೆ ಅದು ಕೇವಲ ಒಬ್ಬರದ್ದಲ್ಲ್ಲ. ಇಬ್ಬರ ವಿಚಾರ. ನಿಲುವು ಒಂದೇ ರೀತಿ ಇಲ್ಲದಿರಬಹುದು. ಹಾಗಂತ ತಮ್ಮ ಮಾತು ನಡೆಯಬೇಕು ಅಥವಾ ಸಂಗಾತಿಯೇ ತನಗೆ ಹೊಂದಿಕೊಳ್ಳಲಿ ಎಂಬ ಮಾತು ಇಲ್ಲಿ ಬೇಡ. ಕೆಲವು ಸಂಗತಿಗಳಲ್ಲಿ ಹೊಂದಾಣಿಕೆ ಮಾಡಿಕೊಳ್ಳಿ. ಇನ್ನೂ ಹಲವು ವಿಚಾರಗಳಲ್ಲಿ ವೈಯಕ್ತಿಕ ಸ್ವಾತಂತ್ರ್ಯ ಕಾಪಾಡಿಕೊಳ್ಳಿ.
ಕುಟುಂಬ ಪ್ರತಿಷ್ಠೆ: ಎಲ್ಲರಿಗೂ ಅವರವರ ಕುಟುಂಬ ದೊಡ್ಡದೇ ಆಗಿರುತ್ತದೆ. ಹೆಂಡತಿಯ ಮುಂದೆ, ಆಕೆಯ ಕುಟುಂಬದ ಸದಸ್ಯರ ಹಾಗೂ ಹೆಂಡತಿ, ಗಂಡನ ಕುಟುಂಬದ ಸದಸ್ಯರ ಅವಹೇಳನ ಮಾಡುವುದು ಸರಿಯಲ್ಲ. ಪ್ರೀತಿ, ವಾತ್ಸಲ್ಯ ಸಹಕಾರ ಕೊಟ್ಟ ಕುಟುಂಬವನ್ನು ಯಾರೂ ಮರೆಯಲು ಸಾಧ್ಯವಿಲ್ಲ. ಅದಕ್ಕಾಗಿ ಸಾಧ್ಯವಾದರೆ ಸಂಗಾತಿಯ ಕುಟುಂಬದ ಸದಸ್ಯರನ್ನು ಗೌರವಿಸಿ.
ಕೆಲಸದ ಭಾರ: ಕುಟುಂಬದ ನಿರ್ವಹಣೆ, ಮಕ್ಕಳ ಪಾಲನೆಯನ್ನು ಇಬ್ಬರೂ ಹೊತ್ತುಕೊಳ್ಳಬೇಕು. ಎಲ್ಲ ಜವಾಬ್ದಾರಿಗಳು ಇಬ್ಬರಿಗೂ ಸಂಬಂಧಿಧಿಸಿರುತ್ತವೆ. ಕೆಲಸ ಹಂಚಿಕೆಯಾಗಿ ಹೊಣೆಗಾರಿಕೆ ಪರಸ್ಪರರಲ್ಲಿ ಬರುತ್ತದೆ. ಇದರಿಂದ ಅನಗತ್ಯ ಜಗಳ, ವೈಮನಸ್ಸು ಕಡಿಮೆಯಾಗುತ್ತದೆ.
ನಿರ್ಣಯ ತೆಗೆದುಕೊಳ್ಳುವುದು: ಕುಟುಂಬಕ್ಕೆ ಸಂಬಂಧಿಧಿಸಿದ ವಿಷಯಗಳಿಗೆ, ಸಂಗಾತಿಗೆ ಹೇಳದೆ ಒಬ್ಬರೇ ನಿರ್ಣಯಗಳನ್ನು ತೆಗೆದುಕೊಳ್ಳವುದು, ಸಂಗಾತಿಗೆ ಅವಹೇಳನ ಮಾಡಿದಂತಾಗುತ್ತದೆ. ಇಬ್ಬರ ಸಮ್ಮತಿಯೂ ಬೇಕಾಗುವ ವಿಷಯವಿದ್ದರೆ, ಅದನ್ನು ಚರ್ಚಿಸಿ ನಿರ್ಣಯ ತೆಗೆದುಕೊಳ್ಳಬೇಕು. ಅವನಿಗೇನು ಗೊತ್ತು? ಅವಳಿಗೇನು ಗೊತ್ತು? ಎಂದು ಒಬ್ಬರೇ ನಿರ್ಣಯ ತೆಗೆದುಕೊಳ್ಳಬಾರದು.
ಸಮಯದ ಹಂಚಿಕೆ: ಬಹುತೇಕ ಸಂಸಾರಗಳಲ್ಲಿ ಪರಸ್ಪರ ಸಮಯ ನೀಡುತ್ತಿಲ್ಲ ಎಂಬುದೇ ವೈಮನಸ್ಸಿಗೆ ಕಾರಣವಾಗುತ್ತದೆ. ಆದ್ದರಿಂದ ನಿಮ್ಮ ಕೆಲಸದ ಒತ್ತಡದ ನಡುವೆ ಸಂಗಾತಿಗೆ ಕೊಡಬೇಕಾದ ಸಮಯವನ್ನು ಮರೆಯಬೇಡಿ.
ರಹಸ್ಯ ಕಾಪಾಡಿ: ಯಾವುದೇ ಸಮಸ್ಯೆಗಳನ್ನು ರಂಪಾಟ ಮಾಡಿ ಅದರ ಪರಿಹಾರಕ್ಕಾಗಿ ಬೇರೆಯವರ ನೆರವು ಪಡೆಯಲು ಹೋದರೆ, ನೀವೇ ನಗೆಪಾಟಲಿಗೆ ಗುರಿಯಾಗುತ್ತೀರಿ. ನಮ್ಮ ಸಮಸ್ಯೆಗಳನ್ನು ನಾವೇ ಪರಿಹರಿಸಿಕೊಳ್ಳಬೇಕು. ಎಲ್ಲ ವಿಷಯಗಳನ್ನು ಬಹಿರಂಗ ಪಡಿಸುವುದು ಸೂಕ್ತವಲ್ಲ. ಕೆಲವು ವಿಷಯಗಳು ದಂಪತಿಯಲ್ಲೇ ರಹಸ್ಯವಾಗಿರಬೇಕು. ಸಾಧ್ಯವಾದರೆ ತಮ್ಮಮ್ಮ ಕುಟುಂಬದವರಿಗೂ ಹೇಳಬಾರದು. ಹೇಳಿದರೆ ವಿಶ್ವಾಸ ಕಳೆದುಕೊಳ್ಳಬೇಕಾಗುತ್ತದೆ.
ಆಸೆಗಳಿಗೆ ಮಹತ್ವ: ಸಂಗಾತಿಯ ಆಸೆಗೆ ಬೆಲೆ ಕೊಡಿ. ಹವ್ಯಾಸಗಳಿಗೆ ಉತ್ತೇಜನವನ್ನು ನೀಡಬೇಕು. ಪ್ರಶಂಸೆಯನ್ನು ನೀಡಿದರಂತೂ ಅದ್ಭುತ. ಸಂಗಾತಿಯ ಸಣ್ಣ ಸಣ್ಣ ಬಯಕೆಗಳನ್ನು ಈಡೇರಿಸಲು ಪ್ರಯತ್ನಿಸಬೇಕು. ಬಯಕೆ ಈಡೇರದಿದ್ದರೂ ಆ ನಿಟ್ಟಿನಲ್ಲಿ ಪ್ರಯತ್ನಿಸಿದರೂ ಸಂಗಾತಿ ಸಂತೋಪ ಪಡುತ್ತಾನೆ/ತ್ತಾಳೆ.


ಠಾಕೂಠೀಕಾಗಿ ಪಂದ್ಯ ವೀಕ್ಷಿಸಲು ಬಂದ ವಿಜಯ್ ಮಲ್ಯ…!
  08-09-2018 8:42AM IST    /     No Comments    /     Posted In: Latest News , Sports
ಭಾರತದ ಬ್ಯಾಂಕುಗಳಲ್ಲಿ ಸಾವಿರಾರು ಕೋಟಿ ರೂ. ಸಾಲ ಮಾಡಿ ವಿದೇಶದಲ್ಲಿ ತಲೆಮರೆಸಿಕೊಂಡಿರುವ ಮದ್ಯ ದೊರೆ ವಿಜಯ ಮಲ್ಯ ಶುಕ್ರವಾರ ಲಂಡನ್‌ನ ಓವಲ್ ಕ್ರಿಕೆಟ್ ಮೈದಾನದಲ್ಲಿ ಕಾಣಿಸಿಕೊಂಡು ಅಚ್ಚರಿ ಮೂಡಿಸಿದ್ದಾರೆ.
ಭಾರತ ಮತ್ತು ಇಂಗ್ಲೆಂಡ್ ನಡುವಿನ ಐದನೇ ಹಾಗೂ ಅಂತಿಮ ಟೆಸ್ಟ್ ಪಂದ್ಯ ನಡೆಯುತ್ತಿದ್ದು, ಶುಕ್ರವಾರ ಮಲ್ಯ ಅವರು ಕ್ರೀಡಾಂಗಣ ಪ್ರವೇಶಿಸುತ್ತಿರುವ 15 ಸೆಕೆಂಡಿನ ವಿಡಿಯೋವನ್ನು ಎಎನ್ಐ ನ್ಯೂಸ್ ಏಜೆನ್ಸಿ ಪೋಸ್ಟ್ ಮಾಡಿದೆ. ಬಿಳಿ ಪ್ಯಾಂಟ್, ಕಪ್ಪು ಕೋಟು ಧಿರಿಸಿನಲ್ಲಿದ್ದ ಮಲ್ಯ ಕ್ರೀಡಾಂಗಣದೊಳಗೆ ತೆರಳುತ್ತಿರುವುದು ವಿಡಿಯೋದಲ್ಲಿ ಕಾಣಿಸುತ್ತದೆ.
ಪಂದ್ಯ ಆರಂಭಕ್ಕೂ ಮುನ್ನ ವಿರಾಟ್ ಕೋಹ್ಲಿ ನೇತೃತ್ವದ ಭಾರತ ಕ್ರಿಕೆಟ್ ತಂಡದ ಸದಸ್ಯರನ್ನು ಭೇಟಿ ಮಾಡಲು ಮಲ್ಯ ಬಯಸಿದ್ದರೆಂದು ಮೂಲಗಳು ತಿಳಿಸಿವೆ. ಆದರೆ ಭಾರತ ಸರ್ಕಾರ ಭೇಟಿಗೆ ಅವಕಾಶ ನಿರಾಕರಿಸಿದೆ.
62 ವರ್ಷದ ಮಲ್ಯ ಕಳೆದ ವರ್ಷ ಏಪ್ರಿಲ್ ನಲ್ಲಿ ಬಂಧನವಾದ ಬಳಿಕ ಬೇಲ್ ಮೇಲೆ ಹೊರಗಿದ್ದಾರೆ. ಭಾರತದಲ್ಲಿ 9 ಸಾವಿರ ಕೋಟಿ ವ್ಯವಹಾರ ಸಂಬಂಧ ಪ್ರಕರಣದ ಆರೋಪಿಯಾಗಿದ್ದು, ಭಾರತವು ಅವರನ್ನು ಹಸ್ತಾಂತರಿಸುವ ಒತ್ತಾಯ ನಡೆಸಿದೆ.
#WATCH : Vijay Mallya seen entering The Oval cricket ground in London's Kenington. The 5th test match between India and England is being played at the cricket ground. #England pic.twitter.com/NA3RQOKkRJ


ಆ
ವಿದೇಶಿ ಸಿಗರೇಟುಗಳು ಮತ್ತೆ ಸುದ್ದಿಯಲ್ಲಿವೆ!
ಜೂನ್ ಮತ್ತು ಜುಲೈ ತಿಂಗಳಲ್ಲಿ ಸಿಟಿ ಮಾರುಕಟ್ಟೆ, ಚಿಕ್ಕಪೇಟೆಯ ಗೋದಾಮುಗಳ ಮೇಲೆ ದಾಳಿ ನಡೆಸಿದ ಕಸ್ಟಮ್ಸ್ ಅಧಿಕಾರಿಗಳು ₹2 ಕೋಟಿ ಮೌಲ್ಯದ 10 ಲಕ್ಷ ಸಿಗರೇಟ್ ವಶಪಡಿಸಿಕೊಂಡರು. ಪಶ್ಚಿಮ ಬಂಗಾಳದ ಹೌರಾ, ಕೋಲ್ಕತ್ತಾ ಮತ್ತು ವಾರಣಸಿಯಿಂದ ರೈಲಿನಲ್ಲಿ ಅಕ್ರಮವಾಗಿ ಬಟ್ಟೆಗಳ ಪಾರ್ಸೆಲ್‌ನಲ್ಲಿ ಬಚ್ಚಿಟ್ಟು ಬೆಂಗಳೂರಿಗೆ ಸಾಗಿಸಿದ್ದ ₹2 ಕೋಟಿ ಮೌಲ್ಯಕ್ಕೂ ಮಿಗಿಲಾದ 7.50 ಲಕ್ಷ ವಿವಿಧ ಬ್ರ್ಯಾಂಡ್‌ಗಳ ಸಿಗರೇಟ್‌ಗಳನ್ನು ಯಶವಂತಪುರ ಮತ್ತು ಸಂಗೊಳ್ಳಿ ರಾಯಣ್ಣ ರೈಲು ನಿಲ್ದಾಣಗಳಲ್ಲಿ ಜಪ್ತಿ ಮಾಡಲಾಯಿತು.
ದುಬೈ, ಕ್ವಾಲಾಂಲಪುರ, ಮಲೇಷ್ಯಾ, ಇಂಡೊನೇಷ್ಯಾ, ಹಾಂಗ್‌ಕಾಂಗ್, ಸಿಂಗಾಪುರನಿಂದ ನೆರೆಯ ಬಾಂಗ್ಲಾದೇಶ, ಮ್ಯಾನ್ಮಾರ್ ಮತ್ತು ಶ್ರೀಲಂಕಾ ತಲುಪುವ ಸಿಗರೇಟ್ ಕಳ್ಳಮಾರ್ಗಗಳ ಮೂಲಕ ಭಾರತ ಪ್ರವೇಶಿಸುತ್ತವೆ. ಪಶ್ಚಿಮ ಬಂಗಾಳ ತಲುಪಿ ಅಲ್ಲಿಂದ ರೈಲು ಹಾಗೂ ಅನ್ಯ ಮಾರ್ಗಗಳ ಮೂಲಕ ದೇಶದ ವಿವಿಧ ಭಾಗಗಳಿಗೆ ರವಾನಿಯಾಗುತ್ತವೆ.
ಬಟ್ಟೆ, ಗೊಂಬೆ, ಚಪ್ಪಲಿ ಡಬ್ಬಗಳೆಂದು ಸುಳ್ಳು ಹೆಸರು ನಮೂದಿಸಿ ಸಿಗರೇಟ್ ಕಾರ್ಟನ್‌ಗಳನ್ನು ಕೋಲ್ಕತ್ತಾ ಮತ್ತು ಹೌರಾ ರೈಲು ನಿಲ್ದಾಣಗಳಿಂದ ದಕ್ಷಿಣ ಭಾರತಕ್ಕೆ ರವಾನಿಸಲಾಗುತ್ತದೆ. ಶ್ರೀಲಂಕಾದಿಂದ ದೋಣಿಗಳ ಮೂಲಕ ಬರುವ ಸಿಗರೇಟು ಕೇರಳ ಮತ್ತು ತಮಿಳುನಾಡಿನ ಮೂಲಕ ಗೂಡಂಗಡಿ ಸೇರುತ್ತವೆ. ನೇಪಾಳ ಗಡಿಯಿಂದ ಭಾರತದೊಳಗೆ ನುಸುಳುವ ಸಿಗರೇಟ್ ಉತ್ತರ ಪ್ರದೇಶದಿಂದ ರಾಜಸ್ಥಾನ, ದೆಹಲಿ, ಹರಿಯಾಣ, ಮಧ್ಯ ಪ್ರದೇಶ ತಲುಪುತ್ತವೆ.
ವಿದೇಶಿ ಸಿಗರೇಟ್‌ಗಳನ್ನು ಕಳ್ಳಮಾರ್ಗಗಳ ಮೂಲಕ ದೇಶದೊಳಗೆ ಸಾಗಿಸುವ ಜಾಲಗಳು ಕಾರ್ಯಾಚರಣೆ ನಡೆಸುತ್ತಿರುವ ವಿಷಯ ಗಮನಕ್ಕೆ ಬಂದಿದೆ ಎಂದು ಕಸ್ಟಮ್ಸ್ ಅಧಿಕಾರಿಗಳು ಹೇಳುತ್ತಾರೆ. ಈ ಜಾಲ ನಗರದಲ್ಲಿ ಸಕ್ರಿಯವಾಗಿದೆ. ಇದರ ಮೇಲೆ ನಿಗಾ ಇಟ್ಟಿರುವುದಾಗಿ ಕಸ್ಟಮ್ಸ್ ಇಲಾಖೆ ಹೇಳಿದೆ.
ವಿದೇಶದಿಂದ ಭಾರತಕ್ಕೆ ಪ್ರಯಾಣಿಸುವ ಪ್ರಯಾಣಿಕರು ಸಣ್ಣ ಪ್ರಮಾಣದಲ್ಲಿ ವಿದೇಶಿ ಸಿಗರೇಟ್ ತರುತ್ತಾರೆ. ಈ ಕೆಲಸಕ್ಕಾಗಿಯೇ ನಿಯೋಜಿಸಲಾದ ಕೆಲವರು ಕಸ್ಟಮ್ಸ್ ಅಧಿಕಾರಿಗಳ ಕಣ್ಣು ತಪ್ಪಿಸಿ ಸಣ್ಣ ಪ್ರಮಾಣದಲ್ಲಿ ವಿದೇಶಿ ಸಿಗರೇಟ್ ಸಾಗಿಸುತ್ತಾರೆ.
ವಿದೇಶಿ ಸಿಗರೇಟ್‌ಗಳಿಗೆ ಕೊರತೆ ಇಲ್ಲ
ತೆರಿಗೆ ವಂಚಿಸಿ, ಕಳ್ಳ ಮಾರ್ಗಗಳ ಮೂಲಕ ಸಾಗಣೆ ಮಾಡಲಾಗುತ್ತಿರುವ ವಿದೇಶಿ ಸಿಗರೇಟ್‌ಗಳನ್ನು ಬೆಂಗಳೂರಿನ ಪ್ರತಿಷ್ಠಿತ ಪ್ರದೇಶ ಮತ್ತು ರಸ್ತೆಗಳ ಅಂಗಡಿ, ಬಾರ್‌ಗಳಲ್ಲಿ ರಾಜಾರೋಷವಾಗಿ ಮಾರಾಟ ಮಾಡುತ್ತಿರುವ ಸಂಗತಿ ‘ಮೆಟ್ರೊ’ ರಿಯಾಲ್ಟಿ ಚೆಕ್‌ನಲ್ಲಿ ಪತ್ತೆಯಾಗಿದೆ.
ನಗರದ ಬ್ರಿಗೇಡ್ ರಸ್ತೆಯಲ್ಲಿರುವ ಅಂಗಡಿಗಳಲ್ಲಿ ಬೇಕಾದಷ್ಟು ವಿದೇಶಿ ಬ್ರ್ಯಾಂಡ್ ಸಿಗರೇಟ್‌ಗಳು ಸಿಗುತ್ತವೆ. ಎಂ.ಜಿ. ರಸ್ತೆ, ಚರ್ಚ್‌ಸ್ಟ್ರೀಟ್, ಬ್ರಿಗೇಡ್ ರಸ್ತೆ, ಗಾಂಧಿನಗರದಲ್ಲಿರುವ ನ್ಯಾಷನಲ್ ಮಾರ್ಕೆಟ್, ಬರ್ಮಾ ಬಜಾರ್, ಹಾಂಗ್‌ಕಾಂಗ್ ಮಾರ್ಕೆಟ್, ಇಂದಿರಾ ನಗರ, ಕೋರಮಂಗಲ, ಜಯನಗರ, ಶಿವಾಜಿನಗರದ ಅಂಗಡಿ, ಬಾರ್ ಮತ್ತು ಪಬ್‌ಗಳಲ್ಲಿ ವಿದೇಶಿ ಸಿಗರೇಟ್ ಮಾರಾಟ ಮಾಡಲಾಗುತ್ತದೆ.
ಇಂಗ್ಲೆಂಡ್‌ನ ಡನ್‌ಹಿಲ್, ಮೋರ್ ಹಾಗೂ ಅಮೆರಿಕದ ಮಾಲ್‌ಬರೊ, ಡಿಜಾರಮ್ ಬ್ಲಾಕ್ ಸಿಗರೇಟ್ ಬೆಂಗಳೂರಿನ ಬಹುತೇಕ ಗೂಡಂಗಡಿಗಳಲ್ಲಿಯೂ ಸಿಗುತ್ತವೆ. ಅಷ್ಟೇನೂ ದುಬಾರಿ ಅಲ್ಲದ ಈ ಬ್ರ್ಯಾಂಡ್‌ಗಳನ್ನು ಹೆಚ್ಚಿನವರು ಖರೀದಿಸುತ್ತಾರೆ.
ಇಂಥದ್ದೇ ಬ್ರಾಂಡ್ ಬೇಕು ಎನ್ನುವವರು ಬ್ರಿಗೇಡ್ ರೋಡ್ ಸುತ್ತಮುತ್ತ ಚಿಕ್ಕಪುಟ್ಟ ಗೂಡಂಗಡಿ ಎದುರು ನಿಂತರೆ ಸಾಕು. ಎಲ್ಲ ಬಗೆಯ ವಿದೇಶಿ ಬ್ರಾಂಡ್ ಸಿಗರೇಟ್ ಲೋಕವೇ ಕಣ್ಣಮುಂದೆ ತೆರೆದುಕೊಳ್ಳುತ್ತದೆ.
ಕೋರಿಯಾದ ಪ್ರಸಿದ್ಧ ಎಸ್ಸೆ ಲೈಟ್ಸ್, ಸ್ವಿಟ್ಜರ್ಲೆಂಡ್‌ನ ಡೇವಿಡ್‌ಆಫ್, ಬ್ರಿಟನ್‌ನ 555ಮತ್ತು ರಾಥಮನ್ಸ್, ಬೆನ್ಸನ್ & ಹೆಡ್ಜಸ್, ಮೋರ್ ಬ್ರಾಂಡ್‌ನ ಸಿಗರೇಟ್ ಪ್ಯಾಕ್‌ಗಳು ಹೇರಳವಾಗಿ ಸಿಗುತ್ತವೆ.
ಭಾರತೀಯ ಸಿಗರೇಟ್‌ಗಳಿಗೆ ಹೋಲಿಸಿದರೆ ಇವುಗಳ ಬೆಲೆ ಕೂಡ ದುಬಾರಿಯಾದರೂ ಸ್ವಾದ, ಅನುಭವ ವಿಭಿನ್ನ. ಹತ್ತು ಮತ್ತು 20 ಸಿಗರೇಟ್ ಪ್ಯಾಕ್‌ಗಳಲ್ಲಿ ಇವು ಲಭ್ಯ. ₹200–₹2,800 ವರೆಗಿನ ಸಿಗರೇಟ್ ಇಲ್ಲಿವೆ. ₹15ರಿಂದ 30 ರೂಪಾಯಿಗೆಲ್ಲಾ ಡನ್‌ಹಿಲ್ ಲೈಟ್ಸ್, ಮಾಲಬರೊ, ಬ್ಲ್ಯಾಕ್, ಮೋರ್ ಒಂದು ಸಿಗರೇಟ್ ಸಿಗುತ್ತವೆ.
ಚಿಕ್ಕಪೇಟೆ, ಸಿಟಿ ಮಾರುಕಟ್ಟೆ, ಶಿವಾಜಿನಗರ, ಗಾಂಧಿ ನಗರದಲ್ಲಿ ಕಾಳಸಂತೆಯಲ್ಲಿ ಕಾರ್ಟನ್ ಲೆಕ್ಕದಲ್ಲಿ ವಿದೇಶಿ ಸಿಗರೇಟ್ ಮಾರಾಟ ಮಾಡಲಾಗುತ್ತದೆ. ಚರ್ಚ್‌ಸ್ಟ್ರೀಟ್, ಬ್ರಿಗೇಡ್,ಕಮ್ಮನಹಳ್ಳಿ, ಬಾಣಸವಾಡಿ, ಇಂದಿರಾನಗರ, ಜಯನಗರದಲ್ಲಿ ಚಿಲ್ಲರೆ ಮಾರಾಟ ಮಾಡಲಾಗುತ್ತದೆ. ಕಮ್ಮನಹಳ್ಳಿ, ಬಾಣಸವಾಡಿ ಮತ್ತು ಬ್ರಿಗೇಡ್ ರಸ್ತೆಗಳ ವರ್ತಕರಿಗೆ ವಿದೇಶಿ ವಿದ್ಯಾರ್ಥಿಗಳೇ ಗಿರಾಕಿಗಳು.
ಬೆಂಗಳೂರಿಗೆ ಭೇಟಿ ನೀಡುವ ವಿದೇಶಿ ಪ್ರವಾಸಿಗರು ತಮ್ಮ ನೆಚ್ಚಿನ ಸಿಗರೇಟ್ ಹುಡುಕಿಕೊಂಡು ಬರುವುದು ಬ್ರಿಗೇಡ್ ರಸ್ತೆಯ ಅಂಗಡಿಗಳಿಗೆ. ವಿದೇಶಿ ಸಿಗರೇಟ್‌ಗಳು ಕಳ್ಳಮಾರ್ಗದಲ್ಲಿ ಬರುವುದರಿಂದ ತೆರಿಗೆ ಪಾವತಿಸಿರುವುದಿಲ್ಲ. ಹೀಗಾಗಿ ಎಂಆರ್‌ಪಿ ದರಕ್ಕಿಂತ ಕಡಿಮೆ ಬೆಲೆ ಮಾರಾಟ ಮಾಡಿದರೂ ವರ್ತಕರಿಗೆ ಹಾನಿಯಾಗುವುದಿಲ್ಲ.
ಜಿಎಸ್‌ಟಿ ಜಾರಿ ನಂತರ ಹೆಚ್ಚಾದ ಹಾವಳಿ
ಜಿಎಸ್‌ಟಿ ಜಾರಿ ಆದ ನಂತರ ವಿದೇಶಿ ಸಿಗರೇಟ್ ಹಾವಳಿ ಹೆಚ್ಚಾಗಿದೆ ಎನ್ನುವ ಮಾತು ಕೇಳಿ ಬರುತ್ತಿವೆ. ತೆರಿಗೆ ಪಾವತಿಸದಿರುವುದು ಮತ್ತು ಪ್ಯಾಕ್‌ಗಳ ಮೇಲೆ ಗರಿಷ್ಠ ಮಾರಾಟ ಬೆಲೆ (ಎಂಆರ್‌ಪಿ) ನಮೂದಿಸಿದ ಕಾರಣ ಅಗ್ಗದ ಬೆಲೆಗೆ ಇವುಗಳನ್ನು ಮಾರಾಟ ಮಾಡಲಾಗುತ್ತಿದೆ.
ಪ್ಯಾಕ್‌ಗಳ ಮೇಲೆ ಸಚಿತ್ರ ಎಚ್ಚರಿಕೆಯ ಸಂದೇಶ ಶೇ 85ರಷ್ಟು ಇರಬೇಕು ಎಂಬ ನಿಯಮವಿದೆ. ವಿದೇಶಿ ಸಿಗರೇಟ್ ಪ್ಯಾಕ್‌ಗಳ ಮೇಲೆ ಚಿತ್ರಸಹಿತ ಎಚ್ಚರಿಕೆಯ ಸಂದೇಶ ದೊಡ್ಡದಾಗಿ ಇರುವುದಿಲ್ಲ. ಮೇಲಾಗಿ ಉತ್ಪಾದಿಸಿದ ದಿನಾಂಕ, ಎಂಆರ್‌ಪಿ, ಕಂಪನಿ ಹೆಸರು ಇತ್ಯಾದಿ ವಿವರ ಕೂಡ ಕಾಣುವುದಿಲ್ಲ.
‘ಸಿಗರೇಟ್ ಹಾಗೂ ತಂಬಾಕು ಪದಾರ್ಧಗಳ ತಿದ್ದುಪಡಿ ನಿಯಮ 2017’ರ ಅಡಿ ಸಿಗರೇಟ್ ಪ್ಯಾಕ್‌ಗಳ ಮೇಲೆ ಎಚ್ಚರಿಕೆ ಸಂದೇಶ ಕಡ್ಡಾಯ. ಸಂದೇಶ ಇಲ್ಲದ ಮತ್ತು ತೆರಿಗೆ ಪಾವತಿಸದ ವಿದೇಶಿ ಸಿಗರೇಟ್ ಮಾರಾಟವನ್ನು ನಿಷೇಧಿಸಲಾಗಿದೆ.


ಹೋಮ್ » ನ್ಯೂಸ್ » ಲೈಫ್ ಸ್ಟೈಲ್
10ನೇ ತರಗತಿ ಪಾಸಾದವರಿಗೆ ಇಲ್ಲಿದೆ ಸರ್ಕಾರಿ ಉದ್ಯೋಗ ಪಡೆಯುವ ಅವಕಾಶ
ಈ ವಿಭಾಗದಲ್ಲಿ ಅರ್ಜಿ ಸಲ್ಲಿಸುವ ಅಭ್ಯರ್ಥಿಯು ಹತ್ತನೇ ತರಗತಿ ಪಾಸ್ ಜೊತೆಗೆ ಐಟಿಐ ಮಾಡಿರಬೇಕು. ಹಾಗೆಯೇ ಆಹಾರ ಉತ್ಪಾದನೆಯಲ್ಲಿ ತರಬೇತಿ ಪಡೆದಿರಬೇಕು.
| news18-kannada Updated:September 16, 2019, 8:03 AM IST
ಸಾಂದರ್ಭಿಕ ಚಿತ್ರ
zahir
| news18-kannada Updated: September 16, 2019, 8:03 AM IST
Railway RRC Recruitment 2019: ನಿಮ್ಮ ಶಿಕ್ಷಣಾರ್ಹತೆ ಕಡಿಮೆ ಇದ್ದು, ಸರ್ಕಾರಿ ಉದ್ಯೋಗದ ಹುಡುಕಾಟದಲ್ಲಿದ್ದರೆ ಇಲ್ಲಿದೆ ಸುವರ್ಣಾವಕಾಶ. ಉತ್ತರ ರೈಲ್ವೆ (ನಾರ್ಥನ್ ರೈಲ್ವೆ) ಇಲಾಖೆಯು ಹಲವು ವಿಭಾಗಗಳ ನೇಮಕಾತಿ ಆದೇಶ ಹೊರಡಿಸಿದೆ.
ಈ ನೇಮಕಾತಿ ಅಡಿಯಲ್ಲಿ ಕಮರ್ಷಿಯಲ್ ವಿಭಾಗದಲ್ಲಿ ಕೆಟರಿಂಗ್, ಯುನಿಟ್ ಮತ್ತು ಕೆಟರಿಂಗ್ ಯುನಿಟ್ ಭಾಗದಲ್ಲಿ ಭರ್ತಿ ನಡೆಯಲಿದೆ. ಈ ಹುದ್ದೆಗಳ ಅರ್ಜಿ ಪ್ರಕ್ರಿಯೆಯು ಇಂದಿನಿಂದ (ಸೆಪ್ಟೆಂಬರ್ 16) ಪ್ರಾರಂಭವಾಗಿದೆ. ಇಲ್ಲಿ ಒಟ್ಟು 118 ಹುದ್ದೆಗಳು ಖಾಲಿಯಿದ್ದು, ಆಸಕ್ತರು ಅಕ್ಟೋಬರ್ 15 ರೊಳಗೆ ಅರ್ಜಿ ಸಲ್ಲಿಸಬೇಕಾಗುತ್ತದೆ. ಈ ಹುದ್ದೆಗಳ ಮತ್ತಷ್ಟು ಮಾಹಿತಿ ಈ ಕೆಳಗಿನಂತಿವೆ.
ಒಟ್ಟು ಹುದ್ದೆಗಳು:
ಅಡುಗೆ ಸಿಬ್ಬಂದಿ- 94 ಹುದ್ದೆಗಳು
ಸರ್ವೀಸ್ ಸೈಡ್- 24 ಹುದ್ದೆಗಳು
ಸರ್ವೀಸ್ ಸೈಟ್: ಈ ಹುದ್ದೆಗಳಿಗೆ ಅರ್ಜಿ ಸಲ್ಲಿಸುವ ಅಭ್ಯರ್ಥಿಯು 10ನೇ ತರಗತಿ ಪಾಸ್ ಆಗಿರಬೇಕು. ಅಲ್ಲದೆ ಐಟಿಐ ಡಿಪ್ಲೊಮಾ ಪದವಿ ಪಡೆದಿರಬೇಕು. ಇದರೊಂದಿಗೆ ಅತಿಥಿ ಸತ್ಕಾರದಲ್ಲಿ ಪರಿಣಿತಿಯನ್ನು ಹೊಂದಿರಬೇಕು.
Loading...
ಕುಕ್ಕಿಂಗ್ ಸೈಟ್: ಈ ವಿಭಾಗದಲ್ಲಿ ಅರ್ಜಿ ಸಲ್ಲಿಸುವ ಅಭ್ಯರ್ಥಿಯು ಹತ್ತನೇ ತರಗತಿ ಪಾಸ್ ಜೊತೆಗೆ ಐಟಿಐ ಮಾಡಿರಬೇಕು. ಹಾಗೆಯೇ ಆಹಾರ ಉತ್ಪಾದನೆಯಲ್ಲಿ ತರಬೇತಿ ಪಡೆದಿರಬೇಕು.
ಅರ್ಜಿ ಸಲ್ಲಿಸುವುದು ಹೇಗೆ:
ಈ ಹುದ್ದೆಗಳಿಗೆ ಅರ್ಜಿ ಸಲ್ಲಿಸಲು ಅಭ್ಯರ್ಥಿಗಳು ಉತ್ತರ ರೈಲ್ವೆ www.rrcnr.org ವೆಬ್‌ಸೈಟ್‌ಗೆ ಭೇಟಿ ನೀಡಬೇಕು. ಅಲ್ಲಿ ನೀಡಲಾಗಿರುವ ಮಾರ್ಗಸೂಚಿಗಳ ಪ್ರಕಾರ, ಆನ್‌ಲೈನ್ ಮೂಲಕ ಅರ್ಜಿ ಸಲ್ಲಿಸಬಹುದು.
ಪ್ರಮುಖ ದಿನಾಂಕ:
ಅರ್ಜಿ ಸಲ್ಲಿಕೆ ಆರಂಭ- ಸೆಪ್ಟೆಂಬರ್ 16, 2019
ಅರ್ಜಿ ಸಲ್ಲಿಕೆಯ ಕೊನೆ ದಿನಾಂಕ- ಅಕ್ಟೋಬರ್ 15, 2019
ನೇಮಕಾತಿ ಲಿಖಿತ ಪರೀಕ್ಷೆ- ಅಕ್ಟೋಬರ್ 31 ರಂದು ನಡೆಸುವ ಸಾಧ್ಯತೆಯಿದೆ.


ಮುಂದಿನ ವಾರ ಬರಲಿದ್ದಾನೆ ‘ಮಿಸ್ಸಿಂಗ್ ಬಾಯ್
ಮುಂದಿನ ವಾರ ಬರಲಿದ್ದಾನೆ ‘ಮಿಸ್ಸಿಂಗ್ ಬಾಯ್
ಪ್ರಜಾವಾಣಿ ವಾರ್ತೆ
Published:
14 ಮಾರ್ಚ್ 2019, 19:41  IST
Updated:
14 ಮಾರ್ಚ್ 2019, 19:41  IST
ಅಕ್ಷರ ಗಾತ್ರ :
ಆ
ಆ
ನಿಜ ಘಟನೆಯೊಂದನ್ನು ಆಧರಿಸಿದ ಸಿನಿಮಾ ‘ಮಿಸ್ಸಿಂಗ್ ಬಾಯ್’ತೆರೆಕಾಣಲು ಸಿದ್ಧವಾಗಿದೆ. ಈಚೆಗೆ ನಟ ಸುದೀಪ್ ಅವರು ಈ ಸಿನಿಮಾದ ಟ್ರೇಲರ್ ಅನ್ನು ಬಿಡುಗಡೆ ಮಾಡಿದರು.
‘ಈ ಸಿನಿಮಾದ ಕಥೆ ಏನೆಂದು ನನಗೆ ಗೊತ್ತಿಲ್ಲ. ನೈಜ ಘಟನೆ ಆಧರಿತ ಸಿನಿಮಾ ಎಂದು ತಂಡ ಹೇಳಿದೆ. ಈಚಿನ ದಿನಗಳಲ್ಲಿ ಒಳ್ಳೆಯ ಕಂಟೆಂಟ್ ಇರುವ ಸಿನಿಮಾಗಳ ಮುಂದೆ ಸ್ಟಾರ್ ನಟರ ಸಿನಿಮಾಗಳು ಯಶಸ್ಸು ಕಾಣಲು ಹೆಣಗಾಡುವಂತಾಗಿದೆ. ಇದು ಒಳ್ಳೆಯ ಬೆಳವಣಿಗೆ’ ಎಂದು ಸುದೀಪ್ ಅವರು ಮಿಸ್ಸಿಂಗ್ ಬಾಯ್ ಚಿತ್ರ ತಂಡಕ್ಕೆ ಶುಭ ಹಾರೈಸಿದರು.
‘ಸಿನಿಮಾದ ಕೆಲವು ತುಣುಕುಗಳಿಗೆ ಶಿವರಾಜ್ ಕುಮಾರ್ ಧ್ವನಿ ನೀಡಿದ್ದಾರೆ. ಸುದೀಪ್ ಅವರು ಟ್ರೇಲರ್ ಬಿಡುಗಡೆ ಮಾಡಿದ್ದಾರೆ. ಆ ಮೂಲಕ ಕನ್ನಡ ಚಿತ್ರರಂಗದಲ್ಲಿ ಹಿರಿಯ ನಟರು ಕಿರಿಯರನ್ನು ಪ್ರೋತ್ಸಾಹಿಸಿದ್ದಾರೆ. ಈ ಮಿಸ್ಸಿಂಗ್ ಬಾಯ್ ಸಿನಿಮಾದಲ್ಲಿ ಗ್ರಾಫಿಕ್ಸ್ ಕೆಲಸ ಜಾಸ್ತಿ ಇದೆ ಎಂದು ಸಂಭಾಷಣೆ ಬರೆದು ಚಿತ್ರವನ್ನು ನಿರ್ದೇಶಿಸಿರುವ ರಘುರಾಮ್ ಡಿ.ಪಿ. ಸಂತಸ ಹಂಚಿಕೊಂಡರು.
ನಾಯಕ ನಟನಾಗಿ ಗುರುನಂದನ್ ಹಾಗೂ ನಾಯಕಿಯ ಪಾತ್ರದಲ್ಲಿ ಅರ್ಚನಾ ಜಯಕೃಷ್ಣ ಜಾಣಿಸಿಕೊಂಡಿದ್ದಾರೆ. ಉಳಿದಂತೆ ರಂಗಾಯಣ ರಘು, ರವಿಶಂಕರ್ ಗೌಡ, ಜೈಜಗದೀಶ್, ವಿಜಯಲಕ್ಷೀ ಸಿಂಗ್ ಮುಂತಾದವರು ತಾರಾಗಣದಲ್ಲಿದ್ದಾರೆ. ಸಿನಿಮಾ ಮಾರ್ಚ್ 22 ರಂದು ತೆರೆಗೆ ಬರಲಿದೆ ಎಂದು ನಿರ್ಮಾಪಕ ಕೊಲ್ಲಾ ಪ್ರವೀಣ್ ಮಾಹಿತಿ ನೀಡಿದರು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಕ್ವಾರ್ಟರ್ ಫೈನಲ್‌ನಲ್ಲಿ ಎಡವಿದ ಸೈನಾ
ಮಕಾವ್ ಓಪನ್ ಗ್ರ್ಯಾನ್ ಪ್ರಿ ಗೋಲ್ಡ್ ಬ್ಯಾಡ್ಮಿಂಟನ್ ಟೂರ್ನಿ  ಪಿಟಿಐ ಮಕಾವ್ ಅಗ್ರ ಶ್ರೇಯಾಂಕಿತ ಆಟಗಾರ್ತಿ ಭಾರತದ ಸೈನಾ ನೆಹ್ವಾಲ್, ಇಲ್ಲಿ ನಡೆಯುತ್ತಿರುವ ಮಕಾವ್ ...
PTI | Updated:
Dec 2, 2016, 08:06PM IST
ಮಕಾವ್ ಓಪನ್ ಗ್ರ್ಯಾನ್ ಪ್ರಿ ಗೋಲ್ಡ್ ಬ್ಯಾಡ್ಮಿಂಟನ್ ಟೂರ್ನಿ
ಮಕಾವ್: ಅಗ್ರ ಶ್ರೇಯಾಂಕಿತ ಆಟಗಾರ್ತಿ ಭಾರತದ ಸೈನಾ ನೆಹ್ವಾಲ್, ಇಲ್ಲಿ ನಡೆಯುತ್ತಿರುವ ಮಕಾವ್ ಓಪನ್ ಗ್ರ್ಯಾನ್ ಪ್ರಿ ಗೋಲ್ಡ್ ಬ್ಯಾಡ್ಮಿಂಟನ್ ಟೂರ್ನಿಯ ಮಹಿಳಾ ಸಿಂಗಲ್ಸ್‌ನ ಕ್ವಾರ್ಟರ್ ಫೈನಲ್ ಹಂತದಲ್ಲಿ ಮುಗ್ಗರಿಸಿದ್ದಾರೆ.
ಗಾಯದ ಸಮಸ್ಯೆಯಿಂದ ಚೇತರಿಸಿದ ಬಳಿಕ ಎಂದಿನ ಲಯಕ್ಕೆ ಮರಳುವ ಪ್ರಯತ್ನದಲ್ಲಿರುವ ಅಗ್ರ ಶ್ರೇಯಾಂಕಿತೆ ಸೈನಾ, ಶುಕ್ರವಾರ ನಡೆದ ಪ್ರಿ ಕ್ವಾರ್ಟರ್ ಫೈನಲ್ ಪಂದ್ಯದಲ್ಲಿ 17-21, 17-21 ಅಂತರದ ನೇರ ಗೇಮ್‌ಗಳಿಂದ ಚೀನಾದ ಆಟಗಾರ್ತಿ ಜಾಂಗ್ ಯಿಮಾನ್ ಎದುರು ಸೋಲೊಪ್ಪಿಕೊಂಡರು.
ಕಳೆದ ಆಗಸ್ಟ್‌ನಲ್ಲಿ ನಡೆದ ರಿಯೊ ಒಲಿಂಪಿಕ್ಸ್ ವೇಳೆ ಮಂಡಿ ನೋವಿನ ಸಮಸ್ಯೆಗೆ ತುತ್ತಾಗಿ ಶಸ್ತ್ರಚಿಕಿತ್ಸೆಗೆ ಒಳಪಟ್ಟ ಸೈನಾ ನೆಹ್ವಾಲ್, ಚೇತರಿಕೆ ಬಳಿಕ ಆಡಿದ ಮೂರನೇ ಟೂರ್ನಿ ಇದಾಗಿದೆ. ಮೊದಲಿಗೆ ಚೀನಾ ಓಪನ್‌ನ ಆರಂಭಿಕ ಸುತ್ತಿನಲ್ಲಿ ನಿರ್ಗಮಿಸಿದ್ದ ಸೈನಾ ಬಳಿಕ ಹಾಂಕಾಂಗ್ ಓಪನ್ ಮತ್ತು ಇದೀಗ ಮಕಾವ್ ಓಪನ್‌ನಲ್ಲಿ ಕ್ವಾರ್ಟರ್ ಫೈನಲ್‌ಗೆ ತಮ್ಮ ಓಟ ಅಂತ್ಯಗೊಳಿಸಿದ್ದಾರೆ. ವಿಶ್ವದ 226ನೇ ರಾರ‍ಯಂಕ್‌ನ ಆಟಗಾರ್ತಿ 19 ವರ್ಷದ ಜಾಂಗ್ ಯಿಮಾನ್ ಎದುರು ಕೇವಲ 35 ನಿಮಿಷಗಳ ಅಂತರದಲ್ಲಿ ಸೈನಾ ನೆಹ್ವಾಲ್ ನೇರ ಗೇಮ್‌ಗಳ ಆಘಾತ ಎದುರಿಸಿದರು.
ಗುರುವಾರ ಪ್ರಕಟಗೊಂಡ ವಿಶ್ವ ಬ್ಯಾಡ್ಮಿಂಟನ್ ಒಕ್ಕೂಟದ ನೂತನ ರಾರ‍ಯಂಕಿಂಗ್ ಪಟ್ಟಿಯಲ್ಲಿ ಒಂದು ಸ್ಥಾನ ಸುಧಾರಣೆ ಕಂಡು 10ನೇ ರಾರ‍ಯಂಕಿಂಗ್ ಸಂಪಾದಿಸಿರುವ ಸೈನಾ ನೆಹ್ವಾಲ್, ಈ ಹಿಂದಿನ ಎರಡು ಪಂದ್ಯಗಳಲ್ಲಿ ಮೂರು ಗೇಮ್‌ಗಳ ಹೋರಾಟ ನಡೆಸಿ ದಣಿದಿದ್ದರು. ಹೀಗಾಗಿ ಅಂತಿಮ ಎಂಟರ ಘಟ್ಟದ ಪಂದ್ಯದಲ್ಲಿ ತಮ್ಮ ಸಂಪೂರ್ಣ ಸಾಮರ್ಥ್ಯ ಹೊರತರಲು ಸಾಧ್ಯವಾಗಲಿಲ್ಲ.


ಕಣ್ಣಿನ ಆರೋಗ್ಯಕ್ಕೆ ಈ ಯೋಗ ಬೆಸ್ಟ್
  19-06-2018 12:37PM IST    /     No Comments    /     Posted In: Beauty , Latest News
ನಮ್ಮ ಕಣ್ಣುಗಳು ಸೂಕ್ಷ್ಮವಾಗಿರುತ್ತವೆ. ಕಣ್ಣುಗಳ ವಿಶೇಷ ಆರೈಕೆ ಅಗತ್ಯವಿರುತ್ತದೆ. ಕಣ್ಣಿನ ಬಗ್ಗೆ ಒಂದು ಸಣ್ಣ ಉದಾಸೀನತೆ ಕೂಡ ದೊಡ್ಡ ಅಪಾಯಕ್ಕೆ ದಾರಿ ಮಾಡಿಕೊಡುತ್ತದೆ.
ಪರಿಸರ ಮಾಲಿನ್ಯ, ಕಾಂಟೆಕ್ಟ್ ಲೆನ್ಸ್ ಉಪಯೋಗ, ಕಡಿಮೆ ನಿದ್ರೆ, ತುಂಬಾ ಹೊತ್ತು ಟಿವಿ, ಕಂಪ್ಯೂಟರ್, ಮೊಬೈಲ್ ನೋಡುತ್ತಿರುವುದು, ಕಿರಿಕಿರಿ, ದೇಹದಲ್ಲಿ ನೀರಿನ ಪ್ರಮಾಣ ಕಡಿಮೆಯಾದಾಗ, ಹೆಚ್ಚಿನ ಪ್ರಮಾಣದಲ್ಲಿ ಮಾತ್ರೆ ಸೇವನೆ ಇವೆಲ್ಲವೂ ಕಣ್ಣಿನ ಸಮಸ್ಯೆಗೆ ಕಾರಣವಾಗುತ್ತದೆ. ಕಣ್ಣಿನ ಉರಿ, ತುರಿಕೆ, ಸೋಂಕು ಕಾಡುತ್ತದೆ.
ಇದು ಕೆಲಸದ ಮೇಲೊಂದೇ ಅಲ್ಲ ಸೌಂದರ್ಯದ ಮೇಲೂ ಪರಿಣಾಮ ಬೀರುತ್ತದೆ. ಈ ಎಲ್ಲ ಕಣ್ಣಿನ ಸಮಸ್ಯೆಗೆ ಯೋಗ ಮದ್ದು. ಯೋಗದಿಂದ ಕಣ್ಣಿನ ಸಮಸ್ಯೆ ದೂರವಾಗುವ ಜೊತೆಗೆ ಕಣ್ಣು ಹೊಳಪು ಪಡೆಯಲು ನೆರವಾಗುತ್ತದೆ. ಈ ಕೆಳಗೆ ನೀಡಿರುವ ಯೋಗದ ವಿಡಿಯೋ ನೋಡಿ ಪ್ರತಿ ದಿನ ಯೋಗಾಭ್ಯಾಸ ಮಾಡಿದ್ರೆ ಕಣ್ಣಿನ ಸಮಸ್ಯೆ ಕಡಿಮೆಯಾಗುತ್ತದೆ.


ಸಾಧಾರಣ ಮೊತ್ತ ಪೇರಿಸಿದ ಆರ್'ಸಿಬಿ: ಗೇಲ್ ವಿಫಲ, ಜಾಧವ್ ಗುಡುಗು
Highlights
ಆರಂಭಿಕ ಬ್ಯಾಟ್ಸ್'ಮೆನ್ ಸಿಕ್ಸ್'ರ್ ಸ್ಫೋಟಕ ಬ್ಯಾಟ್ಸ್'ಮೆನ್ ಕ್ರಿಸ್ ಗೇಲ್ 2ನೇ ಪಂದ್ಯದಲ್ಲಿ ವಿಫಲರಾದರೆ ಮಧ್ಯಮ ಕ್ರಮಾಂಕದ ಆಟಗಾರ ಕೇದಾರ್ ಜಾಧವ್  37 ಎಸೆತಗಳಲ್ಲಿ ಭರ್ಜರಿ 5 ಸಿಕ್ಸ್'ರ್ ಹಾಗೂ 5 ಬೌಂಡರಿಗಳೊಂದಿಗೆ 69 ರನ್ ಬಾರಿಸಿ ತಂಡವು ಸಾಧರಣ ಮೊತ್ತ ಗಳಿಸುವುದಕ್ಕೆ ಭದ್ರಬುನಾದಿಯಾದರು.
ಬೆಂಗಳೂರು(ಏ.08): ಇಂಡಿಯನ್ ಪ್ರೀಮಿಯರ್ ಲೀಗ್'ನ 10ನೇ ಆವೃತ್ತಿಯು ಬೆಂಗಳೂರಿನ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ  5ನೇ ಪಂದ್ಯದಲ್ಲಿ ರಾಯಲ್ ಚಾಲೆಂಜರ್ಸ್ ಆಫ್ ಬೆಂಗಳೂರು ತಂಡದವರು ಡೆಲ್ಲಿ ಡೇರ್'ಡೇವಿಲ್ಸ್ ವಿರುದ್ಧ  20 ಓವರ್'ಗಳಲ್ಲಿ 8 ವಿಕೇಟ್'ಗಳ ನಷ್ಟಕ್ಕೆ 157 ರನ್'ಗಳ ಸಾಧಾರಣ ಮೊತ್ತ ಪೇರಿಸಿದ್ದಾರೆ.
ಆರಂಭಿಕ ಬ್ಯಾಟ್ಸ್'ಮೆನ್ ಸಿಕ್ಸ್'ರ್ ಸ್ಫೋಟಕ ಬ್ಯಾಟ್ಸ್'ಮೆನ್ ಕ್ರಿಸ್ ಗೇಲ್ 2ನೇ ಪಂದ್ಯದಲ್ಲಿ ವಿಫಲರಾದರೆ ಮಧ್ಯಮ ಕ್ರಮಾಂಕದ ಆಟಗಾರ ಕೇದಾರ್ ಜಾಧವ್  37 ಎಸೆತಗಳಲ್ಲಿ ಭರ್ಜರಿ 5 ಸಿಕ್ಸ್'ರ್ ಹಾಗೂ 5 ಬೌಂಡರಿಗಳೊಂದಿಗೆ 69 ರನ್ ಬಾರಿಸಿ ತಂಡವು ಸಾಧರಣ ಮೊತ್ತ ಗಳಿಸುವುದಕ್ಕೆ ಭದ್ರಬುನಾದಿಯಾದರು.
ನಾಯಕ ವ್ಯಾಟ್ಸ್'ನ್  ಸ್ಪೋಟಕ ಆಟವಾಡದೆ 4 ಬೌಂಡರಿಗಳೊಂದಿಗೆ 24 ಎಸತಗಳಲ್ಲಿ 24 ರನ್ ಗಳಿಸಿದರು.ಇನ್ನುಳಿದಂತೆ ಮನ್'ದೀಪ್ ಸಿಂಗ್ 12, ಕರ್ನಾಟಕದ ಆಟಗಾರ ಬಿನ್ನಿ 16 ಹಾಗೂ ನೇಗಿ 10 ರನ್ ಗಳಿಸಿದರು.ಡೆಲ್ಲಿ ಪರ ನಾಯಕ ಜಾಹೀರ್ ಖಾನ್ 2,ಕ್ರಿಸ್ ಮೋರಿಸ್ 3 ವಿಕೇಟ್ ಪಡೆದು ಯಶಸ್ವಿ ಬೌಲರ್'ಗಳೆನಿಸಿದರು.


ಕ್ರಿಕೆಟ್
ಮೊದಲ ಸೆಮಿಫೈನಲ್ ಹಣಾಹಣಿ ಇಂದು: ಕೊಹ್ಲಿ ಪಡೆಗೆ ‘ಕೂಲ್’ ಕೇನ್ ಸವಾಲು
ಭಾರತ–ಕಿವೀಸ್ ಮುಖಾಮುಖಿ: ರೋಹಿತ್–ರಾಹುಲ್ ಆಕರ್ಷಣೆ: ಬೂಮ್ರಾ ಭಯದಲ್ಲಿ ನ್ಯೂಜಿಲೆಂಡ್
ಮೊದಲ ಸೆಮಿಫೈನಲ್ ಹಣಾಹಣಿ ಇಂದು: ಕೊಹ್ಲಿ ಪಡೆಗೆ ‘ಕೂಲ್’ ಕೇನ್ ಸವಾಲು
ಪ್ರಜಾವಾಣಿ ವಾರ್ತೆ
Published:
09 ಜುಲೈ 2019, 01:01  IST
Updated:
09 ಜುಲೈ 2019, 01:01  IST
ಅಕ್ಷರ ಗಾತ್ರ :
ಆ
ಆ
ಮ್ಯಾಂಚೆಸ್ಟರ್: ಓಲ್ಡ್ ಟ್ರಾಫರ್ಡ್ ಕ್ರೀಡಾಂಗಣವೆಂದರೆ ಭಾರತದ ಪಾಲಿಗೆ ಚಿನ್ನದಂತಹ ನೆನಪುಗಳ ಕಣಜ. ಅವಿಸ್ಮರಣೀಯ ವಿಜಯಗಳನ್ನು ದಾಖಲಿಸಿದ ತಾಣ ಇದು.
ಇದೀಗ ಮತ್ತೊಂದು ಇತಿಹಾಸ ಬರೆಯಲು ಇಲ್ಲಿಗೆ ಬಂದಿಳಿದಿದೆ. ಮಂಗಳವಾರ ಈ ಅಂಗಳದಲ್ಲಿ ನಡೆಯಲಿರುವ ಸೆಮಿಫೈನಲ್ ಪಂದ್ಯದಲ್ಲಿ ಭಾರತ ಮತ್ತು ನ್ಯೂಜಿಲೆಂಡ್ ತಂಡಗಳು ಮುಖಾಮುಖಿಯಾಗಲಿವೆ. ‘ಅಕ್ರಮಣಶೀಲ’ ನಾಯಕ ವಿರಾಟ್ ಕೊಹ್ಲಿ ಮತ್ತು ‘ಶಾಂತಸ್ವಭಾವಿ’ ಕೇನ್ ವಿಲಿಯಮ್ಸನ್ ನಡುವಣ ಹಣಾಹಣಿಯೆಂದೇ ಈ ಪಂದ್ಯವನ್ನು ಬಿಂಬಿಸಲಾಗುತ್ತಿದೆ.
2008ರಲ್ಲಿ ಕ್ವಾಲಾಲಂಪುರದಲ್ಲಿ ನಡೆದಿದ್ದ 19 ವರ್ಷದೊಳಗಿನವರ ವಿಶ್ವಕಪ್ ಕ್ರಿಕೆಟ್ ಟೂರ್ನಿಯ ಸೆಮಿಫೈನಲ್ ನಲ್ಲಿ ಕೊಹ್ಲಿ ಮತ್ತು ಕೇನ್ ನಾಯಕತ್ವದ ಭಾರತ ಹಾಗೂ ಕಿವೀಸ್ ತಂಡಗಳು ಸೆಣಸಿದ್ದವು. ಅದರಲ್ಲಿ ಭಾರತ ಗೆದ್ದಿತ್ತು. ಕಳೆದ 11 ವರ್ಷಗಳಲ್ಲಿ  ಇಬ್ಬರ ವೃತ್ತಿಜೀವನದಲ್ಲಿ ಹಲವಾರು ಬದಲಾವಣೆಗಳು ಆಗಿವೆ. ವಿಶ್ವಕಪ್ ಟೂರ್ನಿಯಲ್ಲಿ ಇಬ್ಬರೂ ಮೊದಲ ಬಾರಿಗೆ ತಮ್ಮ ದೇಶಗಳ ತಂಡಗಳ ನಾಯಕತ್ವ ವಹಿಸಿರುವುದು ವಿಶೇಷ.
2015ರಲ್ಲಿ ಮಹೇಂದ್ರಸಿಂಗ್ ಧೋನಿ ನಾಯಕತ್ವದ ಭಾರತವು ನಾಲ್ಕರ ಘಟ್ಟದಲ್ಲಿ ಆಸ್ಟ್ರೇಲಿಯಾ ಎದುರು ಸೋತಿತ್ತು. ಅದೇ ಬ್ರೆಂಡನ್ ಮೆಕ್ಲಮ್ ನಾಯಕರಾಗಿದ್ದ ಕಿವೀಸ್ ತಂಡವು ದಕ್ಷಿಣ ಆಫ್ರಿಕಾ ಎದುರು ಗೆದ್ದು ಫೈನಲ್ ತಲುಪಿತ್ತು.
ಫೀಲ್ಡಿಂಗ್ ಮಾಡುವಾಗ ನೃತ್ಯದ ಹೆಜ್ಜೆಗಳನ್ನು ಹಾಕುತ್ತ ತಮ್ಮನ್ನು ತಾವೇ ಹುರಿದುಂಬಿಸಿಕೊಂಡು ಆಡುವ ಗುಣ ವಿರಾಟ್ ಅವರದ್ದು. ಅನುಭವಿ ಧೋನಿಯ ಬೆಂಬಲ ಮತ್ತು ಸಲಹೆಗಳು ವಿರಾಟ್‌ಗೆ ವರದಾನವಾಗಿವೆ. ಲೀಗ್ ಹಂತದಲ್ಲಿ ಅಗ್ರಸ್ಥಾನ ಪಡೆದು ಫೈನಲ್ ಪ್ರವೇಶಿಸುವಲ್ಲಿ ವಿರಾಟ್–ಧೋನಿ ‘ಜೊತೆಯಾಟ’ ಪ್ರಮುಖವಾಗಿದ್ದು ಸುಳ್ಳಲ್ಲ. ಜೊತೆಗೆ ಹೋದ ಎರಡೂ ಪಂದ್ಯಗಳಲ್ಲಿ ಆರಂಭಿಕ ಜೋಡಿ ರೋಹಿತ್ ಶರ್ಮಾ ಮತ್ತು ಕೆ.ಎಲ್. ರಾಹುಲ್ ಅವರ ಶತಕದ ಜೊತೆಯಾಟಗಳು ಎದುರಾಳಿಗಳ ಪಾಲಿಗೆ ಕಂಟಕವಾಗಿದ್ದವು. ಇದೊಂದೇ ಟೂರ್ನಿಯಲ್ಲಿ ಐದು ಶತಕ ಬಾರಿಸಿರುವ ರೋಹಿತ್ ಆತ್ಮವಿಶ್ವಾಸದ ತುತ್ತತುದಿಯಲ್ಲಿದ್ದಾರೆ. ಐದು ಅರ್ಧಶತಕಗಳನ್ನು ಹೊಡೆದಿರುವ ನಾಯಕ ವಿರಾಟ್ ಕೂಡ ಬೌಲರ್‌ಗಳಿಗೆ ಕಠಿಣ ಸವಾಲೊಡ್ಡಬಲ್ಲರು.
ರಿಷಭ್ ಪಂತ್ ಆಗಮನದಿಂದ ನಾಲ್ಕನೇ ಕ್ರಮಾಂಕದ ಸಮಸ್ಯೆ ಬಹುತೇಕ ಬಗೆಹರಿದಿದೆ. ನಂತರದ ಕ್ರಮಾಂಕಗಳಲ್ಲಿ ಧೋನಿ ಮತ್ತು ಹಾರ್ದಿಕ್ ಪಾಂಡ್ಯ ಅಚ್ಚುಕಟ್ಟಾದ ಆಟವಾಡುತ್ತಿದ್ದಾರೆ. ಶ್ರೀಲಂಕಾ ಎದುರಿನ ಪಂದ್ಯದಲ್ಲಿ ಅವಕಾಶ ಪಡೆದಿದ್ದ ಆಲ್‌ರೌಂಡರ್ ರವೀಂದ್ರ ಜಡೇಜ ಇಲ್ಲಿ ಕಣಕ್ಕಿಳಿಯುವುದು ಖಚಿತವಿಲ್ಲ. ಮೊಹಮ್ಮದ್ ಶಮಿ ತಂಡಕ್ಕೆ ಮರಳುವುದು ಮಾತ್ರ ಬಹುತೇಕ ಖಚಿತ. ಜಸ್‌ಪ್ರೀತ್ ಬೂಮ್ರಾ ಅವರಿಗೆ ಶಮಿ ಜೊತೆ ನೀಡಿದರೆ, ಭುವನೇಶ್ವರ್ ಕುಮಾರ್, ಕುಲದೀಪ್ ಯಾದವ್ ಅಥವಾ ಯಜುವೇಂದ್ರ ಚಾಹಲ್ ಅವರಲ್ಲಿ ಒಬ್ಬರು ಸ್ಥಾನ ತೆರವು ಮಾಡಬೇಕಾಗಬಹುದು. ಕನ್ನಡಿಗ ಮಯಂಕ್ ಅಗರವಾಲ್ ಅವರಿಗೆ ಕಣಕ್ಕಿಳಿಯುವ ಅವಕಾಶ ಸಿಗುವುದು ಅನುಮಾನ.
ಎಂತಹ ಒತ್ತಡದಲ್ಲಿಯೂ ತಣ್ಣಗಿದ್ದು ಯೋಜನೆ ಹೆಣೆಯುತ್ತ ಸಹ ಆಟಗಾರರಿಗೆ ಕಿವಿಮಾತು ಹೇಳುವ ಕೇನ್  ಪಂದ್ಯದ ಕೊನೆಯ ಎಸೆತದವರೆಗೂ ಸೋಲೊಪ್ಪಿಕೊಳ್ಳುವ ಜಾಯಮಾನದವರಲ್ಲ. ಆದರೆ ತಂಡದ ಆರಂಭಿಕ ಜೋಡಿ ಮಾರ್ಟಿನ್ ಗಪ್ಟಿಲ್ ಮತ್ತು ಕಾಲಿನ್ ಮನ್ರೊ ಅವರು ಫಾರ್ಮ್‌ನಲ್ಲಿ ಇಲ್ಲದಿರುವುದು ಚಿಂತೆಗೆ ಕಾರಣವಾಗಿದೆ.
ಕೇನ್, ರಾಸ್ ಟೇಲರ್ ಮತ್ತು ಜಿಮ್ಮಿ ನಿಶಾಮ್ ಅವರ ಮೇಲೆಯೇ ತಂಡದ ಬ್ಯಾಟಿಂಗ್  ಅವಲಂಬಿತವಾಗಿದೆ. ಆದ್ದರಿಂದ ತಂಡಕ್ಕೆ ಬೌಲರ್‌ಗಳ ಆಟವೇ ಪ್ರಮುಖವಾಗಲಿದೆ. ಟ್ರೆಂಟ್ ಬೌಲ್ಟ್, ಟಿಮ್ ಸೌಥಿ, ಲಾಕಿ ಫರ್ಗ್ಯುಸನ್ ಮತ್ತು ಸ್ಪಿನ್ನರ್ ಮಿಷೆಲ್ ಸ್ಯಾಂಟನರ್ ಅವರು ಭಾರತದ ಬಲಿಷ್ಠ ಬ್ಯಾಟಿಂಗ್ ಪಡೆಯನ್ನು ಕಟ್ಟಿಹಾಕಿದರೆ ಕಿವೀಸ್‌ಗೆ ಗೆಲುವಿನ ದಾರಿ ಲಭಿಸಬಹುದು.
ಮೇಲ್ನೋಟಕ್ಕೆ ಎರಡೂ ತಂಡಗಳು ಸಮಬಲ ಹೊಂದಿದಂತೆಯೇ ಕಾಣುತ್ತಿವೆ. ಆದರೆ ಲೀಗ್ ಹಂತದಲ್ಲಿ ಭಾರತದ ಅಮೋಘ ಆಟದಿಂದಾಗಿ ಕೇನ್ ಬಳಗದ ಮೇಲೆ ಒತ್ತಡ ಇರುವುದಂತೂ ನಿಜ. ಆದ್ದರಿಂದ ವಿರಾಟ್ ಬಳಗವೇ ಜಯದ ಮೆಚ್ಚಿನ ತಂಡವಾಗಿ ಕಣಕ್ಕಿಳಿಯಲಿದೆ.
‘ಮಂಗಳ’ತಾಣ ಮ್ಯಾಂಚೆಸ್ಟರ್
ಭಾರತ ತಂಡಕ್ಕೆ ಮ್ಯಾಂಚೆಸ್ಟರ್‌ನ ಓಲ್ಡ್ ಟ್ರಾಫರ್ಡ್ ಕ್ರೀಡಾಂಗಣವು ಅದೃಷ್ಟದ ತಾಣ. 1983ರ ವಿಶ್ವಕಪ್ ಟೂರ್ನಿಯ ಲೀಗ್‌ನ ಮೊದಲ ಪಂದ್ಯದಲ್ಲಿ ಆಗಿನ ದೈತ್ಯ ಚಾಂಪಿಯನ್ ವೆಸ್ಟ್ ಇಂಡೀಸ್ ತಂಡವನ್ನು ಕಪಿಪ್ ಬಳಗವು ಸೋಲಿಸಿದ್ದು ಇಲ್ಲಿಯೇ.
ಆ ಜಯದಿಂದ ತಂಡದ ಆತ್ಮವಿಶ್ವಾಸ ಮುಗಿಲುಮುಟ್ಟಿತ್ತು. ಆಮೇಲೆ ನಡೆದಿದ್ದು ಇತಿಹಾಸ. ಈ ವರ್ಷದ ಟೂರ್ನಿಯಲ್ಲಿಯೂ ಭಾರತ ಇಲ್ಲಿ ಆಡಿರುವ ಎರಡೂ ಪಂದ್ಯಗಳನ್ನು ಗೆದ್ದಿದೆ. ಮೊದಲನೆಯದ್ದರಲ್ಲಿ ಸಾಂಪ್ರದಾಯಿಕ ಎದುರಾಳಿ ಪಾಕಿಸ್ತಾನದ ಎದುರು 89 ರನ್‌ಗಳಿಂದ ಜಯಿಸಿತ್ತು. ಇನ್ನೊಂದರಲ್ಲಿ  ವೆಸ್ಟ್ ಇಂಡೀಸ್ ವಿರುದ್ಧ 125 ರನ್‌ಗಳಿಂದ ಗೆದ್ದಿತ್ತು.
ಕಿವೀಸ್ ತಂಡವೂ ಇಲ್ಲಿ ಜೂನ್ 22ರಂದು ನಡೆದಿದ್ದ ಪಂದ್ಯದಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ರೋಚಕ ಜಯ ಸಾಧಿಸಿತ್ತು.
ಇಲ್ಲಿಯ ಪಿಚ್ ಬ್ಯಾಟ್ಸ್‌ಮನ್‌ಗಳಿಗೆ ಹೆಚ್ಚು ನೆರವು ನೀಡಿದ ಇತಿಹಾಸವಿದೆ. ಆದ್ದರಿಂದ ಟಾಸ್ ಗೆದ್ದ ತಂಡವು ಮೊದಲು ಬ್ಯಾಟಿಂಗ್ ಮಾಡುವ ಸಾಧ್ಯತೆಯೇ ಹೆಚ್ಚು.
ಬೆಟ್ಟಿಂಗ್ ಬಜಾರ್‌ನಲ್ಲಿ ಭಾರತವೇ ಫೆವರಿಟ್!
ಲಂಡನ್ (ಪಿಟಿಐ): ಮಂಗಳವಾರದ ಸೆಮಿಫೈನಲ್‌ನಲ್ಲಿ ಜಯಿಸುವ ನೆಚ್ಚಿನ ತಂಡವೆಂದು ಬೆಟ್ಟಿಂಗ್ ಬಜಾರ್‌ನಲ್ಲಿ ನಿರೀಕ್ಷೆ ಮೂಡಿದೆ.
ಲೀಗ್ ಹಂತದಲ್ಲಿ ಒಂಬತ್ತು ಪಂದ್ಯಗಳಲ್ಲಿ ಏಳರಲ್ಲಿ ಗೆದ್ದಿರುವುದರಿಂದ ಭಾರತದ ಮೇಲೆ ಹೆಚ್ಚು ಜನ ಬಾಜಿ ಕಟ್ಟುತ್ತಿದ್ದಾರೆ ಎಂದು ಮೂಲಗಳು ತಿಳಿಸಿವೆ.
ಈ ಹಿಂದೆ ಭಾರತವು ಎರಡು ಬಾರಿ ವಿಶ್ವಕಪ್ ಗೆದ್ದಿದೆ. ಆದರೆ ಕಿವೀಸ್ ಇದುವರೆಗೆ ಒಮ್ಮೆಯೂ ಗೆದ್ದಿಲ್ಲ. ಇದು ಕೂಡ ವಿರಾಟ್ ಬಳಗವನ್ನು ಫೆವರಿಟ್ ಮಾಡಿದೆ ಎಂದು ಇಲ್ಲಿಯ ಆನ್‌ಲೈನ್ ಬೆಟ್ಟಿಂಗ್ ವೆಬ್‌ಸೈಟ್‌ಗಳು ಪ್ರಕಟಿಸಿವೆ.
ಮತ್ತೊಮ್ಮೆ ಕೇನ್ ವಿಕೆಟ್ ಪಡೆಯುವರೇ ಕೊಹ್ಲಿ?
ಮ್ಯಾಂಚೆಸ್ಟರ್: ‘ಕೇನ್ ವಿಲಿಯಮ್ಸನ್ ವಿಕೆಟ್ ಆಗ ಪಡೆದಿದ್ದೆ. ಆದರೆ ಈಗ ಮತ್ತೊಮ್ಮೆ ಅದು ಮರುಕಳಿಸಲು ಸಾಧ್ಯವಿಲ್ಲ’–
ಭಾರತ ತಂಡದ ವಿರಾಟ್ ಕೊಹ್ಲಿ ದೇಶಕದ ಹಿಂದಿನ ನೆನಪಿಗೆ ಜಾರಿದ್ದರು. 2008ರಲ್ಲಿ ನಡೆದಿದ್ದ 19 ವರ್ಷದೊಳಗಿನವರ ವಿಶ್ವಕಪ್ ಟೂರ್ನಿಯ ಸೆಮಿಫೈನಲ್‌ನಲ್ಲಿ ವಿರಾಟ್ ಬೌಲಿಂಗ್ ಮಾಡಿದ್ದರು. ಅವರು ಆಗ ಕಿವೀಸ್ ತಂಡದ ನಾಯಕರಾಗಿದ್ದ ಕೇನ್ ವಿಕೆಟ್ ಗಳಿಸಿದ್ದರು. ಈ ವಿಷಯವನ್ನು ಸೋಮವಾರ ಸುದ್ದಿಗಾರರು ನೆನಪಿಸಿದಾಗ ವಿರಾಟ್ ಹಾಸ್ಯಭರಿತ ಉತ್ತರ ನೀಡಿದರು.
‘ನಾನು ನಿಜಕ್ಕೂ ಪರಿಣಾಮಕಾರಿ ಬೌಲರ್. ಆದರೆ, ಬೌಲಿಂಗ್ ಮಾಡುವಾಗ ಪಿಚ್‌ನಲ್ಲಿ ಜಾರಿಬೀಳಬಾರದಷ್ಟೇ. ನಮ್ಮ ತಂಡದಲ್ಲಿ ಐವರು ಬೌಲರ್‌ಗಳಿದ್ದಾರೆ. ಇದರಿಂದಾಗಿ ಬ್ಯಾಟಿಂಗ್ ಬಲ ಹೆಚ್ಚುತ್ತದೆ. ನಾನು ಯಾವುದೇ ಹಂತದಲ್ಲಿ ಬೌಲಿಂಗ್ ಮಾಡಬಹುದು. ಆದರೆ ಪಿಚ್‌ನಲ್ಲಿ ಕಾಲು ಜಾರಬಾರದಷ್ಟೇ’ ಎಂದು ಚಟಾಕಿ ಹಾರಿಸಿದರು.
‘ಲೀಗ್ ಹಂತದಲ್ಲಿ ಆಡುವುದಕ್ಕೂ ಮತ್ತು ನಾಕ್‌ಔಟ್ ಪಂದ್ಯ ಆಡುವುದಕ್ಕೂ ವ್ಯತ್ಯಾಸವಿದೆ. ಮನೋಬಲವು ತುಂಬಾ ದೃಢವಾಗಿರಬೇಕು. ಲೀಗ್‌ನಲ್ಲಿ ಪ್ರಯೋಗಗಳಿಗೆ ಅವಕಾಶ ಇರುತ್ತದೆ. ತಪ್ಪುಗಳನ್ನು ಸುಧಾರಿಸಿಕೊಳ್ಳುವ ಅವಕಾಶವೂ ಇರುತ್ತದೆ. ಆದರೆ,  ಇಲ್ಲಿ ಇರುವುದಿಲ್ಲ. ನಮ್ಮ ತಂಡದಲ್ಲಿ ಈಗ ಉತ್ಸಾಹ ಮತ್ತು ಆತ್ಮವಿಶ್ವಾಸದ ವಾತಾವರಣ ಇದೆ’ ಎಂದರು.
ತಂಡಗಳು: ಭಾರತ: ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ, ಕೆ.ಎಲ್. ರಾಹುಲ್, ರಿಷಭ್ ಪಂತ್, ಮಹೇಂದ್ರಸಿಂಗ್ ಧೋನಿ (ವಿಕೆಟ್ ಕೀಪರ್ ), ಕೇದಾರ್ ಜಾಧವ್, ದಿನೇಶ್ ಕಾರ್ತಿಕ್, ರವೀಂದ್ರ ಜಡೇಜ, ಭುವನೇಶ್ವರ್ ಕುಮಾರ್, ಹಾರ್ದಿಕ್ ಪಾಂಡ್ಯ, ಮೊಹಮ್ಮದ್ ಶಮಿ, ಯಜುವೇಂದ್ರ ಚಾಹಲ್, ಕುಲದೀಪ್ ಯಾದವ್. ಜಸ್‌ಪ್ರೀತ್ ಬೂಮ್ರಾ.
ನ್ಯೂಜಿಲೆಂಡ್: ಕೆನ್ ವಿಲಿಯಮ್ಸನ್ (ನಾಯಕ), ಮಾರ್ಟಿನ್ ಗಪ್ಟಿಲ್, ರಾಸ್ ಟೇಲರ್, ಕಾಲಿನ್ ಮನ್ರೊ, ಲಾಕಿ ಫರ್ಗ್ಯುಸನ್, ಟ್ರೆಂಟ್ ಬೌಲ್ಟ್, ಮ್ಯಾಟ್ ಹೆನ್ರಿ, ಟಾಮ್ ಲಥಾಮ್ (ವಿಕೆಟ್‌ಕೀಪರ್ ), ಜಿಮ್ಮಿ ನಿಶಾಮ್, ಹೆನ್ರಿ ನಿಕೊಲ್ಸ್, ಮಿಷೆಲ್ ಸ್ಯಾಂಟನರ್, ಈಶ್ ಸೋಧಿ, ಟಿಮ್ ಸೌಥಿ.
 ವಿಶ್ವಕಪ್‌ನಲ್ಲಿ ಉಭಯ ತಂಡಗಳ ಮುಖಾಮುಖಿ
* 1975: ನ್ಯೂಜಿಲೆಂಡ್‌ಗೆ 4 ವಿಕೆಟ್‌ಗಳ ಜಯ
* 1979: ನ್ಯೂಜಿಲೆಂಡ್‌ಗೆ 8 ವಿಕೆಟ್ ಜಯ
* 1987; ಭಾರತಕ್ಕೆ 16 ರನ್ ಜಯ
* 1987; ಭಾರತಕ್ಕೆ 9 ರನ್ ಜಯ
* 1992; ನ್ಯೂಜಿಲೆಂಡ್‌ಗೆ 4 ವಿಕೆಟ್ ಜಯ
* 1999; ನ್ಯೂಜಿಲೆಂಡ್‌ಗೆ 5 ವಿಕೆಟ್ ಜಯ
* 2003; ಭಾರತಕ್ಕೆ 7 ವಿಕೆಟ್ ಜಯ
* 2019: ಮಳೆಯಿಂದಾಗಿ ಲೀಗ್ ಪಂದ್ಯ ರದ್ದು.


|
Published: Monday, December 28, 2015,  9:10 [IST]
ಈ ಲೈಫೇ ಇಷ್ಟು.. ಯಾವಾಗ್ಲೂ ಟೆನ್ಷನ್ ಟೆನ್ಷನ್.. ಪ್ರತಿಯೊಬ್ಬರ ಲೈಫ್‌ನಲ್ಲೂ ಚಿಂತೆ, ಒತ್ತಡ ಮಾಮೂಲು. ಒಂದಿಲ್ಲೊಂದು ವಿಚಾರಕ್ಕೆ ಚಿಂತೆ ಮಾಡ್ಕೊಳ್ತನೇ ಇರ್ತೀವಿ. ಚಿಂತೆ ಇಲ್ಲದ ಮನುಷ್ಯ ಈ ಭೂಮಿಯಲ್ಲಿ ಒಬ್ಬನೂ ಇರೋಕೆ ಸಾಧ್ಯವಿಲ್ಲ. ಅವ್ರದ್ದೇ ಆದ ಕೆಲವು ಬದುಕಿನ ಜಂಜಾಟಗಳು ಇನ್ನಿಲ್ಲದಂತೆ ಕಾಡಲು ಶುರುವಾಗಿ ಆರೋಗ್ಯದ ಮೇಲೆ ದುಷ್ಪರಿಣಾಮಗಳನ್ನು ಉಂಟು ಮಾಡುತ್ತೆ. ಚಿಂತೆ ಮಾಡಿದವನು ಎಂದಿಗೂ ಸಂತೋಷದಿಂದ ತನ್ನ ಬದುಕನ್ನು ಕಳೆಯಲು ಸಾಧ್ಯವಿಲ್ಲ.
ಕಾಯಿಲೆ ಅನ್ನೋದು ಮನುಷ್ಯನಿಗೆ ಬರದೆ ಮರಕ್ಕೆ ಬರುತ್ತಾ ಅಂತ ಕೇಳಿದ ಹಾಗೆ ಚಿಂತೆ ಅನ್ನೋದು ಮನುಷ್ಯನಿಗೆ ಬರದೆ ಮರಕ್ಕೆ ಬರೋಕೆ ಸಾಧ್ಯವಿದ್ಯಾ ಅಂತ ಅನ್ನಿಸಿದ್ರೂ, ಕೆಲವರು ಅನವಶ್ಯಕ ಕಾರಣಗಳಿಗಾಗಿ ಚಿಂತೆ ಮಾಡ್ಕೊಂಡು ಬಿಡ್ತಾರೆ. ಆದ್ರೆ ಇಂತಹ ಕಾರಣಗಳಿಗಂತೂ ನೀವು ಯಾವತ್ತೂ ಚಿಂತೆ ಮಾಡ್ಬಾರ್ದು. ಮಾಡಿದ್ರೆ ಖಂಡಿತ ಅದು ನಿಮ್ಮ ಮಹಾಪರಾಧವೇ ಸರಿ. ಯಾಕಂದ್ರೆ ಇಲ್ಲಿ ನೀಡಿರುವ ಕಾರಣಗಳು ನಿಜಕ್ಕೂ ಚಿಂತೆ ಮಾಡುವಂತೆ ಮಾಡಿದ್ರೂ ಇವೆಲ್ಲವೂ ಅನಗತ್ಯ ಕಾರಣಗಳಾಗಿರುತ್ತೆ.ಈ ಕಾರಣಗಳಿಂದ ಮಾಡಿಕೊಳ್ಳುವ ಚಿಂತೆ ಕೇವಲ ನಿಮ್ಮ ಅನಾರೋಗ್ಯದ ಮುನ್ನುಡಿಯೇ ಹೊರತು ಖಂಡಿತ ಇದ್ರಿಂದ ಯಾವುದೇ ಲಾಭವಾಗೋದಿಲ್ಲ. ಹಾಗಾದ್ರೆ ಆ ಕಾರಣಗಳು ಯಾವುದು ಮುಂದೆ ಓದಿ..
ಬೇರೆಯವ್ರು ಏನ್ ಅಂತಾರೋ ಏನೋ..!
ಇನ್ನೊಬ್ರ ಬಗ್ಗೆ ತಲೆ ಕೆಡಿಸಿಕೊಳ್ಳಬೇಡಿ.. ಬೇರೆಯವ್ರು ನಿಮ್ ಬಗ್ಗೆ ಏನ್ ತಿಳ್ಕೊತ್ತಾರೋ ಅಂತ ಚಿಂತೆ ಮಾಡ್ಬೇಡಿ. ಇನ್ನೊಬ್ಬರಿಗಾಗಿ ನೀವು ಬದುಕ್ತಾ ಇಲ್ಲ. ನಿಮ್ಮ ಬದುಕು ನಿಮ್ಮದು. ಹಾಗಾಗಿ ಮತ್ತೊಬ್ಬರ ಮಾತುಕತೆಯ ಬಗ್ಗೆ ನೀವು ನಿಶ್ಚಿಂತೆಯಿಂದಿರಿ. ಇಲಿ ಹೋದ್ರೆ ಹುಲಿ ಹೋಯ್ತು ಅನ್ನುವ ಮನುಷ್ಯರೂ ಇರ್ತಾರೆ. ಅಂತವರು ನಿಮ್ಮ ಬಗ್ಗೆ ಮಾತನಾಡುವ ಅನಗತ್ಯ ವಿಚಾರಗಳು ನಿಮ್ಮ ಚಿಂತೆಗೆ ಯಾವುತ್ತೂ ಕಾರಣವಾಗಬಾರದು. ನಾಯಿ ಬೊಗಳಿದ್ರೆ ದೇವಲೋಕ ಹಾಳಾಗುತ್ತಾ ಅನ್ನೋ ಮನಸ್ಥಿತಿ ನಿಮ್ಮಲ್ಲಿ ಬೆಳೆದಿರಬೇಕು. ಅದು ನಿಮ್ಮ ಆತ್ಮಸ್ಥೈರ್ಯ ಮತ್ತು ನಿಮ್ಮ ಮೇಲೆ ನಿಮಗಿರುವ ನಂಬಿಕೆಯಾಗಿರುತ್ತೆ. ಯಾರೇ ಏನೇ ಅಂದ್ರೂ ನಿಮ್ಮ ಬಗ್ಗೆ ನಿಮಗೆ ಮೊದಲು ನಂಬಿಕೆ ಅಗತ್ಯ. ನಿಮ್ಮನ್ನ ನೀವು ಯಾವುದೇ ವಿಚಾರದಲ್ಲಿ ಸಮರ್ಥಿಸಿಕೊಳ್ಲುವ ಸಾಮರ್ಥ್ಯ ಹೊಂದಿರಬೇಕೆ ವಿನಃ ವಿನಾಃಕಾರಣ ಚಿಂತೆ ಮಾಡಿಕೊಳ್ಳಬಾರದು.
ಮತ್ತೊಬ್ಬರ ಗೆಲವು..!
ಯಾರೋ ಹೆಸ್ರು ಗಳಿಸಿದ್ರು, ನಿಮ್ಮ ಪರಿಚಿತರ್ಯಾರೋ ಗೆಲವು ಸಾಧಿಸಿದ್ರು ಅಂದ್ರೆ ಅದಕ್ಕಾಗಿ ನೀವು ಪರಿತಪಿಸ್ಬೇಡಿ. ಅವರಂತೆ ನಾವಾಗ್ಬೇಕು ಅನ್ನೋ ನಿಟ್ಟಿನಲ್ಲಿ ಪ್ರಯತ್ನವಿರಬೇಕೇ ಹೊರತು ನೀವು ಹೊಟ್ಟೆಕಿಚ್ಚು ಪಟ್ಟು ಚಿಂತೆ ಮಾಡ್ಬಾರ್ದು. ಹೆಚ್ಚಿನ ಸಂದರ್ಬದಲ್ಲಿ ಚಿಂತೆಯುಂಟು ಮಾಡೋದು ನಾವು ಮತ್ತೊಬ್ಬರೊಂದಿಗೆ ನಮ್ಮನ್ನು ನಾವು ಹೋಲಿಸಿಕೊಂಡಾಗ..ಹಾಗೆ ಹೋಲಿಸಿಕೊಳ್ಳೋದನ್ನು ಬಿಟ್ಟುಬಿಡಿ. ನೀವು ನೀವಾಗಿರಿ. ಆಗ ನಿಮ್ಮದೇ ಆದ ಒಂದು ಐಡೆಂಟಿಡಿ ಹುಟ್ಟಿಕೊಳ್ಳಲು ಸಾಧ್ಯವಾಗುತ್ತೆ. ಅದು ನಿಮ್ಮ ಬದುಕನ್ನ ಉನ್ನತ ಶಿಖರಕ್ಕೆ ಕೊಂಡೊಯ್ಯಬಲ್ಲದು. ಇನ್ಪಿರೇಷನ್ ಇರಲಿ. ಆದ್ರೆ ಕಂಪ್ಯಾರಿಸನ್ ಬೇಡ. ಅಂದ್ರೆ ಒಬ್ಬರಿಂದ ನೀವು ಪ್ರೇರಣೆಗೆ ಒಳಗಾಗಬಹುದು ಆದ್ರೆ ಅವರೊಂದಿಗೆ ನಿಮ್ಮನ್ನ ಹೋಲಿಸಿಕೊಳ್ಳಬೇಡಿ. ಒತ್ತಡವನ್ನು ಚಿಟಿಕೆ ಹೊಡೆದಷ್ಟು ಸುಲಭವಾಗಿ ನಿಯಂತ್ರಿಸಿ!
ಅಂದಚೆಂದದ ಬಗ್ಗೆ ತಲೆಬಿಸಿ
ನೀವು ಹೇಗೆ ಕಾಣ್ತಿದ್ದೀರಿ ಅನ್ನೋದು ತುಂಬಾ ಮುಖ್ಯ ನಿಜ. ಎಲ್ಲರಿಗಿಂತ ಭಿನ್ನವಾಗಿರಬೇಕು ಸತ್ಯವೇ.ಎಲ್ಲರಿಗಿಂತ ಚೆನ್ನಾಗಿ ಕಾಣ್ಬೇಕು ಅನ್ನೋ ಆಸೆ ಪ್ರತಿ ಮನುಷ್ಯನನ್ನು ಸಹಜ. ಅದಕ್ಕಾಗಿ ಇನ್ನಿಲ್ಲದ ಕಸರತ್ತು ಮಾಡ್ತಲೇ ಇರ್ತಾರೆ. ಅದ್ರಲ್ಲೂ ಮಹಿಳೆಯರು ತಮ್ಮ ಅಂದಚೆಂದದ ಬಗ್ಗೆ ಚಿಂತೆಗೀಡಾಗ್ತಾರೆ, ಆದ್ರೆ ಅದರ ಬಗ್ಗೆ ಓವರ್ ಕಾನ್ಶಿಯಸ್ ಆಗಿರಬೇಡಿ. ದೇವರು ಕೊಟ್ಟ ಸಹಜ ಸೌಂದರ್ಯದ ಬಗ್ಗೆ ಆತ್ಮಾಭಿಮಾನ ಇರಲಿ. ನಾನು ಸುಂದರವಾಗಿದ್ದೇನೆ ಅನ್ನುವ ನಂಬಿಕೆ ನಿಮ್ಮಲ್ಲಿರಬೇಕು. ಅತಿಯಾಗಿ ನಿಮ್ಮ ಸೌಂದರ್ಯದ ಬಗ್ಗೆ ಕೀಳರಿಮೆ ಬೆಳೆಸಿಕೊಳ್ಳಬೇಡಿ. ಇದು ನಿಮ್ಮ ಆರೋಗ್ಯದ ಮೇಲೆ ಕೆಟ್ಟ ಪರಿಣಾಮವನ್ನು ಬೀರಿ ಮಾನಸಿಕವಾಗಿಯೂ ನಿಮ್ಮನ್ನ ಖಿನ್ನರಾಗುವಂತೆ ಮಾಡ್ಬಹುದು.
ಹಣವೇ ಎಲ್ಲವೂ ಅಲ್ಲ
ದುಡ್ಡದ್ದವನೇ ದೊಡ್ಡಪ್ಪ ಅನ್ನೋ ಮಾತಿದೆ ನಿಜ. ಆದ್ರೆ ದುಡ್ಡೇ ಬದುಕಲ್ಲ. ಬದುಕಿಗಾಗಿ ದುಡ್ಡು ಬೇಕು ಅಷ್ಟೇ.. ಹಾಗಾಗಿ ಹಣದ ಬಗ್ಗೆ ಹೆಚ್ಚು ತಲೆಕೆಡಿಸಿಕೊಳ್ಳದೇ ಹಾಸಿಗೆ ಇದ್ದಷ್ಟು ಕಾಲು ಚಾಚಿ ಉತ್ತಮ ಜೀವನ ನಡೆಸಿ. ಚಿಂತೆಯಿಂದ ದೂರವಿರಿ. ಬಡವನಾಗಿ ಹುಟ್ಟಿರಬಹುದು ಹಾಗಂತ ಬಡವನಾಗಿ ಸಾಯಬೇಕು ಅಂತೇನಿಲ್ಲ ಅನ್ನೋದು ಸರಿಯಾದ ಮಾತೇ.. ಆದ್ರೆ ಶ್ರೀಮಂತರಾಗುವ ಗೋಜಿನಲ್ಲಿ ಚಿಂತೆಯೆಂಬ ಚಿತೆ ಏರಬಾರದು. ಬದಲಾಗಿ ಪರಿಶ್ರಮದಿಂದ ಕಾರ್ಯಸಾಧನೆಯದ್ದ ಚಿತ್ತವಿರಬೇಕು. ಹಣಕ್ಕಾಗಿ ನಿಮ್ಮನ್ನ ನೀವು ಅನಾರೋಗ್ಯಕ್ಕೆ ತಳ್ಳಿಕೊಳ್ಳಬೇಡಿ. ಬದುಕಿನಲ್ಲಿ ಎಲ್ಲದಕ್ಕೂ ಮಹತ್ವ ನೀಡಿ. ಹಣದ ಹೊರತಾಗಿಯೂ ಒಂದು ಬದುಕಿರುತ್ತೆ. ಆ ಬದುಕಿಗಾಗಿ ನೀವು ಗಳಿಸುವ ಹಣ ಮಹತ್ವ ಪಡೆದಿರುತ್ತೆ ಅನ್ನೋದು ನೆನಪಿನಲ್ಲಿಡಿ.
ಅತಿಯಾಗಿ ಪರಿಪೂರ್ಣತೆಗೆ ಮುಂದಾಗ್ಬೇಡಿ
ಎಲ್ಲರೂ ಎಲ್ಲಾ ವಿಷ್ಯದಲ್ಲೂ ಫರ್ಫೆಕ್ಟ್ ಆಗಿರೋದಿಲ್ಲ. ತಪ್ಪುಗಳು ಮನುಷ್ಯನಿಂದಾಗದೇ ಮರದಿಂದಾಗೋದಿಲ್ಲ. ಸೋ ನಿಮ್ಮ ಕೆಲ್ಸದಲ್ಲಿ ತಪ್ಪುಗಳಾದಾಗ ಚಿಂತೆ ಮಾಡ್ಬೇಡಿ.ಮುಂದಿನ ಬಾರಿ ಈ ತಪ್ಪನ್ನು ತಿದ್ದಿಕೊಂಡು, ಸರಿ ಮಾಡಿಕೊಳ್ಳುವ ಬಗ್ಗೆ ನಿಮ್ಮ ಯೋಚನೆ ಮತ್ತು ಯೋಜನೆ ಇರಲಿ.. ಕೆಲಸದಲ್ಲಿ ಪರಿಪೂರ್ಣತೆ ಇಲ್ಲದೆ ಬಾಸ್ ಬಳಿ ಬೈಸಿಕೊಳ್ಳೋದು ಇವೆಲ್ಲ ಕೆಲಸದಲ್ಲಿ ಆಗುವ ಮಾಮೂಲಿ ತಪ್ಪುಗಳು. ಹೆಚ್ಚು ತಪ್ಪುಮಾಡುವವನು ಪರಿಪಕ್ವಗೊಳ್ಳಲು ಸಹಾಯವಾಗುತ್ತಂತೆ. ಆದ್ರೆ ಮಾಡಿದ ತಪ್ಪನ್ನೇ ಪುನಃ ಪುನಃ ಮಾಡದೆ ಹೊಸ ತಪ್ಪುಗಳಿಗಾಗಿ ನಿಮ್ಮನ್ನು ನೀವು ತೆರೆದುಕೊಳ್ಳಿ. ನೆಮ್ಮದಿ ಕೆಡಿಸುವ ಮಾನಸಿಕ ಒತ್ತಡಕ್ಕೆ ಕಾರಣವೇನು?
ಎಲ್ಲರೊಡನೆ ಬೆರೆತು ಬದುಕಿ
ಎಲ್ಲರೊಡನೆ ಬೆರೆತು ಬದುಕಿ.. ಮುಜುಗರದ ಸ್ವಭಾವದಿಂದಲೇ ಕೆಲವರು ಟೆಕ್ಷನ್ ಮಾಡ್ಕೊತಾರೆ. ಆದ್ರೆ ಎಲ್ಲರೊಡನೆ ಮಿಂಗಲ್ ಆಗಿ ಬದುಕೋದ್ರಿಂದ ಲೈಫಲ್ಲಿ ಚೆನ್ನಾಗಿರ್ಬಹುದು ಅನ್ನೋದು ನೆನಪಿರಲಿ. ಒಟ್ಟಿನಲ್ಲಿ ಚಿಂತೆಯಿಂದ ದೂರವಿರಬೇಕು ಅಂದ್ರೆ ನೀವು ಸಿಂಪಲ್ ಸೂತ್ರಗಳನ್ನು ಅಳವಡಿಸಿಕೊಳ್ಳೋದು ಒಳಿತು. ಆಗ ಮಾತ್ರ ನೀವು ಚಿತೆ ಏರುವ ದಿನಗಳು ದೂರವಿರಲು ಸಾಧ್ಯ ಅನ್ನೋದನ್ನು ಮರೀಬೇಡಿ..ಅತಿಯಾಗಿ ಚಿಂತೆ ಮಾಡುವ ಮನುಷ್ಯನ ಆಯಸ್ಸು ಕುಂಠಿತವಾಗುತ್ತೆ ಅನ್ನೋದು ಸಂಶೋಧನೆಗಳಿಂದಲೇ ದೃಢಪಟ್ಟಿದೆ...


ಪೂಜಾ ಭಟ್ ಕಮ್‌ಬ್ಯಾಕ್?
Dec 28, 2012, 04.38 AM IST
ದಿಲ್ ಹೈಕಿ ಮಾನ್ತಾ ನಹೀ ಚಿತ್ರವನ್ನು ನೋಡಿದವರಿಗೆ ಪೂಜಾ ಭಟ್‌ಳ ಸೈಲೆಂಟ್ ಬ್ಯೂಟಿಯ ಸೊಬಗು ಗೊತ್ತಿರುತ್ತೆ. ಹಾಡಿನ ಹಾಗೆಯೇ ಅವಳೂ ರಮ್ಯ ಮನೋಹರ. ಅದೇ ಹೊತ್ತಿಗೆ, ಬೆತ್ತಲೆ ದೇಹಕ್ಕೆ ಪೈಂಟ್ ಹೊಡೆಸಿಕೊಂಡು ಕವರ್ ಪೇಜ್‌ನಲ್ಲಿ ಕಾಣಿಸಿಕೊಂಡಿದ್ದು, ಪೋಸ್ಟರ್‌ಗಳಲ್ಲಿ ಬೇಕಾಬಿಟ್ಟಿ ಮೈ ಪ್ರದರ್ಶನ ಮಾಡಿದ್ದು ಕೂಡಾ ಇವಳೇ.
ಅವಳು ನನ್ನ ಮಗಳಲ್ಲದೆ ಹೋಗಿದ್ದರೆ ನಾನೇ ಮದುವೆಯಾಗಿ ಬಿಡುತ್ತಿದ್ದೆ ಎಂಬಲ್ಲಿಗೆ ಪೂಜಾಳ ಸೌಂದರ್ಯ ಮತ್ತು ಮಹೇಶ್ ಭಟ್‌ನ ಕಾಮುಕತನ ಎರಡೂ ಬಟಾಬಯಲು! ನಿಜಕ್ಕೂ ಹಾಗಿದ್ದಳು ಪೂಜಾ ಭಟ್.
ಇವತ್ತು ಬಿಪಾಶಾ ಬಸುಳನ್ನು ಕಟ್ಟಿಕೊಂಡು ಜಿಸ್ಮ್ (ದೇಹ) ತೋರಿಸುವ, ಸನ್ನಿ ಲಿಯೋನ್‌ಳ ನಗ್ನ ದರ್ಶನ ಮಾಡಿಸುವ ಹಿಂದೆ ಪೂಜಾ ಭಟ್‌ಳ ಉಳಿದು ಹೋದ ಆಸೆಗಳು ಕೆಲಸ ಮಾಡಿವೆ ಎನ್ನುವುದು ಸತ್ಯ. ಸದ್ಯಕ್ಕೆ 40ರ ಹರೆಯದಲ್ಲಿದ್ದರೂ ಕಾಮನೆಗಳ ಮೂಟೆಯನ್ನೇ ಹೊತ್ತುಕೊಂಡಿರುವ ಆಕೆ ಅಂತಹುದೇ ಸಿನಿಮಾಗಳನ್ನು ಮಾಡಿಕೊಂಡು ತನ್ನ ಮನಸಿನ ನಾನಾ ಭಾವನೆಗಳನ್ನು ನಟಿಯರ ಮೂಲಕ ಹೊರ ಹಾಕುತ್ತಿದ್ದಾಳೆ ಎಂದರೆ ತಪ್ಪಾಗಲಾರದೇನೋ...
ಅಂತ ಪೂಜಾ ಭಟ್‌ಗೆ ಸದ್ಯ ಸ್ವಲ್ಪ ಊದಿಕೊಂಡಿರುವ ದೇಹವನ್ನು ಶೇಪ್‌ಗೆ ತಂದು ಮತ್ತೆ ಮಿಂಚಬೇಕು ಅನ್ನೋ ಆಸೆ ಇಲ್ಲದೆ ಇದ್ದೀತಾ ಹೇಳಿ?
ತನ್ನ ಸಿನಿಮಾದ ಹೀರೋಯಿನ್‌ಗಳನ್ನು ಸುಂದರಗೊಳಿಸುವುದರಲ್ಲೇ ಕಳೆದು ಹೋಗಿದ್ದ ಆಕೆ ಈಗ ತಾನೂ ತನ್ನ ಒರಿಜಿನಲ್ ಶೇಪ್‌ಗೆ ಬರಲು ಮನಸು ಮಾಡಿದ್ದಾಳೆ. ನನಗೆ ನನ್ನ ಒರಿಜಿನಲ್ ಶೇಪ್‌ಗೆ ಬರಬೇಕು ಅನ್ನೋ ಆಸೆ ಇದೆ. ಇದು ಯಾವುದೇ ಸಿನಿಮಾದ ಪಾತ್ರಕ್ಕಲ್ಲ. ನನ್ನ ಈ ವಯಸ್ಸಿನಲ್ಲಿ ತುಂಬ ಇಂಟ್ರೆಸ್ಟಿಂಗ್ ಆಗಿರೋ ಸಂಗತಿಗಳು ಘಟಿಸುತ್ತಿವೆ. ಹಾಗಾಗಿ ನನ್ನ ದೇಹದ ಮೇಲೆ ಗಮನ ಕೊಡಲು ನಿರ್ಧರಿಸಿದ್ದೇನೆ ಎಂದು ಹೇಳಿಕೊಂಡಿದ್ದಾಳೆ.
ಕಳೆದ ಎರಡು ವರ್ಷ ನಾನು ಬೇರೆಯೇ ಲೋಕದಲ್ಲಿದ್ದಂತಿದ್ದೆ. ನನ್ನ ಆದ್ಯತೆ ಸನ್ನಿ ಲಿಯೋನ್‌ಳನ್ನು, ಬಿಪಾಶಾ ಬಸುವನ್ನು ಚೆಂದಗಾಣಿಸುವುದೇ ಆಗಿತ್ತು. ಪೂಜಾ ಭಟ್ ಎಲ್ಲೋ ಕಳೆದುಹೋದಳು. ಈಗ ಮತ್ತೆ ನಾನಾಗಲು ಪ್ರಯತ್ನಿಸುತ್ತಿದ್ದೇನೆ. ಆಗಲೇ ಆರು ಕೆಜಿ ಇಳಿದಿದೆ. ಇನ್ನೂ 12 ಕೇಜಿ ಇಳಿಸಬೇಕು. ಹಾಗಂತ ನಾನು ಸೈಜ್ ಝೀರೋ ಆಗುವ ಆಸೆ ಹೊಂದಿಲ್ಲ. ಅದು ಈ ವಯಸ್ಸಿಗೆ, ಈ ದೇಹಕ್ಕೆ, ಈ ಮನಸಿಗೆ ಹಿಡಿಸುವುದೂ ಇಲ್ಲ ಅಂತಾಳೆ.
ಇಷ್ಟೆಲ್ಲ ಆಸೆ ಇಟ್ಟುಕೊಂಡಿರುವ ಪೂಜಾಗೆ ಸಿನಿಮಾದಲ್ಲಿ ನಟಿಸೋ ಆಸೆ ಇರಲಿಕ್ಕಿಲ್ವಾ? ಅವಳಲ್ಲೇ ಕೇಳೋಣ: ನಾನು ಒಳ್ಳೊಳ್ಳೆಯ ಸಿನಿಮಾ ಮಾಡಿದ್ದೇನೆ. ಡ್ಯಾಡಿ, ಝಕ್ಮ್, ದಿಲ್ ಹೈ ಕಿ ಮಾನ್ತಾ ನಹೀ, ಬಾರ್ಡರ್. ಮತ್ತೊಮ್ಮೆ ಅಂಥ ಒಳ್ಳೆಯ ಪಾತ್ರಗಳು ಸಿಕ್ಕಿದರೆ ಮಾಡೇ ಮಾಡ್ತೀನಿ...


ಕ್ವೀನ್ ಎಲಿಝಬೆತ್’ರ ಅಪರೂಪದ ಆಹ್ವಾನಕ್ಕೆ ಒಲ್ಲೆ ಎಂದ ಬಿಗ್ ಬಿ!
Highlights
ಬ್ರಿಟನ್’ನಲ್ಲಿ ನಡೆಯಲಿರುವ ‘ಭಾರತ-ಬ್ರಿಟನ್ ಸಾಂಸ್ಕೃತಿಕ ವರ್ಷ’ ಕಾರ್ಯಕ್ರಮದಲ್ಲಿ ಭಾಗವಹಿಸುವಂತೆ ಬಿಗ್ ಬಿಗೆ ಕ್ವೀನ್ ಎಲಿಝಬೆತ್ ಆಹ್ವಾನ ಕಳುಹಿಸಿದ್ದಾರೆ.
ಮುಂಬೈ (ಫೆ.24):  ಬ್ರಿಟನ್ ರಾಣಿ ಕ್ವೀನ್ ಎಲಿಝಬೆತ್ II  ಕಳುಹಿಸಿರುವ ಕಾರ್ಯಕ್ರಮದ ಆಹ್ವಾನವನ್ನು ಅಮಿತಾಬ್ ಬಚ್ಚನ್ ನಯವಾಗಿ ತಿರಸ್ಕರಿಸಿದ್ದಾರೆ.
ಬ್ರಿಟನ್’ನಲ್ಲಿ ನಡೆಯಲಿರುವ ‘ಭಾರತ-ಬ್ರಿಟನ್ ಸಾಂಸ್ಕೃತಿಕ ವರ್ಷ’ ಕಾರ್ಯಕ್ರಮದಲ್ಲಿ ಭಾಗವಹಿಸುವಂತೆ ಬಿಗ್ ಬಿಗೆ ಕ್ವೀನ್ ಎಲಿಝಬೆತ್ ಆಹ್ವಾನ ಕಳುಹಿಸಿದ್ದಾರೆ. ಆದರೆ ಆ ದಿನಗಳಲ್ಲಿ ಬಿಗ್ ಬಿ ಅವರಿಗೆ ಪೂರ್ವನಿರ್ಧರಿತ ಕಾರ್ಯಕ್ರಮಗಳಿಗವೆ. ಆದುದರಿಂದ ಭಾಗವಹಿಸುವುದು ಸಾದ್ಯವಿಲ್ಲವೆಂದು ಬಿಗ್ ಬಿ ಸಂಪರ್ಕಾಧಿಕಾರಿ ತಿಳಿಸಿದ್ದಾರೆ.
ರಾಮ್ ಗೋಪಾಲ್ ವರ್ಮಾ ಅವರ ಸರ್ಕಾರ್-3 ಚಿತ್ರದ ಟ್ರೈಲರ್ ನಇರ್ಮಾಣದಲ್ಲಿ ಬಿಗ್ ಬಿ ಬ್ಯುಸಿಯಾಗಿದ್ದಾರೆಂದು ಹೇಳಲಾಗಿದೆ.
Last Updated 11, Apr 2018, 12:56 PM IST


ಟೇಬಲ್ ಟೆನಿಸ್: ರಕ್ಷಿತ್, ಅನರ್ಘ್ಯಾಗೆ ಡಬಲ್ ಪ್ರಶಸ್ತಿ
ರಾಜ್ಯಮಟ್ಟದ ಟೇಬಲ್ ಟೆನಿಸ್ ಚಾಂಪಿಯನ್‌ಷಿಪ್: ಅನರ್ಘ್ಯಾಗೆ ಒಟ್ಟು ಮೂರು ಪ್ರಶಸ್ತಿ
ಟೇಬಲ್ ಟೆನಿಸ್: ರಕ್ಷಿತ್, ಅನರ್ಘ್ಯಾಗೆ ಡಬಲ್ ಪ್ರಶಸ್ತಿ
ಪ್ರಜಾವಾಣಿ ವಾರ್ತೆ
Published:
13 ನವೆಂಬರ್ 2018, 23:15  IST
Updated:
13 ನವೆಂಬರ್ 2018, 23:15  IST
ಅಕ್ಷರ ಗಾತ್ರ :
ಆ
ಆ
ಹೊಸಪೇಟೆ: ಕೆನರಾ ಬ್ಯಾಂಕ್ ಪ್ರತಿನಿಧಿಸುವ ಧಾರವಾಡದ ರಕ್ಷಿತ್ ಬಾರಿಗಿಡದ ಮತ್ತು ಎಂ.ಎಸ್.ಎಸ್. ಅಕಾಡೆಮಿಯ ಅನರ್ಘ್ಯಾ ಮಂಜುನಾಥ ಅವರು ಇಲ್ಲಿ ನಡೆದ ಸಿ.ವಿ.ಎಲ್. ಶಾಸ್ತ್ರಿ ಸ್ಮಾರಕ ರಾಜ್ಯಮಟ್ಟದ ಟೇಬಲ್ ಟೆನಿಸ್ ಚಾಂಪಿಯನ್‌ಷಿಪ್‌ನಲ್ಲಿ ಮಂಗಳವಾರ ತಲಾ ಎರಡು ಪ್ರಶಸ್ತಿ ಗೆದ್ದುಕೊಂಡರು.
ಜೂನಿಯರ್ ಬಾಲಕಿಯರ ವಿಭಾಗದ ಫೈನಲ್‌ನಲ್ಲಿ ಅನರ್ಘ್ಯಾ 12–10, 11–6, 6–11, 11–4, 9–11, 11–9ರಲ್ಲಿ ಬೆಂಗಳೂರಿನ ಸ್ಕೈಸ್ ಕ್ಲಬ್‌ನ ಯಶಸ್ವಿನಿ ಘೋರ್ಪಡೆ ಎದುರು ಜಯ ಗಳಿಸಿದರು.
ಯೂತ್ ಬಾಲಕಿಯರ ವಿಭಾಗದಲ್ಲಿ ಅನರ್ಘ್ಯಾ ಅವರು ದಿನದ ಎರಡನೇ ಪ್ರಶಸ್ತಿ ಗೆದ್ದರು. ಫೈನಲ್‌ನಲ್ಲಿ ಅವರು 11–8, 6–11, 14–12, 11–9, 6–11, 8–11, 11–8ರಲ್ಲಿ ಬಿವಿಎಂ ಕ್ಲಬ್‌ನ ವಿ. ಖುಷಿ ಎದುರು ಜಯ ಸಾಧಿಸಿದರು. ಈ ಟೂರ್ನಿಯಲ್ಲಿ ಅನರ್ಘ್ಯಾ ಒಟ್ಟಾರೆಯಾಗಿ ಗೆದ್ದ ಮೂರನೇ ಪ್ರಶಸ್ತಿ ಇದು. ಸಬ್ ಜೂನಿಯರ್ ವಿಭಾಗದಲ್ಲಿ ಮೊದಲ ಪ್ರಶಸ್ತಿ ಪಡೆದಿದ್ದರು.
ಯೂತ್ ಬಾಲಕರ ವಿಭಾಗದ ಪ್ರಶಸ್ತಿ ಸುತ್ತಿನ ಹೋರಾಟದಲ್ಲಿ ರಕ್ಷಿತ್ 11–5, 11–4, 11–7, 7–11, 8–11, 11–6ರಲ್ಲಿ ಬ್ಯಾಂಕ್ ಆಫ್ ಬರೋಡಾ ಪ್ರತಿನಿಧಿಸುವ ಧಾರವಾಡದ ಸಮರ್ಥ ಕುರಡಿಕೇರಿ ಎದುರು ಜಯ ಪಡೆದರು. ಪುರುಷರ ವಿಭಾಗದ ಫೈನಲ್‌ನಲ್ಲಿ ರಕ್ಷಿತ್ 11–4, 1–11, 11–7, 11–8, 11–7ರಲ್ಲಿ ಸಮರ್ಥ ಅವರನ್ನು ಮಣಿಸಿ ಡಬಲ್ ಗೌರವಕ್ಕೆ ಪಾತ್ರರಾದರು.
ಕೆನರಾ ಬ್ಯಾಂಕ್ ಪ್ರತಿನಿಧಿಸುವ ಮರಿಯಾ ರೋನಿ ಮಹಿಳಾ ವಿಭಾಗದ ಸಿಂಗಲ್ಸ್‌ನ ಫೈನಲ್‌ನಲ್ಲಿ 11–7, 11–8, 11–9, 10–12, 11–5ರಲ್ಲಿ ಬಿಎನ್‌ಎಂ ಕ್ಲಬ್‌ನ ವಿ. ಖುಷಿ ಎದುರು ಜಯ ಪಡೆದು ಚಾಂಪಿಯನ್ ಆದರು. ಜೂನಿಯರ್ ಬಾಲಕರ ವಿಭಾಗದ ಫೈನಲ್‌ನಲ್ಲಿ ಬೆಂಗಳೂರಿನ ಬಿಎನ್‌ಎಂ ಕ್ಲಬ್‌ನ ಕೃಷ್ಣ ಸುಂದರನ್ 8–11, 11–8, 7–11, 11–9, 9–11, 12–10, 11–6ರಲ್ಲಿ ಸಮರ್ಥ ಎದುರು ಜಯ ಸಾಧಿಸಿದರು.


ಕಾರ್ಯಪ್ಪ ದಾಳಿಗೆ ಕಂಗೆಟ್ಟ ಬಂಗಾಳ
ಕೆ.ತಿಮ್ಮಪ್ಪಯ್ಯ ಸ್ಮಾರಕ ಕ್ರಿಕೆಟ್ ಟೂರ್ನಿ: ಕಾರ್ತಿಕ್ ಅರ್ಧಶತಕ
ಕಾರ್ಯಪ್ಪ ದಾಳಿಗೆ ಕಂಗೆಟ್ಟ ಬಂಗಾಳ
ಪ್ರಜಾವಾಣಿ ವಾರ್ತೆ
Published:
30 ಜುಲೈ 2018, 22:19  IST
Updated:
30 ಜುಲೈ 2018, 22:19  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಬೆಂಗಳೂರಿನ ಹೊರವಲಯದಲ್ಲಿರುವ ಆಲೂರಿನ ಮೂರನೆ ಮೈದಾನದಲ್ಲಿ ಸೋಮವಾರ ಕೆ.ಸಿ.ಕಾರ್ಯಪ್ಪ ಬೀಸಿದ ಸ್ಪಿನ್ ಬಲೆಯಲ್ಲಿ ಬಂಗಾಳ ಸಂಸ್ಥೆಯ ಬ್ಯಾಟ್ಸ್‌ಮನ್‌ಗಳು ಬಂದಿಯಾದರು.
ಕಾರ್ಯಪ್ಪ (67ಕ್ಕೆ7) ಅವರ ಕೈಚಳಕದ ಬಲದಿಂದ ಕೆಎಸ್‌ಸಿಎ ಅಧ್ಯಕ್ಷರ ಇಲೆವನ್ ತಂಡ ಕೆ.ತಿಮ್ಮಪ್ಪಯ್ಯ ಸ್ಮಾರಕ ಕ್ರಿಕೆಟ್ ಟೂರ್ನಿಯ ಪಂದ್ಯದಲ್ಲಿ ಮೊದಲ ದಿನ ಪ್ರಾಬಲ್ಯ ಮೆರೆಯಿತು.
ಮೊದಲು ಬ್ಯಾಟ್ ಮಾಡಿದ ಬಂಗಾಳ ಸಂಸ್ಥೆ ಪ್ರಥಮ ಇನಿಂಗ್ಸ್‌ನಲ್ಲಿ 64.3 ಓವರ್‌ಗಳಲ್ಲಿ 199ರನ್‌ಗಳಿಗೆ ಆಲೌಟ್ ಆಯಿತು. ಖಾಜಿ ಜುನೈದ್ ಸೈಫಿ (86) ಅರ್ಧಶತಕ ಗಳಿಸಿ ಗಮನ ಸೆಳೆದರು. ಆದರೆ ಇತರ ಬ್ಯಾಟ್ಸ್‌ಮನ್‌ಗಳಿಂದ ಅವರಿಗೆ ಸೂಕ್ತ ಬೆಂಬಲ ಸಿಗಲಿಲ್ಲ.
ಮೊದಲ ಇನಿಂಗ್ಸ್ ಶುರುಮಾಡಿರುವ ಅಧ್ಯಕ್ಷರ ಇಲೆವನ್ ತಂಡ ದಿನದಾಟದ ಅಂತ್ಯಕ್ಕೆ 21.5 ಓವರ್‌ಗಳಲ್ಲಿ 1 ವಿಕೆಟ್‌ಗೆ 97ರನ್ ಕಲೆಹಾಕಿದೆ.
ಸಿ.ಎ.ಕಾರ್ತಿಕ್ (ಬ್ಯಾಟಿಂಗ್ 55) ಮತ್ತು ಲಿಯಾನ್ ಖಾನ್ (ಬ್ಯಾಟಿಂಗ್ 21) ತಂಡಕ್ಕೆ ಆಸರೆಯಾಗಿದ್ದಾರೆ.
ಪ್ರಸಿದ್ಧ ಮಿಂಚು: ಜಸ್ಟ್ ಕ್ರಿಕೆಟ್ ಮೈದಾನದಲ್ಲಿ ನಡೆಯುತ್ತಿರುವ ಹಿಮಾಚಲ ಪ್ರದೇಶ ಸಂಸ್ಥೆ ಎದುರಿನ ಪಂದ್ಯದಲ್ಲಿ ಕೆಎಸ್‌ಸಿಎ ಇಲೆವನ್ ತಂಡದ ಪ್ರಸಿದ್ಧ ಎಂ ಕೃಷ್ಣ (21ಕ್ಕೆ5) ಮೋಡಿ ಮಾಡಿದರು.
ಪ್ರಸಿದ್ಧ ಅವರ ಪರಿಣಾಮಕಾರಿ ಬೌಲಿಂಗ್ ನೆರವಿನಿಂದ ಕೆಎಸ್‌ಸಿಎ ಇಲೆವನ್ ತಂಡ ಹಿಮಾಚಲ ತಂಡವನ್ನು 62.1 ಓವರ್‌ಗಳಲ್ಲಿ 195ರನ್‌ಗಳಿಗೆ ಕಟ್ಟಿಹಾಕಿದೆ.
ಮೊದಲ ಇನಿಂಗ್ಸ್ ಆರಂಭಿಸಿರುವ ಕೆಎಸ್‌ಸಿಎ ಇಲೆವನ್, ಅಭಿಷೇಕ್ ರೆಡ್ಡಿ (ಬ್ಯಾಟಿಂಗ್ 55) ಮತ್ತು ಡಿ.ನಿಶ್ಚಲ್ (ಬ್ಯಾಟಿಂಗ್ 34) ಅವರ ಅಮೋಘ ಜೊತೆಯಾಟದ ಬಲದಿಂದ 27 ಓವರ್‌ಗಳಲ್ಲಿ ವಿಕೆಟ್ ನಷ್ಟವಿಲ್ಲದೆ 92ರನ್ ಪೇರಿಸಿದೆ.
ಸಂಕ್ಷಿಪ್ತ ಸ್ಕೋರ್: ಬಂಗಾಳ ಸಂಸ್ಥೆ: ಮೊದಲ ಇನಿಂಗ್ಸ್, 64.3 ಓವರ್‌ಗಳಲ್ಲಿ 199 (ಖಾಜಿ ಜುನೈದ್ ಸೈಫಿ 86, ಶುಭ್ರಜಿತ್ ದಾಸ್ 28, ಸಾರಾಸಿಜ್ ಮುಖರ್ಜಿ 35; ಕೆ.ಸಿ.ಕಾರ್ಯಪ್ಪ 67ಕ್ಕೆ7, ಐ.ಜಿ.ಅನಿಲ್ 35ಕ್ಕೆ3).
ಕೆಎಸ್‌ಸಿಎ ಅಧ್ಯಕ್ಷರ ಇಲೆವನ್: ಪ್ರಥಮ ಇನಿಂಗ್ಸ್, 21.5 ಓವರ್‌ಗಳಲ್ಲಿ 1 ವಿಕೆಟ್‌ಗೆ 97 (ಸಿ.ಎ.ಕಾರ್ತಿಕ್ ಬ್ಯಾಟಿಂಗ್ 55, ಲಿಯಾನ್ ಖಾನ್ ಬ್ಯಾಟಿಂಗ್ 21).
ಹಿಮಾಚಲ ಪ್ರದೇಶ ಸಂಸ್ಥೆ: 62.1 ಓವರ್‌ಗಳಲ್ಲಿ 195 (ಪ್ರಶಾಂತ್ ಚೋಪ್ರಾ 68, ಸುಮಿತ್ ವರ್ಮಾ 32, ಪಂಕಜ್ ಜಸ್ವಾಲ್ 29, ಮಯಂಕ್ ದಾಗರ್ 23; ಪ್ರಸಿದ್ಧ ಎಂ ಕೃಷ್ಣ 21ಕ್ಕೆ5, ವಿ.ಕೌಶಿಕ್ 54ಕ್ಕೆ3).
ಕೆಎಸ್‌ಸಿಎ ಇಲೆವನ್: 27 ಓವರ್‌ಗಳಲ್ಲಿ ವಿಕೆಟ್ ನಷ್ಟವಿಲ್ಲದೆ 92 (ಅಭಿಷೇಕ್ ರೆಡ್ಡಿ ಬ್ಯಾಟಿಂಗ್ 55, ಡಿ.ನಿಶ್ಚಲ್ ಬ್ಯಾಟಿಂಗ್ 34).
ಆಲೂರಿನ ಎರಡನೆ ಮೈದಾನ: ವಿದರ್ಭ ಸಂಸ್ಥೆ: 90 ಓವರ್‌ಗಳಲ್ಲಿ 5 ವಿಕೆಟ್‌ಗೆ 313 (ಸಿಧೀಶ್ ವಾಥ್ 77, ಊರ್ವಶ್ ಪಟೇಲ್ 36, ಗಣೇಶ್ ಸತೀಶ್ 87, ರುಷಭ್ ರಾಥೋಡ್ 68; ಎಂ.ಜಿ.ನವೀನ್ 51ಕ್ಕೆ3). (ಕೆಎಸ್‌ಸಿಎ ಕಾರ್ಯದರ್ಶಿಗಳ ಇಲೆವನ್ ಎದುರಿನ ಪಂದ್ಯ).
ಆರ್‌ಎಸ್‌ಐ ಮೈದಾನ: ಬರೋಡ ಸಂಸ್ಥೆ: 57 ಓವರ್‌ಗಳಲ್ಲಿ 191 (ಕೇದಾರ್ ದೇವಧರ್ 48, ಧಿರೇನ್ ಮಿಸ್ತ್ರಿ 51; ಇಕ್ಬಾಲ್ ಅಬ್ದುಲ್ಲಾ 54ಕ್ಕೆ6, ಹರ್ಮೀತ್ ಸಿಂಗ್ 44ಕ್ಕೆ2).
ಡಿ.ವೈ.ಪಾಟೀಲ ಅಕಾಡೆಮಿ: 31 ಓವರ್‌ಗಳಲ್ಲಿ 1 ವಿಕೆಟ್‌ಗೆ 119 (ರುತುರಾಜ್ ಗಾಯಕವಾಡ್ 50, ಹಾರ್ದಿಕ್ ತಮೋರ್ ಬ್ಯಾಟಿಂಗ್ 52).
ಐಎಎಫ್ ಮೈದಾನ: ರೈಲ್ವೆ ಸ್ಪೋರ್ಟ್ಸ್ ಪ್ರೊಮೋಷನ್ ಬೋರ್ಡ್: 39.5 ಓವರ್‌ಗಳಲ್ಲಿ 152 (ಅವಿನಾಶ್ ಕುಮಾರ್ 38, ದೀಪಕ್ ಬನ್ಸಾಲ್ 26; ಯಶ್ ದಯಾಳ್ 39ಕ್ಕೆ6, ಆಕಾಶ್‌ದೀಪ್ ನಾಥ್ 45ಕ್ಕೆ2).
ಉತ್ತರ ಪ್ರದೇಶ ಸಂಸ್ಥೆ: 41.1 ಓವರ್‌ಗಳಲ್ಲಿ 4 ವಿಕೆಟ್‌ಗೆ 116 (ಮಾಧವ್ ಕೌಶಿಕ್ 44, ಪ್ರಿಯಾಮ್ ಗರ್ಗ್ ಬ್ಯಾಟಿಂಗ್ 45, ಅಮಿತ್ ಮಿಶ್ರಾ 33ಕ್ಕೆ3).
ಬಿಜಿಎಸ್ ಮೈದಾನ: ಛತ್ತೀಸಗಡ ಸಂಸ್ಥೆ: 90 ಓವರ್‌ಗಳಲ್ಲಿ 4 ವಿಕೆಟ್‌ಗೆ 245 (ರಿಷಭ್ ತಿವಾರಿ 82, ಆಶುತೋಷ್ ಸಿಂಗ್ 94, ಅಮನ್‌ದೀಪ್ ಖಾರೆ ಬ್ಯಾಟಿಂಗ್ 40; ಎಸ್.ಮಿಥುನ್ 69ಕ್ಕೆ2). (ಕೇರಳ ಸಂಸ್ಥೆ ಎದುರಿನ ಪಂದ್ಯ).
ಮೈಸೂರಿನಲ್ಲಿ ನಡೆಯುತ್ತಿರುವ ಪಂದ್ಯಗಳು: ಎಸ್.ಡಿ.ಆರ್.ಎನ್.ಡಬ್ಲ್ಯು ಮೈದಾನ: ಕೆಎಸ್‌ಸಿಎ ಕೋಲ್ಟ್ಸ್: 33.2 ಓವರ್‌ಗಳಲ್ಲಿ 101 (ಕೆ.ಎಲ್.ಶ್ರೀಜಿತ್ 24, ವಿ.ವೈಶಾಖ್ 36; ಬಿ.ಅಯ್ಯಪ್ಪ 32ಕ್ಕೆ4, ಪೃಥ್ವಿ ರಾಜ್ 20ಕ್ಕೆ2, ಕೆ.ವಿ.ಶಶಿಕಾಂತ್ 34ಕ್ಕೆ3).
ಆಂಧ್ರ ಸಂಸ್ಥೆ: 48 ಓವರ್‌ಗಳಲ್ಲಿ 7 ವಿಕೆಟ್‌ಗೆ 120 (ಡಿ.ಬಿ.ಪ್ರಶಾಂತ್ ಕುಮಾರ್ 64; ವಿ.ವೈಶಾಖ್ 42ಕ್ಕೆ3, ಶುಭಾಂಗ್ ಹೆಗ್ಡೆ 24ಕ್ಕೆ2).
ಎಸ್.ಜೆ.ಸಿ.ಇ ಮೈದಾನ: ಮಧ್ಯಪ್ರದೇಶ ಸಂಸ್ಥೆ: 89 ಓವರ್‌ಗಳಲ್ಲಿ 7 ವಿಕೆಟ್‌ಗೆ 267 (ವಸೀಂ ಅಹ್ಮದ್ 32, ಜಾಫರ್ ಅಲಿ 24, ರಮೀಜ್ ಖಾನ್ 71, ಮೊಹ್ಸಿನ್ ಮಿಶ್ರಾ 63, ಯಶ್ ದುಬೆ ಬ್ಯಾಟಿಂಗ್ 48; ನಜಾಮ್ ನೆಗ್ವಾಸ್‌ವಾಲಾ 65ಕ್ಕೆ6). (ಗುಜರಾತ್ ಸಂಸ್ಥೆ ಎದುರಿನ ಪಂದ್ಯ).
0 Post Comments (+)
X


'bettanagere' movie trouble in release
ಸಂಕಷ್ಟದ ಗೆರೆಯಲ್ಲಿ ಬೆತ್ತನಗೆರೆ
ಬೆತ್ತನಗೆರೆ ಸೀನನ ಕುರಿತಾದ ಸಿನಿಮಾ ಎನ್ನಲಾಗುತ್ತಿರುವ ಬೆತ್ತನಗೆರೆ ಚಿತ್ರದ ರಿಲೀಸ್‌ಗೆ ಕಂಟಕ ಎದುರಾಗಿದೆ. ಮೊದಲು ಚಿತ್ರ ತೋರಿಸಲಿ ಇಲ್ಲದೇ ಹೋದರೆ ಇದನ್ನು ರಿಲೀಸ್ ಮಾಡಲು ಬಿಡುವುದಿಲ್ಲ ಎನ್ನುತ್ತಿದ್ದಾರೆ ಬೆತ್ತನಗೆರೆ ಗ್ರಾಮಸ್ಥರು.
| Updated:
Aug 11, 2015, 04:00AM IST
* ಎಚ್. ಮಹೇಶ್
ಶೀರ್ಷಿಕೆ ಹಾಗೂ ಚಿತ್ರಕತೆಗೆ ಸಂಬಂಧಿಸಿದಂತೆ ಚಿತ್ರವೊಂದು ವಿರೋಧ ಎದುರಿಸುತ್ತಿರುವ ತಾಜಾ ಉದಾಹರಣೆಯಿದು. ಈ ಬಾರಿ ಬೆತ್ತನಗೆರೆ ಸಿನಿಮಾದ ಸರದಿ.
ಇದು ಬೆತ್ತನಗೆರೆ ಸೀನನ ಕುರಿತಾದ ಚಿತ್ರ ಎನ್ನಲಾಗುತ್ತಿದೆ. ಇದು ಸಿನಿಮಾ ಬಿಡುಗಡೆಗೆ ಮೊದಲ ಕಂಟಕ. ಆಮೇಲೆ ಸೀನನ ಕುಟುಂಬದವರು ಮತ್ತು ಗ್ರಾಮಸ್ಥರು ಈ ಚಿತ್ರವನ್ನು ತಮಗೆ ತೋರಿಸಬೇಕು, ಇಲ್ಲದೇ ಹೋದರೆ ಇದನ್ನು ಬಿಡುಗಡೆ ಮಾಡಲು ಬಿಡುವುದಿಲ್ಲ ಎಂದು ಪಟ್ಟುಹಿಡಿದಿದ್ದು ಕಂಟಕವು ಮತ್ತಷ್ಟು ಕಗ್ಗಂಟಾಗಿದೆ.
‘ಬೆತ್ತನಗೆರೆ ಸಿನಿಮಾದ ಹೆಸರು ಕೇಳಿ ನಮ್ಮ ಹಳ್ಳಿಗೆ ನೆಂಟರು ಬರಲು ಹೆದರುತ್ತಿದ್ದಾರೆ, ಗಂಡು ಮಕ್ಕಳಿಗೆ ಹೆಣ್ಣು ಕೊಡಲು ಹಿಂಜರಿಯುತ್ತಿದ್ದಾರೆ. ಯಾರೋ ಮಾಡಿದ ತಪ್ಪಿಗೆ ನಮ್ಮ ಗ್ರಾಮಸ್ಥರು ಅವಮಾನ ಪಡುವಂತೆ ಆಗಿದೆ. ಆದ್ದರಿಂದ ಚಿತ್ರ ರಿಲೀಸ್‌ಗೂ ಮುನ್ನ ಬೆತ್ತನಗೆರೆ ಸಿನಿಮಾ ಟೈಟಲ್ ಬದಲಿಸಬೇಕು, ಒಂದು ವೇಳೆ ಸಾಧ್ಯ ಇಲ್ಲ ಎಂದರೆ ಸಿನಿಮಾ ತೋರಿಸಲಿ. ಅಲ್ಲಿ ನಮ್ಮ ಊರಿನ ಘನತೆಗೆ ಚ್ಯುತಿ ಬರದೇ ಇದ್ದರೆ ಯಾವುದೇ ತಕರಾರು ಇಲ್ಲ. ಈ ಸಂಬಂಧ ನಾವು ಚೇಂಬರ್‌ಗೆ ಪತ್ರ ಬರೆಯುತ್ತಿದ್ದೇವೆ’ ಎನ್ನುತ್ತಾರೆ ಬೆತ್ತನಗೆರೆ ಗ್ರಾಮದ ಮುಖಂಡ ಸಂಜೀವಪ್ಪ.
ಇವರ ಧ್ವನಿಗೆ ಬೆಂಬಲಿಸಿದ ಇನ್ನಷ್ಟು ಮುಖಂಡರು, ‘ನಮ್ಮ ಗ್ರಾಮದ ಘನತೆಗೆ ಚ್ಯುತಿ ಬಂದರೆ ಸಿನಿಮಾ ರಿಲೀಸ್ ನಂತರವೂ ಹೋರಾಟ ಮಾಡುತ್ತೇವೆ. ಅದಕ್ಕಾಗಿಯೇ ಈಗಲೇ ನಮಗೆ ಸಿನಿಮಾ ತೋರಿಸಿ ಎಂದು ಸಂಬಂಧಪಟ್ಟವರಿಗೆ ಪತ್ರ ಬರೆಯುತ್ತಿದ್ದೇವೆ’ ಎಂದರು.
ಈ ಬಗ್ಗೆ ಚಿತ್ರದ ನಿರ್ಮಾಪಕ ಬಿ.ಎನ್.ಸ್ವಾಮಿ ಪ್ರತಿಕ್ರಿಯಿಸಿ, ‘ಯಾವುದೇ ವ್ಯಕ್ತಿಯ ಅಥವಾ ಊರಿನ ಘನತೆಗೆ ಚ್ಯುತಿಯಾಗುವಂತೆ ಸಿನಿಮಾ ಮಾಡಿಲ್ಲ. ಬೆತ್ತನಗೆರೆ ಸೀನನ ಸಹೋದರ ಶಂಕರ ನನಗೆ ಹಾಗೂ ನಿರ್ದೇಶಕರಿಗೆ ಕರೆ ಮಾಡಿ ಚಿತ್ರ ರಿಲೀಸ್‌ಗೂ ಮುನ್ನ ತಮಗೆ ಚಿತ್ರ ತೋರಿಸಿ ಎಂದು ಕೇಳಿಕೊಂಡಿದ್ದಾರೆ. ಇದು ಬೆತ್ತನಗೆರೆ ಸೀನ ಕುರಿತಾದ ಸಿನಿಮಾ ಎಂದು ಬಿಂಬಿತವಾಗಿದೆ. ಆ ಕಾರಣ ಶಂಕರ ಈಗ ಜೈಲಿನಿಂದ ಹೊರಬಂದು ಸಿನಿಮಾ ತೋರಿಸಿ ಎಂದು ಹೇಳಿದ್ದಾರೆ. ಅಂದೇ ಅವರ ಜತೆ ಅದೇ ಊರಿನ ಜನರೂ ಬರುತ್ತಿದ್ದಾರೆ. ನಾವು ಸಿನಿಮಾ ತೋರಿಸುವುದಕ್ಕೆ ಒಪ್ಪಿಕೊಂಡಿದ್ದು ಕೆಲವೇ ದಿನಗಳಲ್ಲಿ ಅವರಿಗೆ ವಿಶೇಷ ಪ್ರದರ್ಶನ ಏರ್ಪಾಟು ಮಾಡುತ್ತಿದ್ದೇವೆ’ ಎಂದರು. ಈ ಸಂಬಂಧ ಸೆನ್ಸಾರ್ ಮಂಡಳಿಯ ಪ್ರಾದೇಶಿಕ ಅಧ್ಯಕ್ಷ ನಾಗೇಂದ್ರ ಸ್ವಾಮಿ ಅವರ ಪ್ರತಿಕ್ರಿಯೆ ಪಡೆಯಲು ಪ್ರಯತ್ನಿಸಿದಾಗ ಅವರು ಯಾವುದೇ ಕರೆಯನ್ನು ಸ್ವೀಕರಿಸಲಿಲ್ಲ. ಎಸ್‌ಎಂಎಸ್‌ಗೂ ಪ್ರತಿಕ್ರಿಯೆ ನೀಡಲಿಲ್ಲ.
ಈ ಮೊದಲು ಪೂಜಾ ಗಾಂಧಿ ಅಭಿನಯದ ದಂಡುಪಾಳ್ಯ ಸಿನಿಮಾ ರಿಲೀಸ್ ಆದ ನಂತರ ದಂಡುಪಾಳ್ಯ ಗ್ರಾಮಸ್ಥರು ಚಿತ್ರದ ಟೈಟಲ್ ಬದಲಿಸಿ, ಇಲ್ಲವಾದರೆ ಚಿತ್ರ ರಿಲೀಸ್ ಮಾಡುವುದಕ್ಕೆ ಬಿಡುವುದಿಲ್ಲ ಎಂದು ಪ್ರತಿಭಟನೆ ಮಾಡಿದ್ದರು. ಕೊನೆಗೂ ಪೂಜಾ ಗಾಂಧಿ, ದಂಡುಪಾಳ್ಯ ಗ್ರಾಮಕ್ಕೆ ಭೇಟಿ ಕೊಟ್ಟು ಅಲ್ಲಿನ ಸ್ಥಳೀಯರ ಜತೆ ಮಾತನಾಡಿ, ಸಮಸ್ಯೆ ಬಗೆಹರಿಸಿಕೊಂಡಿದ್ದರು. ಈಗ ಅದೇ ಪರಿಸ್ಥಿತಿ ಬೆತ್ತನಗೆರೆ ಸಿನಿಮಾಗೂ ಬಂದಿದೆ.


Mumbai, First Published 4, Apr 2019, 5:28 PM IST
Highlights
ಟೀಂ ಇಂಡಿಯಾದ ಅನುಭವಿ ಸ್ಪಿನ್ನರ್ ಹಾಲಿ ಚಾಂಪಿಯನ್ ಚೆನ್ನೈ ಸೂಪರ್’ಕಿಂಗ್ಸ್ ಹಾಗೂ ಮೂರು ಬಾರಿಯ ಚಾಂಪಿಯನ್ ಮುಂಬೈ ಇಂಡಿಯನ್ಸ್ ನಡುವಿನ ಕಾಳಗವನ್ನು ಸಾಂಪ್ರದಾಯಿಕ ಎದುರಾಳಿಗಳಾದ ಭಾರತ-ಪಾಕಿಸ್ತಾನ ನಡುವಿನ ಪಂದ್ಯಕ್ಕೆ ಹೋಲಿಸಿದ್ದಾರೆ. ಅಷ್ಟಕ್ಕೂ ಯಾರು ಆ ಕ್ರಿಕೆಟಿಗ, ನೀವೇ ನೋಡಿ..
ಮುಂಬೈ[ಏ.04]: ಭಾರತದ ಹಿರಿಯ ಸ್ಪಿನ್ನರ್ ಹರ್ಭಜನ್ ಸಿಂಗ್, ಚೆನ್ನೈ ಸೂಪರ್ ಕಿಂಗ್ಸ್ ಹಾಗೂ ಮುಂಬೈ ಇಂಡಿಯನ್ಸ್ ನಡುವಿನ ಐಪಿಎಲ್ ಪಂದ್ಯ ಭಾರತ-ಪಾಕಿಸ್ತಾನ ಪಂದ್ಯವಿದ್ದಂತೆ ಎಂಬ ಹೇಳಿಕೆ ನೀಡಿ ವಿವಾದಕ್ಕೆ ಗುರಿಯಾಗಿದ್ದಾರೆ.
‘ನಾನು ಮುಂಬೈ ತಂಡದಲ್ಲಿದ್ದಾಗ, ಚೆನ್ನೈ ವಿರುದ್ಧ ಪ್ರತಿ ಪಂದ್ಯವನ್ನು ಗೆಲ್ಲಲೇಬೇಕು ಎಂಬ ಹಠದೊಂದಿಗೆ ಆಡುತ್ತಿದ್ದೆ. ಆದರೀಗ ಚೆನ್ನೈ ತಂಡದಲ್ಲಿ ಇರುವ ಕಾರಣ, ಮುಂಬೈ ವಿರುದ್ಧ ಗೆಲ್ಲಲೇಬೇಕು ಎನ್ನುವ ಮನಸ್ಥಿತಿಯೊಂದಿಗೆ ಆಡುತ್ತೇನೆ. ಎರಡು ತಂಡಗಳ ನಡುವೆ ಅಷ್ಟೊಂದು ವೈರತ್ವವಿದೆ’ ಎಂದು ಹರ್ಭಜನ್ ಹೇಳಿದ್ದಾರೆ. ಸಾಮಾಜಿಕ ತಾಣಗಳಲ್ಲಿ ಐಪಿಎಲ್ ಪಂದ್ಯವನ್ನು ಭಾರತ-ಪಾಕ್ ಪಂದ್ಯಕ್ಕೆ ಹೋಲಿಸಿದ್ದಕ್ಕೆ ಆಕ್ರೋಶ ವ್ಯಕ್ತಪಡಿಸಿದ್ದಾರೆ.
ಅಂಬಾನಿ ಮಗನ ಮದುವೆ: ಟಿ20ಗೆ ಯುವಿ, ಭಜ್ಜಿ ಚಕ್ಕರ್
2018ನೇ ಸಾಲಿನ ಐಪಿಎಲ್ ಟೂರ್ನಿಗೂ ಮುನ್ನ ನಡೆದ ಹರಾಜಿನಲ್ಲಿ ಮುಂಬೈ ಇಂಡಿಯನ್ಸ್ ತಂಡವು ಹರ್ಭಜನ್ ಸಿಂಗ್ ಅವರನ್ನು ಕೈಬಿಟ್ಟಿತ್ತು. ಹೀಗಾಗಿ ಚೆನ್ನೈ ಸೂಪರ್’ಕಿಂಗ್ಸ್ 2 ಕೋಟಿ ನೀಡಿ ಆಪ್’ಸ್ಪಿನ್ನರ್ ಅವರನ್ನು ಖರೀದಿಸಿತ್ತು. ಮುಂಬೈನ ವಾಂಖೆಡೆ ಮೈದಾನದಲ್ಲಿ ನಡೆದ ಪಂದ್ಯದಲ್ಲಿ ಮುಂಬೈ ಇಂಡಿಯನ್ಸ್ ತಂಡವು ಮತ್ತೊಮ್ಮೆ ಹಾಲಿ ಚಾಂಪಿಯನ್ ಚೆನ್ನೈ ಸೂಪರ್’ಕಿಂಗ್ಸ್ ತಂಡವನ್ನು ಮಣಿಸಿದೆ.
Last Updated 4, Apr 2019, 5:28 PM IST


ಟಿ20ಯಲ್ಲಿ 2ನೇ ವೇಗದ ಶತಕ ಸಿಡಿಸಿದ ರಿಶಬ್ ಪಂತ್..!
Highlights
ಹಿಮಾಚಲ ಪ್ರದೇಶ ನೀಡಿದ್ದ 144 ರನ್'ಗಳ ಗುರಿ ಬೆನ್ನತ್ತಿದ ಡೆಲ್ಲಿ 10 ವಿಕೆಟ್'ಗಳ ಜಯಭೇರಿ ಬಾರಿಸಿತು. ರಿಷಭ್ 38 ಎಸೆತಗಳಲ್ಲಿ 116 ರನ್(12 ಸಿಕ್ಸ್, 8 ಬೌಂಡರಿ) ಸಿಡಿಸಿದರೆ, ಗೌತಮ್ ಗಂಭೀರ್ 33 ಎಸೆತಗಳಲ್ಲಿ 30 ರನ್ ಬಾರಿಸಿ ರಿಷಭ್'ಗೆ ಉತ್ತಮ ಸಾಥ್ ನೀಡಿದರು.
ನವದೆಹಲಿ(ಜ.14): ಡೆಲ್ಲಿ ವಿಕೆಟ್ ಕೀಪರ್ ಬ್ಯಾಟ್ಸ್'ಮನ್ ಟಿ20 ಕ್ರಿಕೆಟ್'ನಲ್ಲಿ ನೂತನ ದಾಖಲೆ ಬರೆದಿದ್ದಾರೆ. ಚುಟುಕು ಕ್ರಿಕೆಟ್'ನಲ್ಲಿ ವೇಗದ ಶತಕ ಸಿಡಿಸಿದ ಭಾರತದ ಮೊದಲ ಹಾಗೂ ವಿಶ್ವದ ಎರಡನೇ ಬ್ಯಾಟ್ಸ್'ಮನ್ ಎನ್ನುವ ಕೀರ್ತಿಗೆ ರಿಷಭ್ ಪಂತ್ ಪಾತ್ರರಾಗಿದ್ದಾರೆ.
ಸಯ್ಯದ್ ಮುಷ್ತಾಕ್ ಅಲಿ ಉತ್ತರ ವಲಯ ಟಿ20 ಪಂದ್ಯಾವಳಿಯಲ್ಲಿ ದೆಹಲಿ ಪರ ಆಡುತ್ತಿರುವ ರಿಶಬ್, ಹಿಮಾಚಲ ಪ್ರದೇಶ ವಿರುದ್ಧ ಹೊಸ ದಾಖಲೆ ನಿರ್ಮಿಸಿದ್ದಾರೆ. ಕೇವಲ 32 ಎಸೆತಗಳಲ್ಲಿ ಶತಕ ಪೂರೈಸುವ ಮೂಲಕ ರಿಶಬ್ ಈ ಸಾಧನೆ ಮಾಡಿದ್ದಾರೆ.
ಹಿಮಾಚಲ ಪ್ರದೇಶ ನೀಡಿದ್ದ 144 ರನ್'ಗಳ ಗುರಿ ಬೆನ್ನತ್ತಿದ ಡೆಲ್ಲಿ 10 ವಿಕೆಟ್'ಗಳ ಜಯಭೇರಿ ಬಾರಿಸಿತು. ರಿಷಭ್ 38 ಎಸೆತಗಳಲ್ಲಿ 116 ರನ್(12 ಸಿಕ್ಸ್, 8 ಬೌಂಡರಿ) ಸಿಡಿಸಿದರೆ, ಗೌತಮ್ ಗಂಭೀರ್ 33 ಎಸೆತಗಳಲ್ಲಿ 30 ರನ್ ಬಾರಿಸಿ ರಿಷಭ್'ಗೆ ಉತ್ತಮ ಸಾಥ್ ನೀಡಿದರು.
ಟಿ20 ಮಾದರಿಯಲ್ಲಿ ಅತಿವೇಗದ ಶತಕ ಸಿಡಿಸಿದ ದಾಖಲೆ ಕ್ರಿಸ್ ಗೇಲ್ ಹೆಸರಿನಲ್ಲಿದೆ. 2013ರ ಐಪಿಎಲ್ ಆವೃತ್ತಿಯಲ್ಲಿ ಪುಣೆ ವಾರಿಯರ್ಸ್ ಎದುರು 30 ಎಸೆತಗಳಲ್ಲಿ ಶತಕ ಪೂರೈಸುವ ಮೂಲಕ ದಾಖಲೆ ನಿರ್ಮಿಸಿದ್ದಾರೆ.
ರಿಷಭ್ ರಣಜಿ ಟ್ರೋಫಿ ಫೈನಲ್ ಸೋಲಿನ ಬಳಿಕ ನಾಯಕತ್ವದಿಂದ ಕೆಳಗಿಳಿದಿದ್ದರು.


ಜನವರಿಯಲ್ಲಿ ದಂಡುಪಾಳ್ಯ-3
Team Udayavani,  Dec 27, 2017, 11:01 AM IST
ಅ
ಅ
ಅ
“ದಂಡುಪಾಳ್ಯ 2′ ಚಿತ್ರ ಬಿಡುಗಡೆಯಾಗಿ ಕೆಲವೇ ದಿನಗಳ ಅಂತರದಲ್ಲಿ “ದಂಡುಪಾಳ್ಯ 3′ ಚಿತ್ರವನ್ನು ಸಹ ಬಿಡುಗಡೆ ಮಾಡುವುದಾಗಿ ನಿರ್ದೇಶಕ ಶ್ರೀನಿವಾಸ್ ರಾಜು ಹೇಳಿಕೊಂಡಿದ್ದರು. ಆದರೆ, ಚಿತ್ರ ಬಿಡುಗಡೆಯಾಗಿ ಹಲವಾರು ವಿವಾದಗಳೆದ್ದು, ಅದೆಲ್ಲಾ ತಣ್ಣಗಾಗುವುದಕ್ಕೆ ಸ್ವಲ್ಪ ಸಮಯವಾಯಿತು. ಇದೆಲ್ಲದರಿಂದ ತಡವಾದ “ದಂಡುಪಾಳ್ಯ 3′ ಬಿಡುಗಡೆಗೆ ಸಜ್ಜಾಗಿದೆ.
ಬಹುಶಃ ಮುಂದಿನ ವರ್ಷದ ಆರಂಭದಲ್ಲಿ, ಅಂದರೆ ಜನವರಿಯಲ್ಲಿ ಚಿತ್ರ ಬಿಡುಗಡೆಯಾಗುವ ಸಾಧ್ಯತೆ ಇದೆ. ಈಗಾಗಲೇ ಮೊದಲ ಹಂತವಾಗಿ ಇದೀಗ ಚಿತ್ರದ ಟ್ರೇಲರ್ ಬಿಡುಗಡೆಯಾಗಿದೆ. ಹಿಂದಿನ ಎರಡು ಭಾಗಗಳಂತೆ, ಈ ಚಿತ್ರ ಸಹ ವಿಚಿತ್ರ ಮತ್ತು ವಿಕ್ಷಿಪ್ತವಾಗಿ ಕಂಡರೆ ಆಶ್ಚರ್ಯವಿಲ್ಲ. ಈ ಹಿಂದಿನ ಚಿತ್ರಗಳಲ್ಲಿ ನಟಿಸಿದ ಕಲಾವಿದರೇ ಇಲ್ಲೂ ಮುಂದುವರೆದಿದ್ದು, ಚಿತ್ರದಲ್ಲಿ ಪೂಜಾ ಗಾಂಧಿ,
ರವಿಶಂಕರ್, ಮಕರಂದ್ ದೇಶಪಾಂಡೆ, ರವಿ ಕಾಳೆ, ಶ್ರುತಿ, ಮುನಿ, ಪೆಟ್ರೋಲ್ ಪ್ರಸನ್ನ, ಜಯದೇವ್, ಸಂಜನಾ, ಕರಿಸುಬ್ಬು, ಡ್ಯಾನಿ ಕುಟ್ಟಪ್ಪ ಮುಂತಾದವರು ಅಭಿನಯಿಸಿದ್ದಾರೆ. ವೆಂಕಟ್ ಪ್ರಸಾದ್ ಅವರು ಈ ಭಾಗದ ಛಾಯಾಗ್ರಹಣ ಮಾಡಿದರೆ, ಅರ್ಜುನ್ ಜನ್ಯ ಅವರ ಸಂಗೀತವಿದೆ. ಇನ್ನು ಸಿ. ರವಿಚಂದ್ರನ್ ಅವರ ಸಂಕಲನ ಈ ಚಿತ್ರಕ್ಕಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಯಶ್ “ಕೆಜಿಎಫ್’ಗೆ ಸುದೀಪ್ ಮೆಚ್ಚುಗೆ: ಟ್ವೀಟ್
Team Udayavani,  Nov 10, 2018, 12:58 PM IST
ಅ
ಅ
ಅ
ಭಾರಿ ಸದ್ದು ಮಾಡಿರುವ ರಾಕಿಂಗ್ ಸ್ಟಾರ್ ಯಶ್ ಅಭಿನಯದ ಬಹುನಿರೀಕ್ಷಿತ “ಕೆಜಿಎಫ್’ ಚಿತ್ರ ಈಗಾಗಲೇ ಸಾಕಷ್ಟು ನಿರೀಕ್ಷೆಗಳನ್ನು ಹುಟ್ಟು ಹಾಕಿದ್ದು, ಶುಕ್ರವಾರವಷ್ಟೇ ಚಿತ್ರದ ಟ್ರೈಲರ್ ಪಂಚ ಭಾಷೆಗಳಲ್ಲಿ ಬಿಡುಗಡೆಯಾಗಿದೆ. ಅಲ್ಲದೇ ಬಿಡುಗಡೆಯಾದ ಕೆಲವೇ ಗಂಟೆಗಳಲ್ಲಿ ಲಕ್ಷಗಟ್ಟಲೆ ಸಿನಿಪ್ರಿಯರು ಟ್ರೈಲರ್ ವೀಕ್ಷಣೆ ಮಾಡಿದ್ದು, ಸ್ಯಾಂಡಲ್‍ವುಡ್‍ನಲ್ಲಿ “ಕೆಜಿಎಫ್’ ಬಾಕ್ಸ್ ಆಫೀಸ್ ಧೂಳೆಬ್ಬಿಸುವ ಎಲ್ಲ ಲಕ್ಷಣಗಳೂ ಗೋಚರಿಸುತ್ತಿವೆ.
ಏತನ್ಮಧ್ಯೆ ಚಿತ್ರದ ಟ್ರೈಲರ್ ಗೆ ಕೇವಲ ಅಭಿಮಾನಿಗಳು ಮಾತ್ರವಲ್ಲ, ಕನ್ನಡ ಚಿತ್ರರಂಗದ ಸ್ಚಾರ್ ನಟ ಕಿಚ್ಚ ಸುದೀಪ್ ಕೂಡ ಬೆರಗಾಗಿದ್ದು, ಚಿತ್ರ ತಂಡದ ಕೆಲಸಕ್ಕೆ ಅಭಿನಂದನೆ ಸಲ್ಲಿಸಿದ್ದಾರೆ. ಹೌದು! ಕಿಚ್ಚ ಸುದೀಪ ಚಿತ್ರದ ರಾಕಿಂಗ್ ಟ್ರೈಲರ್ ಅನ್ನು ತಮ್ಮ ಟ್ವಿಟರ್ ಖಾತೆಯಲ್ಲಿ ಶೇರ್ ಮಾಡಿಕೊಂಡಿದ್ದು, ಈ ಟ್ರೈಲರ್ ಲಾವಾರಸ ಉಕ್ಕಿ ಬಂದಂತಿಂದೆ ಎಂದು ಹೇಳಿದ್ದಾರೆ. ಅಂತೆಯೇ ನಿರ್ದೇಶಕ ಪ್ರಶಾಂತ್ ರಾಜ್ ಈ ಚಿತ್ರವನ್ನು ಬೇರೆಯದ್ದೇ ಲೆವಲ್‍ಗೆ ಕೊಂಡೊಯ್ದಿದ್ದು, ಯಶ್ ಲುಕ್ಕಿಗೆ ಫಿದಾ ಆಗಿರೋದಾಗಿಯೂ ಟ್ವಿಟ್ಟರ್ ಮೂಲಕ ಬರೆದುಕೊಂಡಿದ್ದಾರೆ.

Seems like a valcano about to erupt. My best wshs to th team of #KGF .
Hats of to Prashanth for his mind boggling vision. He along with team has taken it to another level… Yash looks splendid. Kudos to @hombalefilms for their passion. https://t.co/OV0VtFHLTd
— Kichcha Sudeepa (@KicchaSudeep) November 9, 2018
ಇನ್ನು ಕನ್ನಡ ಚಿತ್ರರಂಗದಲ್ಲೇ ಅತೀ ದೊಡ್ಡ ಬಜೆಟ್ ಸಿನಿಮಾ ಆಗಿರುವ “ಕೆಜಿಎಫ್’, ಇದೇ ಡಿಸೆಂಬರ್ 21ರಂದು ಐದು ಭಾಷೆಗಳಲ್ಲಿ ಏಕಕಾಲದಲ್ಲಿ ಬಿಡುಗಡೆಯಾಗಲಿದೆ. 80ರ ದಶಕದ ಕಾಲಘಟ್ಟದ ಕಥೆಯಲ್ಲಿ ಪಾತ್ರಕ್ಕಾಗಿ ಒಂದೂವರೆ ವರ್ಷ ಗಡ್ಡ, ಕೂದಲು ಬಿಟ್ಟು ರಫ್ ಅಂಡ್ ಟಫ್ ಲುಕ್ನಲ್ಲಿ ಯಶ್ ಕಾಣಿಸಿಕೊಂಡಿದ್ದಾರೆ.ಅವರ ಅಭಿನಯ ಕೂಡ ಈ ಚಿತ್ರದಲ್ಲಿ ಸಖತ್ ಡಿಫರೆಂಟ್ ಆಗಿದೆ ಎನ್ನಲಾಗುತ್ತಿದೆ.
ಇನ್ನು ಚಿತ್ರವನ್ನು ಪ್ರಶಾಂತ್ ನೀಲ್ ನಿರ್ದೇಶಿಸಿದ್ದು, ಭುವನ ಗೌಡ ಛಾಯಾಗ್ರಹಣ ಮಾಡಿದ್ದಾರೆ. ಯಶ್ ಎದುರಿಗೆ ನಾಯಕಿಯಾಗಿ ಶ್ರೀನಿಧಿ ಶೆಟ್ಟಿ ನಟಿಸಿದ್ದು, ಇನ್ನುಳಿದಂತೆ ಅನಂತ್ ನಾಗ್, ಮಾಳವಿಕಾ, ಟಿ.ಎಸ್.ನಾಗಾಭರಣ, ಬಿ,ಸುರೇಶ್, ಅಯ್ಯಪ್ಪ, ನೀನಾಸಂ ಅಶ್ವಥ್, ಅಚ್ಯುತ್ ಕುಮಾರ್, ರಾಮ್, ಅವಿನಾಶ್, ಲಕ್ಕಿ, ಹರೀಶ್ ರಾಯ್ ಸೇರಿದಂತೆ ಹಲವರು ಚಿತ್ರದಲ್ಲಿ ನಟಿಸಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


Bengaluru, First Published 16, Sep 2019, 4:48 PM IST
Highlights
ಕನ್ನಡದ ಕೋಟ್ಯಾಧಿಪತಿಯಲ್ಲಿ ಕುತೂಹಲ ಮೂಡಿಸಿದ ಹಾಟ್ ಸೀಟ್ ಸ್ಪರ್ಧಿ ಅನುರಾಧ, ಕಾನ್ಫಿಡೆಂಟ್ ಆಟದಲ್ಲಿ ಕೈ ಕೊಡ್ತು 25 ಲಕ್ಷ ಪ್ರಶ್ನೆ,ಕೈ ಸೇರಿದ್ದು ಮಾತ್ರ 3.20 ಲಕ್ಷ!

ಕಲರ್ಸ್ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗುವ ಖ್ಯಾತ ರಿಯಾಲಿಟಿ ಶೋ ಕನ್ನಡದ ಕೋಟ್ಯಧಿಪತಿಯಲ್ಲಿ ಮೊದಲ ಬಾರಿಗೆ 25 ಲಕ್ಷದ ಪ್ರಶ್ನೆ ಎದುರಿಸಿದ ಸ್ಪರ್ಧಿ ಅನುರಾಧಗೆ ಸಂವಿಧಾನದ ಬಗ್ಗೆ ಕೇಳಿದ ಪ್ರಶ್ನೆ ಕೈ ಕೊಟ್ಟಿತು.
ಶಕುಂತಲಾ ದೇವಿ ಬಯೋಪಿಕ್ ನಲ್ಲಿ ವಿದ್ಯಾ ಬಾಲನ್; ಫಸ್ಟ್ ಲುಕ್ ರಿಲೀಸ್!
ಕಾನ್ಫಿಡೆಂಟ್ ಆಗಿ ಆಟ ಶುರು ಮಾಡಿದ ಅನುರಾಧ ಇದ್ದ ಮೂರು ಲೈಫ್ ಲೈನ್‌ಗಳನ್ನು ಬಳಸಿಕೊಂಡು 12.50 ಲಕ್ಷಕ್ಕೆ ಬಂದು ನಿಂತಿರು. ಮುಂದಿನ ಆಯ್ಕೆ 25 ಲಕ್ಷದ ಪ್ರಶ್ನೆ. ಕೈಯಲ್ಲಿ ಇದ್ದದ್ದು ಡಬಲ್ ಡಿಪ್ ಆಪ್ಷನ್ ಒಂದೇ. ಉತ್ತರ ಸರಿ ನೀಡಿದರೆ 25 ಲಕ್ಷ ಸಿಗುತ್ತೆ. ಒಂದು ವೇಳೆ ತಪ್ಪು ಹೇಳಿದರೆ 3.20 ಲಕ್ಷಕ್ಕೆ ತೃಪ್ತಿಪಟ್ಟಬೇಕಿತ್ತು. ಆದರೂ ಅನುರಾಧಾ ಧೃತಿಗಡಲಿಲ್ಲ. ಉತ್ತರ ಕೊಟ್ಟೇ ಬಿಟ್ಟರು.
25 ಲಕ್ಷದ ಪ್ರಶ್ನೆ ಹೀಗಿತ್ತು.
ಕರ್ನಾಟಕದ ಈ ಮುಖ್ಯಮಂತ್ರಿಗಳಲ್ಲಿ ಯಾರು ಭಾರತದ ಸಂವಿಧಾನ ಸಭೆಯ ಸದಸ್ಯರಾಗಿರಲಿಲ್ಲ?
A. ಕಡಿದಾಳ್ ಮಂಜಪ್ಪ
B. ಕೆ ಚೆಂಗಲರಾಯ ರೆಡ್ಡಿ
C. ಕೆಂಗಲ್ ಹನುಮಂತಪ್ಪ
D. ಎಸ್ ನಿಜಲಿಂಗಪ್ಪ
ಈ ಪ್ರಶ್ನೆಗೆ ಅನುರಾಧಾ ಗೊಂದಲಕ್ಕೀಡಾದರು. ಎರಡು ಡಿಪ್ ಲೈಫ್ ಬಳಸಿ ಮೊದಲ ಉತ್ತರ ಚೆಂಗಲ್ ರಾಯ ರೆಡ್ಡಿ, ಎರಡನೇ ಉತ್ತರವಾಗಿ ಎಸ್ ನಿಜಲಿಂಗಪ್ಪ ಕೊಟ್ಟರು. ಆದರೆ ಎರಡೂ ಉತ್ತರ ತಪ್ಪಾಗಿತ್ತು. ಸರಿ ಉತ್ತರ ಕಡಿದಾಳ್ ಮಂಜಪ್ಪ. ಅಲ್ಲಿಗೆ ಅನುರಾಧಾ 25 ಲಕ್ಷವನ್ನು ಕಳೆದುಕೊಂಡು 3.20 ಲಕ್ಷಕ್ಕೆ ತೃಪ್ತಿಪಟ್ಟುಕೊಳ್ಳಬೇಕಾಯಿತು.
Last Updated 16, Sep 2019, 4:49 PM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಗರ್ಭಿಣಿಯರಿಗೆ ಕಾಡುವ ಸ್ತನ ನೋವು-ಇದಕ್ಕೆ ಪರಿಹಾರವೇನು?
ಕೆಲವು ಮಹಿಳೆಯರಿಗೆ ಗರ್ಭಾವಸ್ಥೆಯ ಮೊದಲ ತ್ರೈ ಮಾಸಿಕದ ನಂತರ ಯಾವುದೇ ನೋವು ಕಾಣಿಸಿಕೊಳ್ಳದು. ಬದಲಿಗೆ ಪ್ರಸವದ ಸಮಯ ಸಮೀಪಿಸುತ್ತಿದ್ದಂತೆ ನೋವು ಕಾಣಿಸಿಕೊಳ್ಳುತ್ತದೆ. ಕೆಲವು ಮಹಿಳೆಯರಿಗೆ ಆರು, ಏಳು ಎಂಟನೇ ತಿಂಗಳಿಗೆ ಕಾಲಿಡುತ್ತಿದ್ದಂತೆ ಅಧಿಕ ನೋವು ಕಾಣಿಸಿಕೊಳ್ಳುತ್ತದೆ.
| Updated:
Sep 14, 2019, 11:51AM IST
ಗರ್ಭಾವಸ್ಥೆಯನ್ನು ಹೊಂದುವುದು ಮತ್ತು ಮಗುವಿನ ಮೊದಲ ಸ್ಪರ್ಶ ಪಡೆಯುವುದು ಮಹಿಳೆಯರಿಗೊಂದು ಸಂಭ್ರಮದ ಕ್ಷಣ. ಆ ಸುಂದರ ಕ್ಷಣವನ್ನು ಅನುಭವಿಸುವ ಮೊದಲು ಒಂದಿಷ್ಟು ಸಹಿಸಲಾಗದ ಸಿಹಿ ನೋವುಗಳನ್ನು ಸಹ ಅನುಭವಿಸಿರಬೇಕು. ಇದು ಕೇವಲ ಅವರು- ಇವರು ಅನುಭವಿಸುವ ನೋವುಗಳಲ್ಲ. ಗರ್ಭಾವಸ್ಥೆಯಲ್ಲಿ ಇರುವ ಪ್ರತಿಯೊಬ್ಬ ಮಹಿಳೆಯು ಅನುಭವಿಸಬೇಕಾದ ಪರಿಸ್ಥಿತಿ. ಗರ್ಭಾವಸ್ಥೆಯಲ್ಲಿ ತನ್ನ ಹಾಗೂ ಮಗುವಿನ ಆರೋಗ್ಯವನ್ನು ಕಾಯ್ದುಕೊಳ್ಳುವುದು ಪ್ರತಿಯೊಬ್ಬ ಮಹಿಳೆಯ ಕರ್ತವ್ಯವೂ ಆಗಿರಬೇಕು. ಆಗಲೇ ತಾಯಿ ಮಗುವಿನ ಬಾಂಧವ್ಯ ಸುಂದರವಾಗಿ ಬೆಳೆಯುವುದು.
ಗರ್ಭಿಣಿಯರು ತಮ್ಮ ಪಾಲಿಗೆ ಬರುವ ಕರ್ತವ್ಯವನ್ನು ನಿರ್ವಹಿಸುವಾಗ ಸಾಕಷ್ಟು ನೋವುಗಳನ್ನು ಅನುಭವಿಸಬೇಕು. ಭ್ರೂಣವು ಗರ್ಭದಲ್ಲಿ ಆರೋಗ್ಯಯುತವಾಗಿ ಕುಳಿತುಕೊಳ್ಳುತ್ತಿದ್ದಂತೆಯೇ ತಾಯಿಯ ಆರೋಗ್ಯದಲ್ಲಿ ಸಾಕಷ್ಟು ಬದಲಾವಣೆಗಳು ಪ್ರಾರಂಭವಾಗುತ್ತವೆ. ಮಗುವನ್ನು ತನ್ನ ಗರ್ಭದಲ್ಲಿ ಪೋಷಿಸಲು ಬೇಕಾದ ವತಾವರಣವನ್ನು ಕಲ್ಪಿಸಿಕೊಂಡಂತೆ ತಾಯಿಯ ದೇಹದಲ್ಲಿ ಒಂದಿಷ್ಟು ಬದಲಾವಣೆಗಳು ಕಾಣಿಸಿಕೊಳ್ಳುತ್ತವೆ. ತಾಯಿಯ ಆಹಾರ ಕ್ರಮದಿಂದ ಹಿಡಿದು, ದೇಹದ ಚರ್ಮದಲ್ಲೂ ಸಾಕಷ್ಟು ಭಿನ್ನತೆ ಕಾಣಿಸಿಕೊಳ್ಳುವುದು. ಅದೆಲ್ಲವನ್ನು ತಾಯಿ ಆರೋಗ್ಯಯುತವಾಗಿಯೇ ಸ್ವೀಕರಿಸಿ, ಅನುಭವಿಸಬೇಕು.
ಮಹಿಳೆಯರಿಗೆ ಮಕ್ಕಳ ಭಾಗ್ಯ ಕರುಣಿಸುವ ಪವರ್ ಇಂತಹ ಹಣ್ಣು-ತರಕಾರಿಗಳಲ್ಲಿದೆ!
ಮಗು ತಾಯಿಯ ಗರ್ಭದಿಂದ ಹೊರ ಪ್ರಪಂಚಕ್ಕೆ ಕಾಲಿಡುತ್ತಿದ್ದಂತೆ ಹಸಿವೆಯ ಅರಿವು, ಬೆಳಕಿನ ತೀವ್ರತೆ, ವಾತಾವರಣದ ಬದಲಾವಣೆಯ ಅನುಭವಗಳನ್ನು ಪಡೆಯುವುದು. ಮಗು ತಾನು ಕಂಡ ಬದಲಾವಣೆಗೆ ಹೊಂದಿಕೊಳ್ಳಲು ಪ್ರಯತ್ನಿಸುವಾಗ ಬೇಕಾದ ಪ್ರಾಥಮಿಕ ಅಗತ್ಯತೆಯೇ ತಾಯಿಯ ಎದೆ ಹಾಲಾಗಿರುತ್ತದೆ. ಎದೆ ಹಾಲು ಮಗುವಿನ ಬೆಳವಣಿಗೆಗೆ ಬೇಕಾದ ಅಮೃತ. ತಾಯಿ ಸೇವಿಸುವ ಆಹಾರದ ಪೋಷಕಾಂಶಗಳು ಹಾಲಿನ ರೂಪದಲ್ಲಿ ಮಗುವಿನ ರಕ್ಷಣೆ ಮಾಡುವುದು. ಅಲ್ಲದೆ ಆರೋಗ್ಯಯುತ ವಾದ ಬೆಳವಣಿಗೆಗೆ ಉತ್ತೇಜಿಸುವುದು. ತಾಯಿಗೆ ಎದೆಹಾಲಿನ ಕೊರತೆ ಇದ್ದರೆ ಮಗುವಿನ ಬೆಳವಣಿಗೆಯಲ್ಲಿ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತವೆ. ಹಾಗಾಗಿ ಪ್ರಕೃತಿಯ ನಿಯಮದಂತೆ ಮಗು ಗರ್ಭಾವಸ್ಥೆಯಲ್ಲಿ ಇರುವಾಗಲೇ ತಾಯಿಯ ಎದೆ ಹಾಲು ಪೂರೈಕೆಗೆ ಬೇಕಾದ ಬದಲಾವಣೆಗಳು ಉಂಟಾಗುತ್ತವೆ.
ಎದೆ ಹಾಲಿಗೆ ಬೇಕಾದ ವ್ಯವಸ್ಥೆಗಳನ್ನು ಹಾರ್ಮೋನ್‍ಗಳು ಕಲ್ಪಿಸುತ್ತವೆ. ಅಂತಹ ಸಮಯದಲ್ಲಿ ತಾಯಿ ಸ್ತನ ನೋವನ್ನು ಅನುಭವಿಸಬೇಕಾಗುವುದು. ಈ ಹಂತ ತಾಯಿಗೆ ಒಂದಿಷ್ಟು ಕಿರಿಕಿರಿಯನ್ನು ಉಂಟುಮಾಡಬಹುದು. ಆದರೆ ಅದು ಮಗುವಿನ ಆರೋಗ್ಯಕ್ಕೆ ಹಾಗೂ ಭವಿಷ್ಯದಲ್ಲಿ ಉತ್ತಮ ಹಾಲಿನ ಪೂರೈಕೆಗೆ ಅನುಕೂಲವಾಗುವುದು. ಇಂತಹ ಬದಲಾವಣೆ ಸಾಮಾನ್ಯ ಎಂದಮೇಲೆ ಗರ್ಭಾವಸ್ಥೆಯಲ್ಲಿ ಏಕೆ ಸ್ತನ ನೋವು ಕಾಣಿಸಿಕೊಳ್ಳುವುದು? ಅದಕ್ಕೆ ಪರಿಹಾರ ಕ್ರಮ ಏನು? ಎನ್ನುವ ಸಂಗತಿಗೆ ಇನ್ನಷ್ಟು ವಿವರಣೆಯನ್ನು ತಿಳಿಯೋಣ...
ಗರ್ಭಾವಸ್ಥೆಯಲ್ಲಿ ಸ್ತನ ನೋವು
ಗರ್ಭಾವಸ್ಥೆಯ ಮೊದಲ ಮೂರು ತಿಂಗಳಲ್ಲಿ ಈ ಸಮಸ್ಯೆ ಅಧಿಕವಾಗಿ ಕಾಡುವುದು. ಈ ಹಂತದಲ್ಲಿ ಸ್ತನಗಳು ನವಿರಾದ ನೋವು ಹಾಗೂ ಸೂಕ್ಷ್ಮತೆಯನ್ನು ಅನುಭವಿಸುತ್ತಾರೆ. ನಂತರ ಐದು ಮತ್ತು ಆರನೇ ತಿಂಗಳಲ್ಲಿ ಈ ನೋವು ಕಾಣಿಸಿಕೊಳ್ಳುವುದು. ಕೆಲವು ಮಹಿಳೆಯರಿಗೆ ಗರ್ಭಾವಸ್ಥೆಯ ಮೊದಲ ತ್ರೈ ಮಾಸಿಕದ ನಂತರ ಯಾವುದೇ ನೋವು ಕಾಣಿಸಿಕೊಳ್ಳದು. ಬದಲಿಗೆ ಪ್ರಸವದ ಸಮಯ ಸಮೀಪಿಸುತ್ತಿದ್ದಂತೆ ನೋವು ಕಾಣಿಸಿಕೊಳ್ಳುತ್ತದೆ. ಕೆಲವು ಮಹಿಳೆಯರಿಗೆ ಆರು, ಏಳು ಎಂಟನೇ ತಿಂಗಳಿಗೆ ಕಾಲಿಡುತ್ತಿದ್ದಂತೆ ಅಧಿಕ ನೋವು ಕಾಣಿಸಿಕೊಳ್ಳುತ್ತದೆ. ಒಟ್ಟಿನಲ್ಲಿ ಅವರವರ ದೇಹ ಪ್ರಕೃತಿಗೆ ಅನುಗುಣವಾಗಿ ಗರ್ಭಾವಸ್ಥೆಯಲ್ಲಿ ಸ್ತನ ನೋವನ್ನು ಅನುಭವಿಸುತ್ತಾರೆ. ಕೆಲವರಿಗೆ ಆರಂಭದಲ್ಲಿ ಸಣ್ಣ ಪ್ರಮಾಣದ ನೋವು ಕಾಣಿಸಿಕೊಂಡು, ನಂತರ ಕಣ್ಮರೆಯಾಗಬಹುದು. ಇನ್ನೂ ಕೆಲವರಿಗೆ ಗರ್ಭಾವಸ್ಥೆಯ ಆರಂಭದಿಂದ ಪ್ರಸವದ ವರೆಗೂ ಕಾಡಬಹುದು. ಗರ್ಭಾವಸ್ಥೆಯಲ್ಲಿ ಉಂಟಾಗುವ ದೈಹಿಕ ಬದಲಾವಣೆ ಮತ್ತು ನೋವುಗಳಿಗೆ ಚಿಂತಿಸದೆ ಎಲ್ಲವನ್ನೂ ಸಹಿಸಿಕೊಳ್ಳುವ ಪ್ರವೃತ್ತಿಯನ್ನು ತಾಯಿ ಬೆಳೆಸಿಕೊಳ್ಳಬೇಕು. ಬದಲಾವಣೆಯಿಂದ ಉಂಟಾಗುವ ನೋವಿಗೆ ಯಾವುದೇ ಔಷಧಗಳು ಇರುವುದಿಲ್ಲ. ಹಾಗೊಮ್ಮೆ ನೀವು ನೋವಿಗಾಗಿ ಅಥವಾ ಇನ್ಯಾವುದೇ ಕಾರಣಕ್ಕೆ ಔಷಧಿಯ ಮೊರೆ ಹೋದರೆ ಅದು ಮಗುವಿನ ಬೆಳವಣಿಗೆಯ ಮೇಲೆ ಪ್ರಭಾವ ಬೀರುವುದು.
ಸ್ತನ ನೋವಿಗೆ ಸಾಮಾನ್ಯವಾದ ಕಾರಣಗಳು
ಮಗುವಿನ ಆರೋಗ್ಯವನ್ನು ನಿರ್ಧರಿಸುವುದು ಎದೆ ಹಾಲು. ಎದೆ ಹಾಲಿನ ಸಂಗ್ರಹಣೆ, ಪೂರೈಕೆ, ಉತ್ಪಾದನೆ ಹಾಗೂ ಮಗು ಹಾಲನ್ನು ಹೀರಲು ಬೇಕಾದ ಅನುಕೂಲತೆಗೆ ಸ್ತನ ಸಿದ್ಧವಾಗುವುದು. ಈ ಸಿದ್ಧತೆಯ ಹಂತದಲ್ಲಿ ಉಂಟಾಗುವ ವ್ಯತ್ಯಾಸವು ಸಾಕಷ್ಟು ನೋವನ್ನು ನೀಡುವುದು. ಇದು ಕೆಲ ತಾಯಂದಿರ ಗಮನಕ್ಕೆ ಬರಬಹುದು. ಇನ್ನೂ ಕೆಲವರಿಗೆ ತಿಳಿಯದೆ ಇರಬಹುದು. ಅದು ಅವರವರ ದೇಹ ಹಾಗೂ ಆರೋಗ್ಯವನ್ನು ಅವಲಂಬಿಸಿರುತ್ತದೆ. ಗರ್ಭಾವಸ್ಥೆಯಲ್ಲಿ ಕಾಣಿಸಿಕೊಳ್ಳುವ ಸ್ತನ ನೋವಿಗೆ ಸಾಮಾನ್ಯವಾಗಿ ನಾಲ್ಕು ಪ್ರಮುಖ ಕಾರಣಗಳಿವೆ.
ಆರೋಗ್ಯದಲ್ಲಿ ಇಂತಹ ಲಕ್ಷಣಗಳು ಕಂಡುಬಂದರೆ, ಗರ್ಭಿಣಿ ಎಂದರ್ಥ!
ಸ್ತನದಲ್ಲಿ ಉಂಟಾಗುವ ಬದಲಾವಣೆ
ಗರ್ಭಾವಸ್ಥೆಯಲ್ಲಿ ಸಾಮಾನ್ಯವಾಗಿ ಉಂಟಾಗುವ ಫೈಬ್ರೊಸಿಸ್ಟಿಕ್ ಬದಲಾವಣೆಯು ಸಾಕಷ್ಟು ನೋವನ್ನು ಉಂಟುಮಾಡುವುದು. ಭವಿಷ್ಯದಲ್ಲಿ ಹಾಲು ಉತ್ಪಾದನೆಗೆ ಅನುಕೂಲವಾಗಲು ಸ್ತನದ ನಾರಿನ ಅಂಗಾಂಶದಲ್ಲಿ ಸಣ್ಣ ಸಣ್ಣ ಚೀಲಗಳು ರೂಪುಗೊಳ್ಳುತ್ತವೆ. ಅವು ಫೈಬ್ರೊಸಿಸ್ಟಿಕ್‍ನ ಉತ್ತೇಜನದಿಂದ ಉಂಟಾಗುತ್ತವೆ. ದ್ರವದಿಂದ ಮತ್ತು ಸೆಳೆತದಿಂದ ಕೂಡಿರುವ ಚೀಲಗಳಿಂದಾಗಿ ಸ್ತನದಲ್ಲಿ ನೋವು ಕಾಣಿಸಿಕೊಳ್ಳುತ್ತದೆ. ಅದು ತಾಯಿಗೆ ಸಹಿಸಲಾರದ ನೋವಾಗಿ ಪರಿಣಮಿಸುವುದು.
ಹಾರ್ಮೋನ್ ಮಟ್ಟದಲ್ಲಿ ಬದಲಾವಣೆ
ಗರ್ಭಾವಸ್ಥೆಯನ್ನು ಅನುಭವಿಸುತ್ತಿರುವ ತಾಯಿ ದಿನದಿಂದ ದಿನಕ್ಕೆ ಮಗುವಿನ ಬೆಳವಣಿಗೆಗೆ ಆರೈಕೆ ನೀಡುವಳು. ಹಲವು ಹಂತಹಳಲ್ಲಿ ಉಂಟಾಗುವ ಬದಲಾವಣೆ ಹಾಗೂ ಬೆಳವಣಿಗೆಗಳು ಹಾರ್ಮೋನ್ ಮಟ್ಟದಲ್ಲಿ ಸಹಜ ಬದಲಾವಣೆಯನ್ನು ಉಂಟುಮಾಡುವುದು. ವಿವಿಧ ಬಗೆಯಲ್ಲಿ ಬದಲಾಗುವ ಹಾರ್ಮೋನ್‍ಗಳು ತಾಯಿಯ ಆರೋಗ್ಯದ ಮೇಲೆ ಪರಿಣಾಮ ಬೀರುವುದು. ಅಂತಹ ಪರಿಣಾಮ ಹಾಗೂ ಬದಲಾವಣೆಯಲ್ಲಿ ಸ್ತನ ನೋವು ಸಹ ಒಂದು. ಹಾರ್ಮೊನ್‍ನಿಂದಾಗಿ ಈಸ್ಟ್ರೋಜೆನ್ ಮಟ್ಟದಲ್ಲಿ ಅಮತೋಲನ ಉಂಟಾಗುತ್ತದೆ. ಆಗ ಸ್ತನದಲ್ಲಿ ಹೆಚ್ಚಿನ ನೋವು ಕಾಣಿಸಿಕೊಳ್ಳುವುದು.
ಸೋರುವ ಸ್ತನಗಳು
ಬಹುತೇಕ ತಾಯಂದಿರು ಹೇಳುವ ದೂರು ಎಂದರೆ ಅವರ ಸ್ತನದಿಂದ ಸೋರಿಕೆಯಾಗುತ್ತಿದೆ ಎಂದು. ಈ ಬದಲಾವಣೆಯು ಗರ್ಭಾವಸ್ಥೆಯ ಎರಡನೇ ಅಥವಾ ಮೂರನೇ ತ್ರೈ ಮಾಸಿಕದಲ್ಲಿ ಆರಂಭವಾಗುವುದು. ಗರ್ಭಾವಸ್ಥೆಯಲ್ಲಿ ಸ್ತನ ಸೋರಿಕೆ ಸಾಮಾನ್ಯವಾದ ಒಂದು ಬದಲಾವಣೆ. ದಿನದಿಂದ ದಿನಕ್ಕೆ ಮಗುವಿನ ಬೆಳವಣಿಗೆ ಹಾಗೂ ನಿಮ್ಮ ದೇಹದಲ್ಲಿ ಬದಲಾವಣೆ ಉಂಟಾಗುತ್ತಿದ್ದಂತೆ ಸ್ತನಗಳಲ್ಲಿ ಕೊಲೊಸ್ಟ್ರೋಮ್‍ಗಳು ಉತ್ಪತ್ತಿಯಾಗಲು ಪ್ರಾರಂಭವಾಗುತ್ತವೆ. ಅವು ದಪ್ಪ ದ್ರವರೂಪದಲ್ಲಿ ಇರುತ್ತವೆ. ಮೊದಲ ಎರಡು ದಿನ ಮಗುವಿಗೆ ಈ ದ್ರವವೇ ಆಹಾರವಾಗಿ ಪೋಷಣೆ ನೀಡುತ್ತದೆ. ನಂತರ ನಿಧಾನವಾಗಿ ಹಾಲಿನ ರೂಪವನ್ನು ತಾಳುವುದು. ಇದಕ್ಕೆ ಹಳದಿ ಹಾಲು ಎಂದು ಕರೆಯುವರು. ಇದು ಉತ್ಪಾದನೆ ಆಗುವ ಪ್ರಾಥಮಿ ಹಂತವು ಸ್ತನದಲ್ಲಿ ನೋವನ್ನು ತುಂಬಿರುವಂತೆ ಮಾಡುವುದು. ಈ ದ್ರವವು ಮಸಾಜ್ ಮಾಡುವುದರಿಂದ ಅಥವಾ ಲೈಂಗಿಕ ಪ್ರಚೋದನೆ ಮಾಡಿದಾಗ ಸ್ತನದಿಂದ ಶ್ರವಿಕೆ ಆಗುವುದು. ನಂತರದ ಹಂತದಲ್ಲಿ ಸ್ತನವು ಹೆಚ್ಚು ನೋವಿನಿಂದ ಕೂಡಿರುತ್ತದೆ. ಇಂತಹ ಸಮಯದಲ್ಲಿ ನರ್ಸಿಗ್ ಪ್ಯಾಡ್ ಬಳಸುವುದನ್ನು ರೂಢಿಸಿಕೊಳ್ಳಿ.
ಸ್ತನದಲ್ಲಿ ಉಂಟಾಗುವ ನಿರಂತರ ಬದಲಾವಣೆಗಳು
ಗರ್ಭಾವಸ್ಥೆಯ ಪೂರ್ವದಲ್ಲಿ ಇಲ್ಲದ ಬದಲಾವಣೆಗಳು ಗರ್ಭಾವಸ್ಥೆಯ ಆರಂಭದಿಂದ ಉಂಟಾಗುವುದು. ಹೆರಿಗೆಯ ನಂತರ ಮಗುವಿನ ಆಹಾರವನ್ನು ಪೂರೈಸಲು ಸ್ತನವು ಸಿದ್ಧವಾಗಬೇಕು. ಅದಕ್ಕಾಗಿ ಹಾಲನ್ನು ಉತ್ಪಾದಿಸುವ ಕೋಶಗಳು, ಹಾಲಿನ ನಾಳಗಳು ರೂಪಿತಗೊಳ್ಳುತ್ತ ಹೋಗುತ್ತವೆ. ಅವುಗಳಲ್ಲಿ ಉಂಟಾಗುವ ಬದಲಾವಣೆಯು ಸ್ತನದ ಗಾತ್ರ ಹಾಗೂ ವಿಸ್ತರಣೆಯನ್ನು ಹೆಚ್ಚಿಸುತ್ತದೆ. ಇದು ಆರಂಭದಿಂದಲೂ ಸೂಕ್ಷ್ಮ ನೋವಿನಿಂದ ಕೂಡಿರುವಂತೆ ಮಾಡುವುದು.
ಸ್ತನ ನೋವನ್ನು ನಿಯಂತ್ರಿಸುವುದು ಹೇಗೆ?
ಸ್ತನದ ಬದಲಾವಣೆ ಹಾಗೂ ನೋವು ಗರ್ಭಾವಸ್ಥೆಯಲ್ಲಿ ಸಾಮಾನ್ಯ. ಈ ಸಾಮಾನ್ಯವಾದ ಸಂಗತಿಗೆ ಯಾವುದೇ ಔಷಧಗಳ ಉಪಚಾರವಿಲ್ಲ. ಆದರೆ ಕೆಲವು ಕ್ರಮವನ್ನು ಅನುಸರಿಸುವುದರ ಮೂಲಕ ತಾತ್ಕಾಲಿಕವಾಗಿ ನೋವಿನಿಂದ ಪಾರಾಗಬಹುದು. ನಿಮಗೆ ನೀವೇ ಆರೈಕೆ ಮಾಡಿಕೊಳ್ಳಬಹುದಾದ ಸರಳ ಮಾರ್ಗಗಳು...
ಒಳ ಉಡುಪುಗಳ ಆಯ್ಕೆ
ಗರ್ಭಾವಸ್ಥೆಯಲ್ಲಿ ಉಂಟಾಗುವ ಸ್ತನ ಬದಲಾವಣೆಯು ನೋವನ್ನು ಉಂಟುಮಾಡುತ್ತದೆ. ಅಂತಹ ಸಂದರ್ಭದಲ್ಲಿ ನೀವು ಧರಿಸುವ ಬ್ರಾ ಅಥವಾ ಸ್ತನಬಂಧ ಸೂಕ್ತವಾಗಿ ಇರಬೇಕು. ಗಾತ್ರಕ್ಕೆ ಸರಿಯಾದ ಹಾಗೂ ನೋವನ್ನು ಉಂಟುಮಾಡದಂತಹ ಮೃದುವಾದ ಸ್ತನ ಬಂಧವನ್ನು ಧರಿಸಬೇಕು. ಅದು ಸರಿಯಾಗಿ ಹಿಡಿದಿಟ್ಟುಕೊಳ್ಳುವುದರಿಂದ ನೋವಿನ ಅನುಭವನ್ನು ಕಡಿಮೆ ಮಾಡುವುದು.
ಪ್ಯಾಡೆಡ್ ಬ್ರಾ ಧರಿಸಿ
ನಿಮ್ಮ ಸ್ತನದ ಗಾತ್ರ ಅಧಿಕವಾಗಿದ್ದರೆ ಅಥವಾ ಭಾರವಾಗಿದ್ದರೆ ನೀವು ಪ್ಯಾಡೆಡ್ ಬ್ರಾ ಧರಿಸಬಹುದು. ಇದು ಸ್ತನವನ್ನು ಸರಿಯಾಗಿ ಹಿಡಿದಿಟ್ಟುಕೊಳ್ಳುವುದರ ಮೂಲಕ ನೋವಿನ ಅನುಭವವನ್ನು ಕಡಿಮೆ ಮಾಡುತ್ತದೆ.
ಉಪ್ಪು ಮಿಶ್ರಿತ ನೀರನ್ನು ಬಳಸಿ
ಸ್ತನದಲ್ಲಿ ನೋವು ಕಾಣಿಸಿಕೊಂಡಾಗ ನೀವು ಉಪ್ಪು ಮಿಶ್ರಿತ ನೀರನ್ನು ಅನ್ವಯಿಸಿ. ಅದು ಸ್ತನದ ನೋವನ್ನು ಕಡಿಮೆ ಮಾಡಲು ಸಹಕರಿಸುವುದು. ಉಪ್ಪು ನೀರಿನಲ್ಲಿ ಭಾರ ಹಾಗೂ ನೋವನ್ನು ನಿಯಂತ್ರಿಸುವ ಶಕ್ತಿಯಿರುತ್ತದೆ
ನೀರಿನ ಮೊರೆ ಹೋಗಿ
ಗರ್ಭಾವಸ್ಥೆಯಲ್ಲಿ ಅಧಿಕ ನೀರನ್ನು ಸೇವಿಸಬೇಕು. ಸಾಕಷ್ಟು ನೀರನ್ನು ಕುಡಿಯುವುದರಿಂದ ಹೆಚ್ಚಿನ ತ್ಯಾಜ್ಯಗಳು ದ್ರವ ರೂಪದಲ್ಲಿ ಹೊರ ಹೋಗುತ್ತವೆ. ಸ್ತನದ ನೋವು ಸಹ ನಿವಾರಣೆಯಾಗುವುದು. ಅಲ್ಲದೆ ಹಗುರವಾದ ಭಾವನೆ ನೀಡುವುದು.
ದೈಹಿಕವಾಗಿ ಸಕ್ರಿಯರಾಗಿರಿ
ಗರ್ಭಾವಸ್ಥೆಯಲ್ಲಿ ಮಹಿಳೆಯರು ಜಡತ್ವದ ವರ್ತನೆಯನ್ನು ತೋರಬಾರದು. ಲಘುವಾದ ವ್ಯಾಯಾಮ, ನಡಿಗೆ ಹಾಗೂ ಚಟುವಟಿಕಾ ಶೀಲರಾಗಿದ್ದರೆ ಗರ್ಭಾವಸ್ಥೆಯಲ್ಲಿ ಕಾಡುವ ಅನೇಕ ಸಮಸ್ಯೆಗಳು ನಿವಾರಣೆಯಾಗುತ್ತವೆ. ಈ ಕ್ರಮಗಳಿಂದ ಸ್ತನದಲ್ಲಿ ಕಾಣುವ ನೋವುಗಳನ್ನು ನಿವಾರಿಸಬಹುದು. ಜೊತೆಗೆ ನಿಮ್ಮ ಮಾನಸಿಕ ಹಾಗೂ ದೈಹಿಕ ಆರೋಗ್ಯವು ಉತ್ತಮವಾಗಿರುತ್ತವೆ.


ಕೊನೆಗೂ ನಾಕೌಟ್’ಗೆ ಲಗ್ಗೆಯಿಟ್ಟ ಮಸ್ಸಿ ಬಳಗ
Highlights
3 ಪಂದ್ಯಗಳಲ್ಲಿ ತಲಾ 1 ಜಯ, 1 ಸೋಲು, 1 ಡ್ರಾದೊಂದಿಗೆ 4 ಅಂಕಗಳಿಸಿದ ಅರ್ಜೆಂಟೀನಾ ಅಂಕಪಟ್ಟಿಯಲ್ಲಿ 2ನೇ ಸ್ಥಾನ ಪಡೆದುಕೊಂಡಿತು. ಅಗ್ರ ಸ್ಥಾನ ಪಡೆದ ಕ್ರೊವೇಷಿಯಾದೊಂದಿಗೆ ಅಂತಿಮ 16ರ ಸುತ್ತಿಗೆ ಪ್ರವೇಶ ಪಡೆದ ಅರ್ಜೆಂಟೀನಾ, ಕ್ವಾರ್ಟರ್ ಫೈನಲ್‌ನಲ್ಲಿ ಸ್ಥಾನಕ್ಕಾಗಿ ಬಲಿಷ್ಠ ಫ್ರಾನ್ಸ್ ವಿರುದ್ಧ ಸೆಣಸಲಿದೆ.
ಸೇಂಟ್ ಪೀಟರ್ಸ್‌ಬರ್ಗ್[ಜೂ.27]: ಫಿಫಾ ವಿಶ್ವಕಪ್ 2018ರ ಪ್ರಶಸ್ತಿ ಗೆಲ್ಲುವ ನೆಚ್ಚಿನ ತಂಡಗಳಲ್ಲಿ ಒಂದಾದ ಅರ್ಜೆಂಟೀನಾಗೆ ಅದೃಷ್ಟ ಕೈಹಿಡಿದಿದೆ. ‘ಡಿ’ ಗುಂಪಿನ ಅಂತಿಮ ಪಂದ್ಯದಲ್ಲಿ ಲಿಯೋನೆಲ್ ಮೆಸ್ಸಿ ಪಡೆ, ನೈಜೀರಿಯಾ ವಿರುದ್ಧ ಮಾಡು ಇಲ್ಲವೇ ಮಡಿ ಪಂದ್ಯವನ್ನು 2-1 ಗೋಲುಗಳಲ್ಲಿ ಗೆದ್ದುಕೊಂಡಿತು.
3 ಪಂದ್ಯಗಳಲ್ಲಿ ತಲಾ 1 ಜಯ, 1 ಸೋಲು, 1 ಡ್ರಾದೊಂದಿಗೆ 4 ಅಂಕಗಳಿಸಿದ ಅರ್ಜೆಂಟೀನಾ ಅಂಕಪಟ್ಟಿಯಲ್ಲಿ 2ನೇ ಸ್ಥಾನ ಪಡೆದುಕೊಂಡಿತು. ಅಗ್ರ ಸ್ಥಾನ ಪಡೆದ ಕ್ರೊವೇಷಿಯಾದೊಂದಿಗೆ ಅಂತಿಮ 16ರ ಸುತ್ತಿಗೆ ಪ್ರವೇಶ ಪಡೆದ ಅರ್ಜೆಂಟೀನಾ, ಕ್ವಾರ್ಟರ್ ಫೈನಲ್‌ನಲ್ಲಿ ಸ್ಥಾನಕ್ಕಾಗಿ ಬಲಿಷ್ಠ ಫ್ರಾನ್ಸ್ ವಿರುದ್ಧ ಸೆಣಸಲಿದೆ.
ಪಂದ್ಯದ 14ನೇ ನಿಮಿಷದಲ್ಲೇ ಅರ್ಜೆಂಟೀನಾ ಗೋಲಿನ ಖಾತೆ ತೆರೆಯಿತು. ಚೆಂಡನ್ನು ಅತ್ಯಮೋಘವಾಗಿ ನಿಯಂತ್ರಣಕ್ಕೆ ಪಡೆದ ಮೆಸ್ಸಿ ಗೋಲು ಬಾರಿಸಿದರು. ಮೊದಲಾರ್ಧದ ಅಂತ್ಯಕ್ಕೆ ಅರ್ಜೆಂಟೀನಾ 1-0 ಮುನ್ನಡೆ ಸಾಧಿಸಿತು. ಆದರೆ ದ್ವಿತೀಯಾರ್ಧದ ಆರಂಭದಲ್ಲೇ ಅರ್ಜೆಂಟೀನಾಗೆ ಆಘಾತ ಎದುರಾಯಿತು. ಸಿಕ್ಕ ಪೆನಾಲ್ಟಿ ಅವಕಾಶವನ್ನು ವ್ಯರ್ಥ ಮಾಡದ ನೈಜೀರಿಯಾ ಗೋಲು ಗಳಿಸಿ ಸಮಬಲ ಸಾಧಿಸಿತು. 51ನೇ ನಿಮಿಷದಲ್ಲಿ ವಿಕ್ಟರ್ ಮೋಸೆಸ್ ಗೋಲು ಬಾರಿಸಿದರು. 86ನೇ ನಿಮಿಷದಲ್ಲಿ ಮಾರ್ಕೋಸ್ ರೊಜೊ ಬಾರಿಸಿದ ಗೋಲು, ಅರ್ಜೆಂಟೀನಾ ರೋಚಕ ಗೆಲುವು ಸಾಧಿಸಲು ಕಾರಣವಾಯಿತು.
ಕೊನೆ ಕ್ಷಣದ ಹೀರೋ ರೋಜೋ
ಅರ್ಜೆಂಟೀನಾ ಸೂಪರ್ ಹೀರೋ ಮೆಸ್ಸಿ ಶ್ರಮ ವ್ಯರ್ಥವಾಗದಂತೆ ಮಾಡಿದ್ದು ರೋಜೋ. ವಿಶ್ವಕಪ್‌ನಲ್ಲಿ ಕೇವಲ 3ನೇ ಗೋಲು ಬಾರಿಸಿದ ರೋಜೋ, 2014ರ ವಿಶ್ವಕಪ್‌ನಲ್ಲೂ ನೈಜೀರಿಯಾ ವಿರುದ್ಧ ಗೋಲು ಬಾರಿಸಿದ್ದರು. ಮ್ಯಾಂಚೆಸ್ಟರ್ ಯುನೈಟೆಡ್ ಪರ ಆಡುವ ರೋಜೋ 86ನೇ ನಿ.ದಲ್ಲಿ ಬಾರಿಸಿದ ಗೋಲು, ಅರ್ಜೆಂಟೀನಾ ಮಾನ ಕಾಪಾಡಿತು.
Last Updated 27, Jun 2018, 10:38 AM IST


ನಾಲ್ಕನೇ ಸುತ್ತಿಗೆ ಲಕ್ಷ್ಯ, ಹರ್ಷಿಲ್
ರಾಷ್ಟ್ರೀಯ ಸೀನಿಯರ್ ಬ್ಯಾಡ್ಮಿಂಟನ್ ಚಾಂಪಿಯನ್‌ಷಿಪ್
ನಾಲ್ಕನೇ ಸುತ್ತಿಗೆ ಲಕ್ಷ್ಯ, ಹರ್ಷಿಲ್
ಪ್ರಜಾವಾಣಿ ವಾರ್ತೆ
Published:
14 ಫೆಬ್ರವರಿ 2019, 01:09  IST
Updated:
14 ಫೆಬ್ರವರಿ 2019, 01:09  IST
ಅಕ್ಷರ ಗಾತ್ರ :
ಆ
ಆ
ಗುವಾಹಟಿ : ಪ್ರತಿಭಾನ್ವಿತ ಆಟಗಾರ ಲಕ್ಷ್ಯ ಸೇನ್ ಮತ್ತು ಹರ್ಷಿಲ್ ದಾನಿ ಅವರು ರಾಷ್ಟ್ರೀಯ ಸೀನಿಯರ್ ಬ್ಯಾಡ್ಮಿಂಟನ್ ಚಾಂಪಿಯನ್‌ಷಿಪ್‌ನಲ್ಲಿ ನಾಲ್ಕನೇ ಸುತ್ತು ಪ್ರವೇಶಿಸಿದ್ದಾರೆ.
ಬುಧವಾರ ನಡೆದ ಪುರುಷರ ಸಿಂಗಲ್ಸ್ ವಿಭಾಗದ ಮೂರನೇ ಸುತ್ತಿನ ಹೋರಾಟದಲ್ಲಿ ಲಕ್ಷ್ಯ 21–14, 21–13 ನೇರ ಗೇಮ್‌ಗಳಿಂದ ವಿಪುಲ್ ಸೈನಿ ಎದುರು ಗೆದ್ದರು.
ಏಷ್ಯನ್ ಜೂನಿಯರ್ ಚಾಂಪಿಯನ್‌ಷಿಪ್‌ನಲ್ಲಿ ಚಿನ್ನದ ಸಾಧನೆ ಮಾಡಿದ್ದ ಲಕ್ಷ್ಯ, ಎರಡು ಗೇಮ್‌ಗಳಲ್ಲೂ ಪಾರಮ್ಯ ಮೆರೆದರು.
17 ವರ್ಷ ವಯಸ್ಸಿನ ಆಟಗಾರ, ಮುಂದಿನ ಸುತ್ತಿನಲ್ಲಿ ಅರಿಂತಾಪ್ ದಾಸ್ ಗುಪ್ತಾ ಎದುರು ಸೆಣಸಲಿದ್ದಾರೆ.
ಇನ್ನೊಂದು ಪಂದ್ಯದಲ್ಲಿ ಹರ್ಷಿಲ್ 21–14, 21–15ರಲ್ಲಿ ಏಳನೇ ಶ್ರೇಯಾಂಕದ ಆಟಗಾರ ಬಾಲರಾಜ್ ಕಾಜ್ಲಾ ಅವರನ್ನು ಪರಾಭವಗೊಳಿಸಿದರು. ಮುಂದಿನ ಸುತ್ತಿನಲ್ಲಿ ಹರ್ಷಿಲ್‌ಗೆ ಕಾರ್ತಿಕೇಯ ಅವರ ಸವಾಲು ಎದುರಾಗಲಿದೆ.
ಸೌರಭ್ ವರ್ಮಾ ಮತ್ತು ರಿತುಪರ್ಣ ದಾಸ್ ಅವರೂ ನಾಲ್ಕನೇ ಸುತ್ತಿಗೆ ಲಗ್ಗೆ ಇಟ್ಟರು.
ಸೌರಭ್ 18–21, 21–11, 21–15ರಲ್ಲಿ ಎಂಟನೇ ಶ್ರೇಯಾಂಕದ ಆಟಗಾರ ಕೆ.ಜಗದೀಶ್ ಅವರನ್ನು ಮಣಿಸಿದರು. ಮುಂದಿನ ಸುತ್ತಿನಲ್ಲಿ ಸೌರಭ್, ಮುನಾವರ್ ಮೊಹಮ್ಮದ್ ಎದುರು ಆಡಲಿದ್ದಾರೆ.
ಮಹಿಳಾ ಸಿಂಗಲ್ಸ್ ವಿಭಾಗದ ಮೂರನೇ ಸುತ್ತಿನ ಹಣಾಹಣಿಯಲ್ಲಿ ರಿತುಪರ್ಣ 21–14, 21–15ರಲ್ಲಿ ಸಲೋನಿ ಕುಮಾರಿ ಅವರನ್ನು ಸೋಲಿಸಿದರು.
ಗಾಯತ್ರಿ ಗೋಪಿಚಂದ್, ರಿಯಾ ಮುಖರ್ಜಿ, ಮಾಳವಿಕ ಬನ್ಸೋಡ್, ಶಿಖಾ ಗೌತಮ್, ವೈದೇಹಿ ಚೌಧರಿ, ಆದ್ಯ ವರಿಯಾತ್, ನಮಿತಾ ಪಠಾನಿಯಾ, ರೇಷ್ಮಾ ಕಾರ್ತಿಕ್, ವೈಷ್ಣವಿ ಭಾಲೆ, ನೇಹಾ ಪಂಡಿತ್, ಭವ್ಯ ರಿಷಿ, ಶ್ರುತಿ ಮುಂಡಾದ, ಜಿ.ವೃಷಾಲಿ, ದೀಪಾಲಿ ಗುಪ್ತಾ ಮತ್ತು ದೀಪ್‌ಶಿಖಾ ಸಿಂಗ್ ಅವರೂ ನಾಲ್ಕನೇ ಸುತ್ತು ಪ್ರವೇಶಿಸಿದರು.


ಪುಣೆಗೆ ಹೀನಾಯವಾಗಿ ಶರಣಾದ ಆರ್'ಸಿಬಿ
Highlights
ಆರ್'ಸಿಬಿಯೆದುರು ಸಂಘಟಿತ ಬೌಲಿಂಗ್ ತೋರಿದ ರೈಸಿಂಗ್ ಪುಣೆ ಸೂಪರ್'ಜೈಂಟ್ಸ್ ಕೊಹ್ಲಿ ಪಡೆಯನ್ನು ಕೇವಲ 96ರನ್'ಗಳಿಗೆ ನಿಯಂತ್ರಿಸುವಲ್ಲಿ ಯಶಸ್ವಿಯಾಯಿತು.
ಪುಣೆ(ಏ.29): ನಾಯಕ ವಿರಾಟ್ ಕೊಹ್ಲಿ(55)ಯ ಏಕಾಂಗಿ ಹೋರಾಟದ ನಡುವೆಯೂ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡ ರೈಸಿಂಗ್ ಪುಣೆ ಸೂಪರ್'ಜೈಂಟ್ ವಿರುದ್ಧ 61ರನ್'ಗಳ ಹೀನಾಯ ಸೋಲು ಅನುಭವಿಸಿದೆ. ಈ ಸೋಲಿನ ಮೂಲಕ ಆರ್'ಸಿಬಿಯ ಪ್ಲೇ-ಆಫ್ ಪ್ರವೇಶಿಸುವ ಕನಸು ಬಹುತೇಕ ಭಗ್ನವಾದಂತಾಗಿದೆ.
ಟಾಸ್ ಗೆದ್ದರೂ ಫೀಲ್ಡಿಂಗ್ ಆಯ್ದುಕೊಂಡ ವಿರಾಟ್ ಕೊಹ್ಲಿ, ರೈಸಿಂಗ್ ಪುಣೆ ಸೂಪರ್'ಜೈಂಟ್ ತಂಡವನ್ನು ಆದಷ್ಟು ಕಡಿಮೆ ಮೊತ್ತಕ್ಕೆ ಕಟ್ಟಿಹಾಕುವ ನಿರೀಕ್ಷೆಯಲ್ಲಿದ್ದರು. ಆದರೆ ಪುಣೆ ಬ್ಯಾಟ್ಸ್'ಮನ್'ಗಳ ಸಂಘಟಿತ ಬ್ಯಾಟಿಂಗ್ ಪ್ರದರ್ಶನದ ನೆರವಿನಿಂದ 157ರನ್'ಗಳ ಸ್ಪರ್ಧಾತ್ಮಕ ಮೊತ್ತ ಕಲೆಹಾಕಿತು. ಪುಣೆ ನೀಡಿದ ಗುರಿಗೆ ಪ್ರತಿಯಾಗಿ ಆರ್'ಸಿಬಿ ಕಲೆಹಾಕಿದ್ದು ಕೇವಲ 96ರನ್ ಮಾತ್ರ.
ಪುಣೆ ನೀಡಿದ ಗುರಿಬೆನ್ನತ್ತಿದ ಆರ್'ಸಿಬಿ ಮತ್ತೆ ಆರಂಭದಲ್ಲೇ ಮುಗ್ಗರಿಸಿತು. ಆರಂಭಿನಾಗಿ ಭಡ್ತಿ ಪಡೆದ ತ್ರಾವಿಸ್ ಹೆಡ್ 2 ರನ್'ಗೆ ವಿಕೆಟ್ ಒಪ್ಪಿಸಿದರೆ, ನಂಬಿಕಸ್ತ ಬ್ಯಾಟ್ಸ್'ಮನ್ ಎಬಿ ಡಿವಿಲಿಯರ್ಸ್ ಆಟ ಕೇವಲ 3 ರನ್'ಗಳಿಗೆ ಸೀಮಿತವಾಯಿತು. ನಾಯಕ ವಿರಾಟ್ ಕೊಹ್ಲಿ ಹೊರತುಪಡಿಸಿ ಉಳಿದೆಲ್ಲಾ ಬ್ಯಾಟ್ಸ್'ಮನ್ ಪೆವಿಲಿಯನ್ ಪರೇಡ್ ನಡೆಸಿದರು. ಒಂದುವೇಳೆ ಕೊಹ್ಲಿ ಇಂದು ಅರ್ಧಶತಕ ದಾಖಲಿಸದಿದ್ದರೆ, ಈಡನ್ ಗಾರ್ಡನ್'ನಲ್ಲಿ ಆರ್'ಸಿಬಿ ತೋರಿದ ಪ್ರದರ್ಶನಕ್ಕಿಂತ ಹೀನಾಯವಾಗಿರುತ್ತಿತ್ತು. ಕೊಹ್ಲಿ ಐಪಿಎಲ್'ನಲ್ಲಿ 29ನೇ ಅರ್ಧಶತಕ ದಾಖಲಿಸಿ ಆರ್'ಸಿಬಿ ಅಲ್ಪಮೊತ್ತಕ್ಕೆ ಕುಸಿದು ನಗೆಪಾಟಲಿಗೀಡಾಗದಂತೆ ತಡೆಯುವಲ್ಲಿ ಯಶಸ್ವಿಯಾದರು.
ಆರ್'ಸಿಬಿಯೆದುರು ಸಂಘಟಿತ ಬೌಲಿಂಗ್ ತೋರಿದ ರೈಸಿಂಗ್ ಪುಣೆ ಸೂಪರ್'ಜೈಂಟ್ಸ್ ಕೊಹ್ಲಿ ಪಡೆಯನ್ನು ಕೇವಲ 96ರನ್'ಗಳಿಗೆ ನಿಯಂತ್ರಿಸುವಲ್ಲಿ ಯಶಸ್ವಿಯಾಯಿತು. ಪುಣೆ ಪರ ಇಮ್ರಾನ್ ತಾಹಿರ್ 3 ವಿಕೆಟ್ ಪಡೆದರೆ, ಲೂಕ್ ಪರ್ಗ್ಯೂಸನ್ 2 ವಿಕೆಟ್ ಪಡೆದು ಮಿಂಚಿದರು.
ಸಂಕ್ಷಿಪ್ತ ಸ್ಕೋರ್:
ರೈಸಿಂಗ್ ಪುಣೆ ಸೂಪರ್'ಜೈಂಟ್ಸ್: 157/3
ಸ್ಟೀವ್ ಸ್ಮಿತ್: 45
ಮನೋಜ್ ತಿವಾರಿ : 44
ಸ್ಟುವರ್ಟ್ ಬಿನ್ನಿ: 17/1
ರಾಯಲ್ ಚಾಲೆಂಜರ್ಸ್ ಬೆಂಗಳೂರು: 96/9
ವಿರಾಟ್ ಕೊಹ್ಲಿ :55
ಎಸ್. ಅರವಿಂದ್ ; 8*
ಇಮ್ರಾನ್ ತಾಹಿರ್ : 18/3
ಪಂದ್ಯಪುರುಷೋತ್ತಮ : ಲ್ಯೂಕ್ ಫರ್ಗ್ಯೂಸನ್
Last Updated 11, Apr 2018, 12:38 PM IST


ಹೋಮ್ » ಫೋಟೋ » ಲೈಫ್ ಸ್ಟೈಲ್
ತೂಕ ಕಡಿಮೆ ಮಾಡಿಕೊಳ್ಳಬೇಕೆ? ಈ ಆಹಾರ ಪದ್ಧತಿ ಅನುಸರಿಸಿ
News18 | May 21, 2018, 1:08 PM IST
1/ 7
ದೇಹದ ತೂಕವನ್ನು ನಿಯಂತ್ರಿಸಲು ಸರಿಯಾದ ಆಹಾರವನ್ನು ತೆಗೆದುಕೊಳ್ಳಬೇಕಾಗುತ್ತದೆ. ಪೋಷಕಾಂಶಗಳು ಹೆಚ್ಚಾಗಿರುವ ಅನೇಕ ಆಹಾರ ಪದಾರ್ಥಗಳನ್ನು ಸರಿಯಾದ ಕ್ರಮದಲ್ಲಿ ಸೇವಿಸುವುದರಿಂದ ತೂಕವನ್ನು ಕಡಿಮೆ ಮಾಡಿಕೊಳ್ಳಬಹುದು. ಇಂತಹ ಕೆಲವೊಂದು ಸೂಪರ್ಫುಡ್ಸ್ ಪರಿಚಯ ಇಲ್ಲಿದೆ.
2/ 7
ಇವುಗಳ ಪೈಕಿ ಅತ್ಯಂತ ಪರಿಣಾಮಕಾರಿ ಕಾರ್ಯ ನಿರ್ವಹಿಸುವುದು ಬೀಜಗಳು (ನಟ್ಸ್). ಅಂದರೆ ಬಾದಾಮಿ, ವಾಲ್ನಟ್, ಶೇಂಗಾ ಬೀಜ ಮತ್ತು ಒಣದ್ರಾಕ್ಷಿಗಳು. ಇವುಗಳನ್ನು ತಿನ್ನುವುದರಿಂದ ದೇಹಕ್ಕೆ ವಿಶೇಷ ಪೋಷಕಾಂಶ ಲಭಿಸುತ್ತದೆ.  ಈ ಡ್ರೈಫ್ರೂಟ್ಸ್ ಅನ್ನು ಆಹಾರ ಕ್ರಮದಲ್ಲಿ ಅಳವಡಿಸುವುದರಿಂದ ತೂಕವನ್ನು ಕಡಿಮೆ ಮಾಡಿಕೊಳ್ಳಬಹುದು.
3/ 7
ಡ್ರೈಫೂಟ್ಸ್ಗಳಲ್ಲಿ ಫೈಬರ್,ವಿಟಮಿನ್, ಮಿನರಲ್ಸ್, ಪ್ರೊಟೀನ್ಗಳು ಹೇರಳವಾಗಿರುತ್ತದೆ. ಇವುಗಳನ್ನು ತಿನ್ನುವುದರಿಂದ ದೇಹದಲ್ಲಿ ಉತ್ತಮ ಕೊಬ್ಬನ್ನು ಹೊಂದಬಹದು. ಶರೀರದಲ್ಲಿ ಫೈಬರ್ ಮತ್ತು ಪ್ರೊಟೀನ್ಗಳು ಹೆಚ್ಚಾದಂತೆ  ದೇಹದ ತೂಕವನ್ನು ನಿಯಂತ್ರಿಸಬಹುದು.
4/ 7
ಪಿಸ್ತ ತಿನ್ನುವುದರಿಂದ ಉತ್ತಮ ಕೊಬ್ಬನ್ನು ಹೆಚ್ಚಿಸಿಕೊಳ್ಳಬಹುದು. ಇದರಲ್ಲಿ ಮ್ಯಾಂಗನೀಸ್ ಮತ್ತು ಕಾಪರ್ ಅಂಶಗಳು ಹೆಚ್ಚಾಗಿರುವುದರಿಂದ ಜೀರ್ಣಕ್ರಿಯೆ ಸುಧಾರಿಸುತ್ತದೆ. ಅಲ್ಲದೆ ಒಮೆಗಾ-3 ಕೊಬ್ಬಿನ ಆಮ್ಲಗಳು ಮತ್ತು ಪ್ರೊಟೀನ್ಗಳು ಸಹ ಕಂಡು ಬರುವುದರಿಂದ ಮಧುಮೇಹಕ್ಕೆ ಇದು ಉತ್ತಮ ಎಂದು ಹೇಳಲಾಗುತ್ತದೆ.
5/ 7
ಬಡವರ ಬಾದಾಮಿ ಶೇಂಗಾದಲ್ಲೂ ಪ್ರೊಟೀನ್ ಮತ್ತು ಫೈಬರ್ ಅಂಶಗಳು ಅಧಿಕ ಪ್ರಮಾಣದಲ್ಲಿ ಇರುತ್ತದೆ. ಇವುಗಳಲ್ಲಿ ಪ್ರೊಟೀನ್ ಕ್ಯಾಲೋರಿ ಸಹ ಇರುವುದರಿಂದ ದೇಹದ ತೂಕವನ್ನು ಕಡಿಮೆ ಮಾಡಲು ಸಹಕಾರಿಯಾಗಿದೆ.
6/ 7
ಪಿಸ್ತಾ ಬೀಜಗಳಲ್ಲಿ ಮೊನೋಅನ್ಸಾಚುರೇಟೆಡ್ (Monounsaturated) ಕೊಬ್ಬಿನಾಂಶವಿದ್ದು, ಇದು ತೂಕವನ್ನು ಕಡಿಮೆ ಮಾಡುತ್ತದೆ. ಇದರಲ್ಲಿರುವ ಫೈಬರ್ ಅಂಶವು ಚಯಾಪಚಯ ಕ್ರಿಯೆಯನ್ನು ಸುಧಾರಿಸಲು ಸಹಕಾರಿಯಾಗಿದೆ. ಹ್ಯಾಝಲ್ನಟ್ ಬೀಜಗಳನ್ನು ಹೆಚ್ಚಾಗಿ ಯಾರೂ ತಿನ್ನಲು ಬಯಸುವುದಿಲ್ಲ. ಆದರೆ ಇದನ್ನು ತಿನ್ನುವುದರಿಂದ ಜೀರ್ಣಕ್ರಿಯೆ ಉತ್ತಮಗೊಳ್ಳುವುದಲ್ಲದೆ, ಕರುಳಿನ ಆರೋಗ್ಯ ಸುಧಾರಿಸುತ್ತದೆ.
7/ 7
ದಿನಕ್ಕೆ 30 ಗ್ರಾಂಗಿಂತ ಅಧಿಕ ಪ್ರಮಾಣದ ಡ್ರೈಫ್ರೂಟ್ಸ್ ಅನ್ನು ತಿನ್ನುವುದು ಕೂಡ ಅಪಾಯಕಾರಿ. ಹಾಗೆಯೇ ಡಯಟ್ನಲ್ಲಿ ಡ್ರೈಫ್ರೂಟ್ಸ್ ಬಳಸಿ, ವ್ಯಾಯಾಮ ಮಾಡುವುದರಿಂದ ಶೀಘ್ರದಲ್ಲಿ ತೂಕವನ್ನು ಕಡಿಮೆ ಮಾಡಿಕೊಳ್ಳಬಹುದು.
Loading...


ಸೈಕ್ಲಿಂಗ್: ಎರಡು ಪದಕ ಗೆದ್ದ ವೆಂಕಪ್ಪ
ಸೈಕ್ಲಿಂಗ್: ಎರಡು ಪದಕ ಗೆದ್ದ ವೆಂಕಪ್ಪ
ಪ್ರಜಾವಾಣಿ ವಾರ್ತೆ
Published:
11 ಜನವರಿ 2019, 01:45  IST
Updated:
11 ಜನವರಿ 2019, 01:45  IST
ಅಕ್ಷರ ಗಾತ್ರ :
ಆ
ಆ
ಹುಬ್ಬಳ್ಳಿ: ಕರ್ನಾಟಕದ ವೆಂಕಪ್ಪ ಕೆಂಗಲಗುತ್ತಿ ಅವರು ಇಂಡೊನೇಷ್ಯಾದ ಜಕಾರ್ತದಲ್ಲಿ ನಡೆಯುತ್ತಿರುವ ಏಷ್ಯನ್ ಟ್ರ್ಯಾಕ್ ಸೈಕ್ಲಿಂಗ್ ಚಾಂ‍ಪಿಯನ್‌ಷಿಪ್‌ನಲ್ಲಿ ಎರಡು ಪದಕಗಳನ್ನು ಜಯಿಸಿದ್ದಾರೆ.
ಬಾಗಲಕೋಟೆ ಜಿಲ್ಲೆಯ ತುಳಸಿಗೇರಿ ಗ್ರಾಮದ ವೆಂಕಪ್ಪ ಸ್ಕ್ರ್ಯಾಚ್ ರೇಸ್ ಸ್ಪರ್ಧೆಯಲ್ಲಿ ಬೆಳ್ಳಿ, ಪರ್ಸೂಟ್‌ನ ತಂಡ ವಿಭಾಗದಲ್ಲಿ ಕಂಚಿನ ಪದಕ ಪಡೆದಿದ್ದಾರೆ.
ನವದೆಹಲಿಯಲ್ಲಿ ಭಾರತ ಕ್ರೀಡಾ ಪ್ರಾಧಿಕಾರದಲ್ಲಿ ತರಬೇತಿ ಪಡೆದಿರುವ ವೆಂಕಪ್ಪ ಹೋದ ವರ್ಷ ಸ್ವಿಟ್ಜರ್‌ಲೆಂಡ್‌ನಲ್ಲಿ ನಡೆದಿದ್ದ ಜೂನಿಯರ್ ವಿಶ್ವಕಪ್‌ನಲ್ಲಿ ಭಾಗವಹಿಸಿದ್ದರು. 2017 ಮತ್ತು 18ರ ಏಷ್ಯಾಕಪ್‌ನಲ್ಲಿ ಪದಕಗಳನ್ನು ಜಯಿಸಿದ್ದರು.


ಮಹಿಳೆಯರೇ ಬ್ರಾ ಕೊಳ್ಳುವಾಗ ಮತ್ತು ಧರಿಸುವಾಗ ಇರಲಿ ಎಚ್ಚರ!
Wellness
|
Updated: Monday, June 12, 2017, 16:13 [IST]
ಮಹಿಳೆಯರು ಬಹಳ ಜಾಣೆಯರು ಎಂದು ಹೇಳಿಸಿಕೊಂಡರು ಕೆಲವು ವಿಚಾರಗಳಲ್ಲಿ ಎಡವುತ್ತಾರೆ. ಅದರಲ್ಲೂ ವೈಯಕ್ತಿಕ ವಿಚಾರವೆಂದರೆ ಬಾಯೇ ಬಿಡುವುದಿಲ್ಲ. ಕಾಲ ಸಾಕಷ್ಟು ಬದಲಾವಣೆಯನ್ನು ತಂದುಕೊಟ್ಟಿದೆಯಾದರೂ, ಹಲವು ವಿಚಾರದಲ್ಲಿ ಇನ್ನೂ ನಾಚಿಕೆ ಎಂಬ ಕಾರಣಕ್ಕೆ ತಪ್ಪು ಆಯ್ಕೆಯನ್ನು ಮಾಡಿಕೊಳ್ಳುತ್ತಾರೆ. ಅರೇ! ಅದೆಂತಹ ವಿಚಾರ ಎನ್ನುತ್ತೀರಾ? ಅದೇ ಬ್ರಾಗಳ ಆಯ್ಕೆಗಳ ವಿಚಾರದಲ್ಲಿ
ಹೌದು, ಅದು ಬ್ರಾ ಖರೀದಿಸುವುದು ಹಾಗೂ ಧರಿಸುವ ವಿಚಾರ. ಆನ್‌ಲೈನ್ ಮಾರುಕಟ್ಟೆ, ಇಂಟರ್‌ನೆಟ್ ಪ್ರಪಂಚದಲ್ಲಿದ್ದರೂ, ಹಲವು ಮಹಿಳೆಯರಿಗೆ ತಮಗೆ ಸರಿ ಹೊಂದುವ ಬ್ರಾ ಯಾವುದೆಂದು ಆಯ್ಕೆ ಮಾಡಲು ಆಗುವುದಿಲ್ಲ. ಕೆಲವು ಅಧ್ಯಯನ ಹಾಗೂ ಸಂಶೋಧನೆಯ ಪ್ರಕಾರ ಶೇ. 70-80ರಷ್ಟು ಮಹಿಳೆಯರು ತಮ್ಮ ಅಳತೆಯ ಬ್ರಾ ಗಿಂತ ಚಿಕ್ಕ ಅಳತೆಯ ಬ್ರಾ ಆಯ್ಕೆ ಮಾಡಿಕೊಳ್ಳುತ್ತಾರೆ.
ದಿನನಿತ್ಯ ಬ್ರಾ ಧರಿಸಿದರೆ, ಅಪಾಯ ಬೆನ್ನೇರಿ ಕಾಡಲಿದೆ ಎಚ್ಚರ!
ಲೇಸ್ ವಿನ್ಯಾಸ, ಬಣ್ಣದ ಆಕರ್ಷಣೆಯ ಬಗ್ಗೆ ಹೆಚ್ಚು ಗಮನ ಕೊಡುತ್ತಾರೆಯೇ ಹೊರತು, ಯಾವ ಅಳತೆಯ ಬ್ರಾ ನಮಗೆ ಒಗ್ಗುತ್ತದೆ ಎನ್ನುವುದನ್ನು ತಿಳಿದಿಲ್ಲ. ಈ ರೀತಿಯ ಚಿಕ್ಕ ಅಳತೆಯ ಬ್ರಾ ಧರಿಸುವುದರಿಂದ ಮಹಿಳೆಯರಲ್ಲಿ ವಿವಿಧ ಬಗೆಯ ಆರೋಗ್ಯ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತವೆ ಎನ್ನುವುದನ್ನು ಮರೆಯಬಾರದು. ಈ ವಿಚಾರದ ಬಗ್ಗೆ ಕುತೂಹಲ ನೀಡುವಂತಹ ವಿಚಾರಗಳು ಈ ಕೆಳಗಿನಂತಿವೆ. ಜೊತೆಗೆ ಯಾವ ರೀತಿಯ ಆಯ್ಕೆ ಸೂಕ್ತವಾದದ್ದು ಎನ್ನುವುದನ್ನು ತಿಳಿದುಕೊಳ್ಳಬಹುದು....
ಬಿಗಿಯಾದ ಬ್ರಾ ಎದೆನೋವು ತರುವುದಾ?
ಹೌದು, ದಿನವಿಡೀ ಚಿಕ್ಕ ಬ್ರಾ ಧರಿಸುವುದರಿಂದ ಸ್ತನದಲ್ಲಿ ನೋವು ಉಂಟಾಗುವುದು. ಇದನ್ನು ರಾತ್ರಿ ನಿದ್ರಿಸುವಾಗಲೂ ಮುಂದುವರಿಸಿದರೆ ಟ್ರಾಪಜಿಯಸ್ ಎನ್ನುವ ಸ್ನಾಯುವಿನ ಮೇಲೆ ಒತ್ತಡ ಉಂಟಾಗುವುದು. ಇದು ಸ್ತನದ ಹಿಂಭಾಗ, ಭುಜ ಮತ್ತು ಕುತ್ತಿಗೆಗೆ ಸಂಪರ್ಕವನ್ನು ಪಡೆದುಕೊಂಡಿರುತ್ತದೆ. ಇದರ ಮೇಲೆ ಒತ್ತಡ ಹೆಚ್ಚಾದಷ್ಟು, ರಕ್ತ ಸಂಚಾರ ಕಡಿಮೆಯಾಗಿ, ನೋವು ಕಾಣಿಸಿಕೊಳ್ಳುವುದು. ಅಲ್ಲದೆ ಪೆಕ್ಟೋರಲ್ ಸ್ನಾಯುವಿನಲ್ಲಿ ರಕ್ತಸಂಚಾರ ಸರಿಯಾಗದಿದ್ದರೆ ಅಥವಾ ಸಂಕುಚಿತ ಕ್ರಿಯೆಗೆ ಅಡ್ಡಿ ಉಂಟಾದರೆ ಎದೆನೋವು ಕಾಣಿಸಿಕೊಳ್ಳುತ್ತದೆ.
ವ್ಯಾಯಾಮ ಮಾಡುವಾಗಲೂ ಇದು ಒಳ್ಳೆಯದಲ್ಲ
ದೈಹಿಕ ವ್ಯಾಯಾಮ ಮಾಡುವಾಗ ಅಥವಾ ಕ್ರೀಡೆಯಲ್ಲಿ ಪಾಲ್ಗೊಳ್ಳುವಾಗ ಮಹಿಳೆಯರು ಸಾಮಾನ್ಯ ಬ್ರಾಗಳ ಆಯ್ಕೆ ಮಾಡಬಾರದು. ವ್ಯಾಯಾಮ ಸಮಯದಲ್ಲಿ ಸ್ನಾಯುಗಳು ಮತ್ತು ಎದೆಯ ಭಾಗ ಸುಮಾರು 8 ಸೆಂ.ಮೀ.ನಷ್ಟು ಹಿಗ್ಗುವ ಸಾಧ್ಯತೆ ಇರುತ್ತದೆ. ಆಗ ಸಾಮಾನ್ಯ ಬ್ರಾ ಧರಿಸಿದರೆ ಅದು ನೋವನ್ನು ಪ್ರಚೋದಿಸುತ್ತದೆ. ಈ ಸಮಯದಲ್ಲಿ ಸ್ಫೋರ್ಟ್ಸ್ ಬ್ರಾ(ಕ್ರೀಡಾ ಸ್ತನಬಂಧ) ಧರಿಸಬೇಕು. ಇದನ್ನು ಸೂಕ್ತ ವಿನ್ಯಾಸದಲ್ಲಿ ತಯಾರಿಸಿರುವುದರಿಂದ ಶೇ. 80ರಷ್ಟು ಮೃದುತ್ವವನ್ನು ಕಾಯ್ದುಕೊಂಡು, ನೋವುಂಟಾಗದಂತೆ ಕಾಪಾಡುತ್ತದೆ.
ನೆನಪಿರಲಿ-ಬ್ರಾ ಅದು ನೀವು ಧರಿಸಿದಷ್ಟು ಸುಲಭವಲ್ಲ!
ಬ್ರಾ ಬಿಗಿಯಾಗಿದೆ ಎಂದು ತಿಳಿಯುವುದು ಹೇಗೆ?
ಸ್ತನ ಹಾಗೂ ಬೆನ್ನಿನ ಸುತ್ತಲೂ ಬಿಗಿತ ಉಂಟಾಗುವುದರಿಂದ ಬ್ರಾ ಬಿಗಿಯಾಗಿದೆ ಎಂದು ಪರಿಗಣಿಸಬಹುದು. ಬ್ರಾದ ಕೊನೆಯ ಹುಕ್ ಹಾಕಿಕೊಂಡರೂ ಬಿಗಿತ ಉಂಟಾದರೆ ಅದು ಚಿಕ್ಕ ಬ್ರಾ ಎನಿಸಿಕೊಳ್ಳುತ್ತದೆ. ಯಾವಾಗಲೂ ಬ್ರಾದ ಮಧ್ಯದ ಹುಕ್ ಆರಾಮದಾಯಕವಾಗಿರುತ್ತದೆ. ಹೀಗಿದ್ದರೆ ಮಾತ್ರ ಬ್ರಾದ ಆಯ್ಕೆ ಸರಿಯಾಗಿದೆ ಎಂದು ತಿಳಿಯಬಹುದು.
ಬ್ರಾ ಬಿಗಿಯಾಗಿದೆ ಎಂದು ಹೇಳುವ ವಿಶೇಷ ಚಿಹ್ನೆಗಳು
ಬ್ರಾ ಬಿಗಿಯಾಗಿದ್ದರೆ, ನಿಮ್ಮ ಸ್ತನ ಬ್ರಾದ ಕಪ್‍ನಿಂದ ಮೇಲೆ ಮತ್ತು ಕೆಳ ಭಾಗದಲ್ಲಿ ಹರಡಿಕೊಂಡು, ಆಕಾರವಿಲ್ಲದಂತೆ ತೋರುತ್ತದೆ. ಬಿಗಿಯಾದ ಬ್ರಾಗಳನ್ನು ಧರಿಸಿದಾಗ ಬೆನ್ನಿನ ಭಾಗದಲ್ಲಿ ಇರುವ ಸ್ನಾಯುಗಳು ಉಬ್ಬಿಕೊಂಡಂತೆ ತೋರುತ್ತದೆ. ಬ್ರಾದ ತೋಳಿನ ಪಟ್ಟಿ ಮತ್ತು ಸೊಂಟದ ಪಟ್ಟಿ ಎರಡು ಸರಿಯಾದ ಅಳತೆಯನ್ನು ಹೊಂದಿದ್ದು ನೋವುಂಟಾಗದಂತಿರಬೇಕು.
ಬ್ರಾದ ಸರಿಯಾದ ಆಯ್ಕೆ ಹೇಗಿರಬೇಕು?
* ಬ್ರಾ ಅತಿಯಾಗಿ ಬಿಗಿ ಮತ್ತು ತುಂಬಾ ಸಡಿಲವಾಗಿರಬಾರದು. ಅದನ್ನು ಧರಿಸಿದಾಗ ಸರಿಯಾದ ಅನುಭವ ನೀಡಬೇಕು.
* ಬ್ರಾ ಧರಿಸಿದಾಗ ಕಪ್‍ಗಳಲ್ಲಿ ಸರಿಯಾಗಿ ಸ್ತನ ಕೂತಿರುವಂತೆ ಇರಬೇಕು.
* ಬ್ರಾ ಧರಿಸಿದ ಮೇಲೆ, ಬ್ರಾದ ಸುತ್ತು ಪಟ್ಟಿಯು ಸ್ತನದ ಅರ್ಧ ಭಾಗಕ್ಕೆ ಬರುವಂತಿರಬಾರದು. ಅದು ಸುತ್ತಲೂ ಸರಿಯಾಗಿ ಕುಳಿತಿರಬೇಕು. ತೋಳ್ ಪಟ್ಟಿಯಿಂದ ಬಿಗಿತದ ಅಳತೆ ಮಾಡಿಕೊಂಡಾಗಲೂ, ಸುತ್ತ ಪಟ್ಟಿ ಮೇಲೆ ಬರಬಾರದು.
ಬ್ರಾ ಆಯ್ಕೆಗೆ ಕೆಲವು ಸುಲಭ ಉಪಾಯ
* ಬ್ರಾ ಧರಿಸಿದ ಮೇಲೆ ಸೊಂಟ ಪಟ್ಟಿ ಅಥವಾ ಸುತ್ತು ಪಟ್ಟಿಯ ಒಳಗೆ ಎರಡು ಬೆರಳು ಹೋಗುವಷ್ಟು ಸಡಿಲ ಇರಬೇಕು.
* ಬ್ರಾ ಧರಿಸಿ ಎರಡು ಕೈಗಳನ್ನು ಮೇಲೆ ಎತ್ತಿದಾಗ ಸ್ತನವು ಬ್ರಾಗಿಂತ ಕೆಳಗೆ ಹರಡಿಕೊಳ್ಳಬಾರದು.
* ಪ್ಯಾಡ್ ಇರುವ ಬ್ರಾಗಳ ಆಯ್ಕೆ ಮಾಡುವುದಾದರೆ ಸ್ತನಗಳು ಬ್ರಾದ ಕಪ್‍ನಲ್ಲಿ ಸರಿಯಾಗಿ ಕುಳಿತುಕೊಳ್ಳಬೇಕು. ತುಂಬಾ ಸಡಿಲ ಅಥವಾ ಬಿಗಿಯಾಗಿರಬಾರದು.
ಬ್ರಾಗಳ ಆಯ್ಕೆಯಲ್ಲಿ ಕಪ್‍ನ ಅಳತೆ ಮುಖ್ಯ
ಬ್ರಾ ಆಯ್ಕೆ ಮಾಡುವಾಗ ನಿಮ್ಮ ಕಪ್ ಅಳತೆ ಎಷ್ಟೆಂದು ತಿಳಿದುಕೊಳ್ಳಬೇಕು. ಸುತ್ತಳತೆ ಸರಿಯಾಗಿದ್ದು, ಕಪ್ ಅಳತೆ ಸರಿಯಾಗಿರದಿದ್ದರೆ, ಸೂಕ್ತ ಬ್ರಾ ಆಯ್ಕೆ ಕಷ್ಟವಾಗುವುದು. ಕಪ್‍ನಲ್ಲಿ ಕಪ್-ಎ, ಕಪ್-ಬಿ, ಕಪ್-ಸಿ, ಕಪ್-ಡಿ ಎನ್ನುವ ಅಳತೆ ಇರುತ್ತದೆ. ಅದರಲ್ಲಿ ಯಾವುದು ನಿಮಗೆ ಒಗ್ಗುವ ಕಪ್ ಎಂದು ತಿಳಿದು, ನಂತರ ಬ್ರಾ ಸೈಸ್ ಆಯ್ಕೆ ಮಡಿಕೊಳ್ಳಬೇಕು. ಉದಾ: 32ಬ್ರಾ ಸೈಸ್ ಕಪ್-ಬಿ.


ಇಂಡೋ-ಆಫ್ಘಾನ್ ಟೆಸ್ಟ್: ಎರಡೇ ದಿನಕ್ಕೆ ಆಟ ಮುಗಿಸಿದ ಆಫ್ಘಾನ್..!
Highlights
ಟೀಂ ಇಂಡಿಯಾ ನೀಡಿದ್ದ 474 ರನ್’ಗಳ ಸವಾಲನ್ನು ಬೆನ್ನತ್ತಿದ್ದ ಆಫ್ಘಾನಿಸ್ತಾನ ಮೊದಲ ಇನಿಂಗ್ಸ್’ನಲ್ಲಿ 109 ರನ್’ಗಳಿಗೆ ಸರ್ವಪತನ ಕಂಡು ಫಾಲೋ ಆನ್’ಗೆ ಸಿಲುಕಿತ್ತು. 365 ರನ್’ಗಳ ಭಾರೀ ಹಿನ್ನಡೆಯೊಂದಿಗೆ 2ನೇ ಇನಿಂಗ್ಸ್ ಆರಂಭಿಸಿದ ಆಫ್ಘಾನ್ ಮತ್ತೊಮ್ಮೆ ಪೆವಿಲಿಯನ್ ಪರೇಡ್ ನಡೆಸಿತು.
ಬೆಂಗಳೂರು[ಜೂ.15]: ಟೀಂ ಇಂಡಿಯಾ ಬೌಲರ್’ಗಳ ಮಾರಕ ದಾಳಿಗೆ ತತ್ತರಿಸಿ ಆಫ್ಘಾನಿಸ್ತಾನ ಎರಡನೇ ದಿನವೇ ಸೋಲಿಗೆ ಶರಣಾಗಿದೆ. ಎರಡನೇ ಇನಿಂಗ್ಸ್’ನಲ್ಲಿ ಆಫ್ಘಾನ್ ತಂಡವನ್ನು 103 ರನ್’ಗಳಿಗೆ ಕಟ್ಟಿಹಾಕಿದ ರಹಾನೆ ಪಡೆ ಇನಿಂಗ್ಸ್ ಹಾಗೂ 262 ರನ್’ಗಳ ಭರ್ಜರಿ ಜಯ ದಾಖಲಿಸಿದೆ. ಚೊಚ್ಚಲ ಟೆಸ್ಟ್ ಪಂದ್ಯವಾಡಿದ ಆಫ್ಘಾನಿಸ್ತಾನ ಬಲಿಷ್ಠ ಭಾರತದೆದುರು ಹೀನಾಯ ಸೋಲು ಕಂಡಿದೆ. ಈ ದಾಖಲೆಯ ಜಯದೊಂದಿಗೆ ಏಕೈಕ ಟೆಸ್ಟ್ ಪಂದ್ಯದ ಸರಣಿಯನ್ನು ಭಾರತ ಕೇವಲ ಎರಡೇ ದಿನದಲ್ಲಿ ಕೈವಶ ಮಾಡಿಕೊಂಡಿದೆ.
ಟೀಂ ಇಂಡಿಯಾ ನೀಡಿದ್ದ 474 ರನ್’ಗಳ ಸವಾಲನ್ನು ಬೆನ್ನತ್ತಿದ್ದ ಆಫ್ಘಾನಿಸ್ತಾನ ಮೊದಲ ಇನಿಂಗ್ಸ್’ನಲ್ಲಿ 109 ರನ್’ಗಳಿಗೆ ಸರ್ವಪತನ ಕಂಡು ಫಾಲೋ ಆನ್’ಗೆ ಸಿಲುಕಿತ್ತು. 365 ರನ್’ಗಳ ಭಾರೀ ಹಿನ್ನಡೆಯೊಂದಿಗೆ 2ನೇ ಇನಿಂಗ್ಸ್ ಆರಂಭಿಸಿದ ಆಫ್ಘಾನ್ ಮತ್ತೊಮ್ಮೆ ಪೆವಿಲಿಯನ್ ಪರೇಡ್ ನಡೆಸಿತು. ಮೊದಲ ಇನಿಂಗ್ಸ್’ನಲ್ಲಿ ಅಶ್ವಿನ್ 4 ವಿಕೆಟ್ ಕಬಳಿಸಿದರೆ, ಎರಡನೇ ಇನಿಂಗ್ಸ್’ನಲ್ಲಿ ರವೀಂದ್ರ ಜಡೇಜಾ 4 ವಿಕೆಟ್ ಕಬಳಿಸಿ ಆಫ್ಘಾನ್’ಗೆ ಕಂಠಕವಾಗಿ ಪರಿಣಮಿಸಿದರು.
ಒಂದೇ ದಿನ ಒಟ್ಟು 24 ವಿಕೆಟ್’ಗಳು ಬಿದ್ದಿರುವುದು ಮತ್ತೊಂದು ದಾಖಲೆಯೆನಿಸಿದೆ. ಭಾರತದ 4 ಹಾಗೂ ಆಫ್ಘಾನಿಸ್ತಾನದ 20 ವಿಕೆಟ್’ಗಳು ಒಂದೇ ದಿನ ಉರುಳಿದ್ದು ಏಷ್ಯಾ ನೆಲದಲ್ಲಿ ಇದೇ ಮೊದಲು.
ಸಂಕ್ಷಿಪ್ತ ಸ್ಕೋರ್:


ಸಂಗಾತಿ ಜೊತೆಗಿರುವಾಗ ಹಾಸಿಗೆಯಲ್ಲಿ ಸೋಮಾರಿತನ ಬೇಡ
  16-09-2019 8:55PM IST    /     No Comments    /     Posted In: Latest News , Special
ಪತಿ-ಪತ್ನಿ ಸಂಬಂಧದಲ್ಲಿ ಪ್ರೀತಿ ಜೊತೆ ವಿಶ್ವಾಸ ಬಹಳ ಮುಖ್ಯ. ಮದುವೆ ನಂತ್ರ ಜವಾಬ್ದಾರಿ ಜಾಸ್ತಿಯಾಗುತ್ತದೆ. ಪತಿ-ಪತ್ನಿ ಮಧ್ಯೆ ಪ್ರಣಯ ನಿಧಾನವಾಗಿ ಕಡಿಮೆಯಾಗುತ್ತದೆ.
ವಿಶೇಷವಾಗಿ ಗಂಡಂದಿರು ಜೀವನವನ್ನು ನೀರಸವಾಗಿ ಕಳೆಯಲು ಶುರು ಮಾಡ್ತಾರೆ. ಇದು ಪತ್ನಿಯ ಬೇಸರಕ್ಕೆ ಕಾರಣವಾಗುತ್ತದೆ. ಮತ್ತೆ ಪತಿಯನ್ನು ರೋಮ್ಯಾಂಟಿಕ್ ಮಾಡಬಯಸುವವರು ಹೀಗೆ ಮಾಡಿ.
ಸಾಮಾನ್ಯವಾಗಿ ಪತ್ನಿ ತನ್ನ ಮಾತು ಕೇಳ್ತಿಲ್ಲ ಎಂಬ ಬೇಸರ ಗಂಡನನ್ನು ಕಾಡುತ್ತದೆ. ಹಾಗಾಗಿ ಸಮಯ ಸಿಕ್ಕಾಗೆಲ್ಲ ಆತನ ಜೊತೆ ಮಾತನಾಡಿ. ಆತ ಆಡುವ ಮಾತುಗಳನ್ನು ಗಮನವಿಟ್ಟು ಕೇಳಿ. ಅದಕ್ಕೆ ಸರಿಯಾಗಿ ಪ್ರತಿಕ್ರಿಯೆ ನೀಡಿ.
ನಿಮ್ಮ ಪ್ರೀತಿಯನ್ನು ಕೆಲವೊಮ್ಮೆ ತೋರ್ಪಡಿಸಬೇಕಾಗುತ್ತದೆ. ಹಾಗಾಗಿ ಪತಿಗೆ ಆಗಾಗ ಐಲವ್ ಯು ಹೇಳಬಹುದು. ಇದ್ರಲ್ಲಿ ತಪ್ಪೇನಿಲ್ಲ. ಇದು ಗಂಡನ ಸ್ವಭಾವ ಬದಲಾಗಲು ನೆರವಾಗುತ್ತದೆ.
ಪತಿಯನ್ನು ಸಂತೋಷಗೊಳಿಸಲು ನೀವು ಗುಲಾಬಿ ಹೂವನ್ನು ನೀಡಬಹುದು. ಇದು ನಿಮ್ಮಿಬ್ಬರನ್ನು ಮತ್ತಷ್ಟು ಹತ್ತಿರಕ್ಕೆ ಸೆಳೆಯಲು ಸಹಾಯ ಮಾಡುತ್ತದೆ.
ಗಂಡಂದಿರು ಒಳ್ಳೆ ಆಹಾರ ಸೇವಿಸಲು ಬಯಸ್ತಾರೆ. ರಜಾ ದಿನಗಳಲ್ಲಿ ರುಚಿ, ರುಚಿ ಆಹಾರವನ್ನು ಮಾಡಿ ಬಡಿಸಿ. ನಿಮ್ಮ ಕೈ ರುಚಿಯೊಂದಿಗೆ ಅವ್ರನ್ನು ಸೆಳೆಯಲು ಯತ್ನಿಸಿ.
ಪತಿಯನ್ನು ಪ್ರೀತಿಯಲ್ಲಿ ಕಟ್ಟಿಡಲು ಸಂದೇಶ ಕಳುಹಿಸಬಹುದು. ಆಹಾರ, ಆರೋಗ್ಯದ ಜೊತೆ ಪ್ರೀತಿ, ರೋಮ್ಯಾನ್ಸ್ ತುಂಬಿದ ಸಂದೇಶವನ್ನು ಕಳುಹಿಸಿ.
ಹಾಸಿಗೆಯಲ್ಲಿ ಪತಿಯನ್ನು ಹೇಗೆ ಖುಷಿಗೊಳಿಸಬಹುದು ಎಂಬುದು ನಿಮಗೆ ತಿಳಿದಿದ್ದರೆ ಅದನ್ನು ಪ್ರಯೋಗಿಸಿ. ಹಾಸಿಗೆಯಲ್ಲಿ ಸೋಮಾರಿತನ ತೋರಿಸಬೇಡಿ.


ಅನುಶ್ರೀಗೆ ಅರ್ಜುನ್ ಜನ್ಯ ಪತ್ನಿಯ ಟಾಂಗ್
Apr 7, 2017, 05.07 PM IST
'ವೀಕೆಂಡ್ ವಿಥ್ ರಮೇಶ್' ಒಂದು ಸ್ಪೂರ್ತಿದಾಯಕ ಕಾರ್ಯಕ್ರಮ. ಈ ಕಾರ್ಯಕ್ರಮಕ್ಕೆ ಬರುವ ಅತಿಥಿಗಳು ತುಂಬ ತೂಕದ ವ್ಯಕ್ತಿತ್ವ ಹೊಂದಿದವರು. ಈ ವಾರದ ಅತಿಥಿ ಸಂಗೀತ ನಿರ್ದೇಶಕ ಅರ್ಜುನ್ ಜನ್ಯ.
ಬದುಕಿನಲ್ಲಿ ಸಾಕಷ್ಟು ಸವಾಲುಗಳನ್ನು ದಿಟ್ಟವಾಗಿ ಎದುರಿಸಿ ಇಂದು ಬದುಕಿನಲ್ಲಿ ಬಹು ಎತ್ತರಕ್ಕೆ ಏರಿದ್ದಾರೆ. ಇವರ ಬದುಕಿನ ಪುಟಗಳ ಮೆಲಕು ಈ ವಾರದ ಕಾರ್ಯಕ್ರಮದಲ್ಲಿ ಆಗಲಿದೆ.
ಈ ಕಾರ್ಯಕ್ರಮದಲ್ಲಿ ರಮೇಶ್ ಅವರು ಅರ್ಜುನ್ ಜನ್ಯ ಅವರ ಶ್ರೀಮತಿ ಬಳಿ ಅನುಶ್ರೀ ಅರ್ಜುನ್ ಜನ್ಯ ಅವರನ್ನು ಡಾರ್ಲಿಂಗ್ ಅಂತ ಸರಗಮಪ ಕಾರ್ಯಕ್ರಮದಲ್ಲಿ ಕರೆಯುತ್ತಾರೆ, ಆಗ ನಿಮಗೆ ಏನೂ ಅನಿಸುದಿಲ್ಲವೇ ಎಂದು ಕೇಳುತ್ತಾರೆ. ಅದಕ್ಕೆ ಅವರ ಶ್ರೀಮತಿ ಕೊಟ್ಟ ಉತ್ತರ ವೈರಲ್ ಆಗಿದೆ. ಅವರೇನು ಹೇಳಿದ್ದಾರೆ ನೀವೇ ನೋಡಿ :


ಮುಂಜಾನೆ ಎದ್ದು ಶುಂಠಿ ನೀರು ಕುಡಿಯಿರಿ, ಆರೋಗ್ಯ ಪಡೆಯಿರಿ
Wellness
|
Updated: Saturday, May 21, 2016, 11:47 [IST]
ಆಹಾರದಲ್ಲಿಯೂ ಲೆಕ್ಕಾಚಾರವೇ? ಎಂಥಾ ಕಾಲ ಬಂತಪ್ಪಾ ಎಂದು ಅಚ್ಚರಿಗೊಳ್ಳಬೇಡಿ. ಇಂದು ಕೆಲವರು ತಮ್ಮ ಆಹಾರವನ್ನು ಕ್ಯಾಲೋರಿಗಳ ಲೆಕ್ಕದಲ್ಲಿ, ತೂಕದ ಲೆಕ್ಕದಲ್ಲಿ ಸೇವಿಸುತ್ತಾರೆ. ಇದು ಅಂತಹ ಲೆಕ್ಕವಲ್ಲ. ನಮ್ಮ ದೇಹದಲ್ಲಿ ಜೀರ್ಣಗೊಂಡ ಬಳಿಕ ತ್ಯಾಜ್ಯವನ್ನು ವಿಸರ್ಜಿಸುವ ಕ್ರಿಯೆಯನ್ನು ಇನ್ನಷ್ಟು ಉತ್ತಮಗೊಳಿಸುವ ಲೆಕ್ಕಾಚಾರ. ಶುಂಠಿಯ ಆರೋಗ್ಯಕರ ಗುಣಗಳ ಬಗ್ಗೆ ನಾವು ಅರಿತೇ ಇದ್ದೇವೆ. ಆದರೆ ಈ ಶುಂಠಿಯ ರಸವನ್ನು ಸೇವಿಸುವ ಮೂಲಕ ನಿಮ್ಮ ದಿನವನ್ನು ಪ್ರಾರಂಭಿಸಿದ್ದೀರಾ? ಶುಂಠಿ-ಅರಿಶಿನದ ಚಹಾ, ಕಣ ಕಣದಲ್ಲೂ ಆರೋಗ್ಯದ ಶಕ್ತಿ
ಜೀರ್ಣಕ್ರಿಯೆಯಲ್ಲಿ ಶುಂಠಿ ಅಪಾರವಾಗಿ ನೆರವಾಗುವ ಜೊತೆಗೇ ವಿಸರ್ಜನೆಯೂ ಸುಲಭವಾಗುವಂತೆ ಮಾಡುತ್ತದೆ. ವಿಶೇಷವಾಗಿ ವಿಷಕಾರಕ ತ್ಯಾಜ್ಯಗಳು ಹೆಚ್ಚಿದ್ದಾಗ ಇವನ್ನು ಹೊರಹಾಕಲು ಶುಂಠಿಯ ರಸ ಅತ್ಯುತ್ತಮವಾಗಿದೆ. ಇದನ್ನು ತಯಾರಿಸುವ ಬಗೆ ಹೇಗೆ? ತುಂಬಾ ಸುಲಭ. ಸುಮಾರು ಒಂದಿಂಚಿನ ಶುಂಠಿಯ ತುಂಡನ್ನು ಚಿಕ್ಕದಾಗಿ ಹೆಚ್ಚಿಕೊಳ್ಳಿ. ಬಿರುಬೇಸಿಗೆಯ ಧಗೆಯನ್ನು ತಂಪಾಗಿಸುವ ಶುಂಠಿ ಜ್ಯೂಸ್!
ಒಂದು ಚಿಕ್ಕ ಪಾತ್ರೆಯಲ್ಲಿ ಈ ತುಂಡುಗಳನ್ನು (ಅಥವಾ ಜಜ್ಜಿಯೂ ಹಾಕಬಹುದು) ಹಾಕಿ ಕುದಿಸಿ. ಕುದಿಯಲು ಪ್ರಾರಂಭವಾದೊಡನೆ ಉರಿಯನ್ನು ತೀರಾ ಚಿಕ್ಕದಾಗಿಸಿ ಇಪ್ಪತ್ತು ನಿಮಿಷ ಕುದಿಸಿ. ಬಳಿಕ ಉರಿ ಆರಿಸಿ ಐದರಿಂದ ಹತ್ತು ನಿಮಿಷ ತಣಿಯಲು ಬಿಡಿ. ಬಳಿಕ ಈ ನೀರನ್ನು ಸೋಸಿ ಲೋಟದಲ್ಲಿ ಸಂಗ್ರಹಿಸಿ. ಈ ನೀರನ್ನು ಪ್ರತಿದಿನ ಬೆಳಿಗ್ಗೆ ಖಾಲಿಹೊಟ್ಟೆಯಲ್ಲಿ ಕುಡಿಯಿರಿ. ಬಳಿಕ ಸುಮಾರು ಮುಕ್ಕಾಲು ಗಂಟೆ ಏನನ್ನೂ ಸೇವಿಸದಿರಿ. ಈ ನೀರನ್ನು ಕುಡಿಯುವುದರಿಂದ ಇನ್ನೂ ಕೆಲವು ಪ್ರಯೋಜನಗಳಿವೆ, ಮುಂದೆ ಓದಿ....
ಪ್ರಯೋಜನ #1
ಒಂದು ವೇಳೆ ಚಿಕ್ಕ ಪುಟ್ಟ ಕಾಯಿಲೆ ಆವರಿಸಿದ್ದರೆ ಈ ನೀರು ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚುವಂತೆ ಮಾಡಿ ಶೀಘ್ರವೇ ಗುಣವಾಗಲು ನೆರವಾಗುತ್ತದೆ.
ಪ್ರಯೋಜನ #2
ರೋಗ ನಿರೋಧಕ ಶಕ್ತಿ ಹೆಚ್ಚಿಸುವ ಮೂಲಕ ಹಲವು ವಿಧದ ರೋಗಗಳ ಮತ್ತು ಸೋಂಕುಗಳ ವಿರುದ್ಧ ರಕ್ಷಣೆ ಪಡೆಯಲು ನೆರವಾಗುತ್ತದೆ.
ಪ್ರಯೋಜನ #3
ಈ ನೀರು ರಕ್ತಪರಿಚಲನೆಯನ್ನು ಹೆಚ್ಚಿಸಲೂ ನೆರವಾಗುತ್ತದೆ. ರಕ್ತಪರಿಚಲನೆ ಉತ್ತಮವಿದ್ದಾಗ ಆರೋಗ್ಯವೂ ಉತ್ತಮಗೊಳ್ಳುತ್ತದೆ.
ಪ್ರಯೋಜನ#4
ಒಂದು ವೇಳೆ ಚಳಿಜ್ವರ ಅಥವಾ ಇನ್ನಾವುದೋ ಕಾರಣದಿಂದ ನಡುಗುತ್ತಿದ್ದರೆ ತಕ್ಷಣ ಒಂದು ಲೋಟ ಬಿಸಿಬಿಸಿಯಾದ ಶುಂಠಿನೀರನ್ನು ಕುಡಿದರೆ ತಕ್ಷಣವೇ ದೇಹದ ತಾಪಮಾನ ಏರಿ ನಡುಕ ಇಲ್ಲವಾಗುತ್ತದೆ.
ಪ್ರಯೋಜನ #5
ಈ ನೀರಿನ ಸೇವನೆಯಿಂದ ನರವ್ಯವಸ್ಥೆಯೂ ಉತ್ತಮಗೊಳ್ಳುತ್ತದೆ. ಪ್ರತಿದಿನ ಬೆಳಿಗ್ಗೆ ಪ್ರಥಮ ಆಹಾರವಾಗಿ ಸೇವಿಸಿದವರಲ್ಲಿ ನರವ್ಯವಸ್ಥೆ ಅತ್ಯುತ್ತಮವಾಗಿರುವುದು ಕಂಡುಬಂದಿದೆ. ವಿಶೇಷವಾಗಿ ನರಪ್ರಚೋದನೆಯ ಪ್ರತಿಕ್ರಿಯೆ ಉತ್ತಮಗೊಳ್ಳುವ ಮೂಲಕ ನಿತ್ಯದ ಚಟುವಟಿಕೆಯ ಜೊತೆಗೇ ಕ್ರೀಡೆಯಲ್ಲಿ ಚುರುಕುತನ ನೀಡಿದರೆ, ಕಲಿಯುವಿಕೆಯಲ್ಲಿ ಹೆಚ್ಚುವ ಏಕಾಗ್ರತೆ ಬುದ್ದಿವಂತಿಕೆಯನ್ನು ಹೆಚ್ಚಿಸುತ್ತದೆ.
ಪ್ರಯೋಜನ #6
ನಿತ್ಯವೂ ಒಂದು ಲೋಟ ಶುಂಠಿನೀರು ಕುಡಿಯುವ ಮೂಲಕ ಜೀರ್ಣಕ್ರಿಯೆ ಉತ್ತಮಗೊಳ್ಳುತ್ತದೆ. ತನ್ಮೂಲಕ ಅಪಾಯವಾಯು, ಹೊಟ್ಟೆಯುಬ್ಬರಿಕೆ ಮೊದಲಾದ ತೊಂದರೆಗಳು ಇಲ್ಲವಾಗುತ್ತವೆ ಹಾಗೂ ಕರುಳುಗಳಲ್ಲಿದ್ದ ತ್ಯಾಜ್ಯ ಹೊರಹೋಗಿರುವ ಮೂಲಕ ಹೊಟ್ಟೆ ಖಾಲಿಯಾದಂತನ್ನಿಸುತ್ತದೆ.
ಪ್ರಯೋಜನ #7
ಒಂದು ವೇಳೆ ಹೊಟ್ಟೆಯಲ್ಲಿ ಗುಳುಗುಳು ಅನ್ನಿಸುತ್ತಿದ್ದರೆ ಒಂದು ಲೋಟ ಶುಂಠಿಯ ನೀರನ್ನು ಕುಡಿಯುವ ಮೂಲಕ ಇದನ್ನು ಕಡಿಮೆಗೊಳಿಸಬಹುದು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಕೆಪಿಎಲ್‌ನಲ್ಲಿ ಹಸ್ಸಿ ಪ್ರತಿಭಾನ್ವೇಶಣೆ
ಮಿಸ್ಟರ್ ಕ್ರಿಕೆಟ್ ಖ್ಯಾತಿಯ ಆಸ್ಪ್ರೇಲಿಯಾದ ಮಾಜಿ ಅಟಗಾರ ಮೈಕಲ್ ಹಸ್ಸಿ, ಕರ್ನಾಟಕ ಪ್ರೀಮಿಯರ್ ಲೀಗ್ (ಕೆಪಿಎಲ್) ಟೂರ್ನಿಯ 7ನೇ ಆವೃತ್ತಿಗೂ ವೀಕ್ಷಕ ವಿವರಣೆ ನೀಡಲಿದ್ದಾರೆ. ಜತೆಗೆ ಐಪಿಎಲ್ ಫ್ರಾಂಚೈಸಿ ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಬಲ ಹೆಚ್ಚಿಸಲು ಕೆಪಿಎಲ್ ಟೂರ್ನಿಯಲ್ಲಿ ಯುವ ಪ್ರತಿಭೆಗಳ ಪ್ರತಿಭಾನ್ವೇಶಣೆ ಕೂಡ ನಡೆಸಲಿದ್ದಾರೆ.
ವಿಜಯ ಕರ್ನಾಟಕ | Updated:
Aug 2, 2018, 10:43AM IST
ಬೆಂಗಳೂರು: ಮಿಸ್ಟರ್ ಕ್ರಿಕೆಟ್ ಖ್ಯಾತಿಯ ಆಸ್ಪ್ರೇಲಿಯಾದ ಮಾಜಿ ಅಟಗಾರ ಮೈಕಲ್ ಹಸ್ಸಿ, ಕರ್ನಾಟಕ ಪ್ರೀಮಿಯರ್ ಲೀಗ್ (ಕೆಪಿಎಲ್) ಟೂರ್ನಿಯ 7ನೇ ಆವೃತ್ತಿಗೂ ವೀಕ್ಷಕ ವಿವರಣೆ ನೀಡಲಿದ್ದಾರೆ. ಜತೆಗೆ ಐಪಿಎಲ್ ಫ್ರಾಂಚೈಸಿ ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಬಲ ಹೆಚ್ಚಿಸಲು ಕೆಪಿಎಲ್ ಟೂರ್ನಿಯಲ್ಲಿ ಯುವ ಪ್ರತಿಭೆಗಳ ಪ್ರತಿಭಾನ್ವೇಶಣೆ ಕೂಡ ನಡೆಸಲಿದ್ದಾರೆ.
ಇಲ್ಲಿನ ಎಂ. ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಬುಧವಾರ ನಡೆದ ಪತ್ರಿಕಾಗೋಷ್ಠಿಯಲ್ಲಿ ಕೆಪಿಎಲ್ ಸಂಘಟಕರು 7ನೇ ಆವೃತ್ತಿಯ ಕೆಪಿಎಲ್‌ನಲ್ಲಿ ಮೈಕ್ ಹಸ್ಸಿ ಭಾಗವಾಗುತ್ತಿರುವುದಾಗಿ ಘೋಷಿಸಿದರು. ಈ ಸಂದರ್ಭದಲ್ಲಿ ಮಾತನಾಡಿದ ಹಸ್ಸಿ, ''ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಸಾಕಷ್ಟು ನೆನಪನ್ನು ಹೊಂದಿದ್ದೇನೆ. ಇಲ್ಲಿಗೆ ತಿರುಗಿ ಬರುವುದೆಂದರೆ ಸಂತಸ. ಕೆಪಿಎಲ್‌ನ ಕಳೆದ ಆವೃತ್ತಿಯಲ್ಲೂ ಭಾಗವಾಗಿದ್ದೆ. ಯುವ ಆಟಗಾರರಿಗೆ ಈ ಟೂರ್ನಿ ಉತ್ತಮ ವೇದಿಕೆ. ಕೆಎಸ್‌ಸಿಎಗೂ ಕೂಡ ಪ್ರತಿಭಾನ್ವಿತರನ್ನು ಗುರುತಿಸಿ ಪೋಷಿಸಲು ಇದು ನೆರವಾಗಲಿದೆ. ನಾನೂ ಕೂಡ ಸಿಎಸ್‌ಕೆ ತಂಡದ ಬಲ ಹೆಚ್ಚಿಸಲು ಬೇಕಾಗುವ ಪ್ರತಿಭಾಶಾಲಿ ಆಟಗಾರರ ಹುಡುಕಾಟ ನಡೆಸಲಿದ್ದೇನೆ,'' ಎಂದು ಹಸ್ಸಿ ಹೇಳಿದ್ದಾರೆ.
ಇದೇ ವೇಳೆ, ''ಆರಂಭದಲ್ಲಿ ತಂಡಗಳು ಯಶಸ್ಸು ಕಾಣಲಿಲ್ಲ ಎಂದ ಮಾತ್ರಕ್ಕೆ ಫ್ರಾಂಚೈಸಿ ಮಾಲೀಕರು ಹೆಚ್ಚು ತಲೆಕೆಡಿಸಿಕೊಳ್ಳುವ ಅಗತ್ಯವಿಲ್ಲ. ತಾಳ್ಮೆ ಕಾಯ್ದುಕೊಂಡಲ್ಲಿ ಉತ್ತಮ ಫಲಿತಾಂಶ ಸಿಗಲಿದೆ,'' ಎಂದು ಫ್ರಾಂಚೈಸಿಗಳಿಗೆ ಹಸ್ಸಿ ಕಿವಿಮಾತನ್ನು ಹೇಳಿದರು.
ಏಳನೇ ಆವೃತ್ತಿಯ ಕೆಪಿಎಲ್ ಟೂರ್ನಿ ಆ.15ರಂದು ಆರಂಭಗೊಳ್ಳಲಿದ್ದು, ಬೆಂಗಳೂರು, ಹುಬ್ಬಳ್ಳಿ ಮತ್ತು ಮೈಸೂರು ನಗರಗಳಲ್ಲಿ ಆಯೋಜನೆಗೊಂಡು ಸೆ.6ರಂದು ಅಂತ್ಯಗೊಳ್ಳಲಿದೆ.


ನೀವೂ ಸಹ ಹುಟ್ಟುಹಬ್ಬದಲ್ಲಿ ಕೇಕ್ ಮೇಲೆ ಮೋಂಬತ್ತಿ ಉರಿಸ್ತೀರಾ?
  05-01-2019 6:04AM IST    /     No Comments    /     Posted In: Latest News , Health
ಹುಟ್ಟುಹಬ್ಬ ಆಚರಿಸುವಾಗ ಕೇಕ್ ಮೇಲೆ ಕ್ಯಾಂಡಲ್ ಗಳನ್ನು ಉರಿಸಿ ಅದನ್ನು ಆರಿಸೋದು ಕಾಮನ್. ಎಲ್ಲರೂ ಖುಷಿ ಖುಷಿಯಾಗಿ ಮೋಂಬತ್ತಿಗಳನ್ನು ಆರಿಸಿ ನಂತರ ಆ ಕೇಕ್ ಅನ್ನು ಕತ್ತರಿಸ್ತಾರೆ. ಆದ್ರೆ ಹೀಗೆ ಮಾಡೋದ್ರಿಂದ ಕೇಕ್ ನಲ್ಲಿ ಬ್ಯಾಕ್ಟೀರಿಯಾಗಳು ತುಂಬಿಕೊಳ್ಳುತ್ತವೆ.
ದಕ್ಷಿಣ ಕೆರೊಲಿನಾದ ಕ್ಲೆಮ್ಸನ್ ಯೂನಿವರ್ಸಿಟಿ ವಿಜ್ಞಾನಿಗಳು ನಡೆಸಿದ ಸಂಶೋಧನೆಯಲ್ಲಿ ಈ ವಿಷಯ ಬಹಿರಂಗವಾಗಿದೆ. ಮೋಂಬತ್ತಿ ಆರಿಸುವ ವೇಳೆ ಉಗುಳು ಕೂಡ ಕೇಕ್ ಮೇಲೆ ಬೀಳುತ್ತದೆ. ಇದರಿಂದಾಗಿ ಕೇಕ್ ನಲ್ಲಿ ಬ್ಯಾಕ್ಟೀರಿಯಾಗಳ ಸಂಖ್ಯೆ ಶೇ. 1400 ರಷ್ಟು ಜಾಸ್ತಿಯಾಗುತ್ತದೆ.
ಕ್ಯಾಂಡಲ್ ಆರಿಸುತ್ತಿದ್ದಂತೆ ಕೇಕ್ ಮೇಲೆ ಬ್ಯಾಕ್ಟೀರಿಯಾಗಳ ಪ್ರಮಾಣ ದಿಢೀರನೆ ವೃದ್ಧಿಯಾಗುತ್ತದೆ. ಹಾಗಾಗಿ ಆ ಕೇಕ್ ತಿನ್ನುವುದು ಆರೋಗ್ಯಕ್ಕೆ ಅಪಾಯಕಾರಿ ಎನ್ನುತ್ತಾರೆ ವಿಜ್ಞಾನಿಗಳು. ಕೇಕ್ ಮೇಲೆ ಕ್ಯಾಂಡಲ್ ಇಟ್ಟು ಅದನ್ನು ಆರಿಸುವ ಸಂಪ್ರದಾಯ ಆರೋಗ್ಯಕ್ಕೆ ಮಾರಕ ಅಂತಾ ಅಭಿಪ್ರಾಯಪಟ್ಟಿದ್ದಾರೆ.
ಸಾಮಾನ್ಯವಾಗಿ ಎಲ್ಲರೂ ತಮ್ಮ ಹುಟ್ಟುಹಬ್ಬಗಳಲ್ಲಿ ಕ್ಯಾಂಡಲ್ ಉರಿಸಿ ಆರಿಸ್ತಾರೆ. ಆದ್ರೆ ಇದುವರೆಗೂ ಈ ಆಚರಣೆಯಲ್ಲಿರೋ ಅಪಾಯದ ಬಗ್ಗೆ ಯಾರೂ ಗಮನ ಹರಿಸಿರಲಿಲ್ಲ. ಮನುಷ್ಯರ ಬಾಯಲ್ಲಿ ಸಾಕಷ್ಟು ಬ್ಯಾಕ್ಟೀರಿಯಾಗಳಿರುತ್ತವೆ. ಆದ್ರೆ ಅವುಗಳಲ್ಲಿ ಬಹುತೇಕ ಯಾವುದೂ ಹಾನಿಕಾರಕವಾಗಿರುವುದಿಲ್ಲ. ಅಕಸ್ಮಾತ್ ಕ್ಯಾಂಡಲ್ ಆರಿಸಿದ ವ್ಯಕ್ತಿಗೇನಾದ್ರೂ ಖಾಯಿಲೆ ಇದ್ರೆ, ಆರೋಗ್ಯ ಸಮಸ್ಯೆ ಇದ್ರೆ ಅಪಾಯ ಗ್ಯಾರಂಟಿ.


‘ಇದು ಬರೀ ಟ್ರೇಲರ್, ಪಿಕ್ಚರ್ ಅಭಿ ಭೀ ಬಾಕಿ ಹೈ’…!
  11-11-2018 5:57PM IST    /     No Comments    /     Posted In: Latest News , Entertainment
ಕನ್ನಡಿಗರಿಂದ ನಿರ್ಮಾಣವಾದ, ಕನ್ನಡದ ನಿರ್ದೇಶಕ-ನಟ ಹಾಗೂ ಚಿತ್ರತಂಡದಿಂದ ಮೂಡಿಬಂದಿರುವ ಪಂಚಭಾಷಾ ಸಿನಿಮಾ “ಕೆಜಿಎಫ್” ಈಗ ಟ್ರೇಲರ್ ಮೂಲಕ ದೇಶಾದ್ಯಂತ ಭಾರಿ ಸುದ್ದಿ ಮಾಡುತ್ತಿದೆ.
ಮೊನ್ನೆಮೊನ್ನೆಯಷ್ಟೇ ನಡೆದ ಈ ಟ್ರೇಲರ್ ಬಿಡುಗಡೆ ಸಂದರ್ಭದಲ್ಲಿ ಮಾತನಾಡಿದ ನಟ ಯಶ್, ಇದು ಕೇವಲ ನನ್ನ ಸಿನಿಮಾ ಅಲ್ಲ, ಇದು ನಮ್ಮ ಕನಸು ಎಂಬುದಾಗಿ ಹೇಳಿದ್ದಾರೆ.
ಐದು ಭಾಷೆಗಳಲ್ಲಿ ಬಿಡುಗಡೆಯಾದ ಟ್ರೇಲರ್ ಬಗ್ಗೆ ಆಯಾ ಭಾಷೆಗಳಲ್ಲೇ ಮಾತನಾಡಿದ ಯಶ್, ಈ ಚಿತ್ರಕ್ಕಾಗಿ ಎಲ್ಲರೂ ಕಠಿಣ ಪರಿಶ್ರಮ ವಹಿಸಿದ್ದಾರೆ. ಇದಕ್ಕಾಗಿ ನಾವೆಲ್ಲರೂ ಫ್ಯಾಷನೇಟ್ ಆಗಿ ಕೆಲಸ ಮಾಡಿದ್ದೇವೆ ಎನ್ನುವ ಜೊತೆಗೆ, ಚಿತ್ರವಾದ ನಿಜವಾದ ಹೀರೋ ವಿಜಯ್ ಕಿರಗಂದೂರು ಎಂದು ನಿರ್ಮಾಪಕರ ಬಗ್ಗೆ ಭಾರಿ ಪ್ರಶಂಸೆ ವ್ಯಕ್ತಪಡಿಸಿದ್ದಾರೆ.
ಇನ್ನು ಚಿತ್ರದ ಸಂಗೀತ ನಿರ್ದೇಶಕ ರವಿ ಬಸ್ರೂರ್, ಸಿನಿಮಾಟೋಗ್ರಾಹಕ ಭುವನ್ ಗೌಡ, ಕಲಾ ನಿರ್ದೇಶಕ ಶಿವಕುಮಾರ್ ಅವರನ್ನು ಮುಕ್ತವಾಗಿ ಹೊಗಳಿರುವ ಅವರು, “ಕೆಜಿಎಫ್” ಮೂಲಕ ನಿರ್ದೇಶಕ ಪ್ರಶಾಂತ್ ನೀಲ್ ತಮ್ಮ ಸಾಮರ್ಥ್ಯವನ್ನು ಜಗತ್ತಿಗೇ ತೋರಿಸಲು ಹೊರಟಿದ್ದಾರೆ. ಅದನ್ನು ನಾನು ನೋಡಿದ್ದು, ಸದ್ಯದಲ್ಲೇ ಜಗತ್ತೂ ಕಾಣಲಿದೆ. ಇದು ಬರೀ ಟ್ರೇಲರ್, ಪಿಕ್ಚರ್ ಅಭಿ ಭೀ ಬಾಕಿ ಹೈ ಎಂದು ಹೇಳಿ ಯಶ್ ಕುತೂಹಲ ಹುಟ್ಟಿಸಿದ್ದಾರೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಟೊಮ್ಯಾಟೊ ಜ್ಯೂಸ್ ಕುಡಿಯುವುದರಿಂದ ಆಗುವ ಲಾಭಗಳು
  09-05-2019 5:46AM IST    /     No Comments    /     Posted In: Latest News , Health
ಮನೆಯಲ್ಲೇ ಸುಲಭವಾಗಿ ಮಾಡಬಹುದಾದ ಟೊಮ್ಯಾಟೊ ಜ್ಯೂಸ್ ಅತ್ಯಂತ ರುಚಿಕರ ಹಾಗೂ ಆರೋಗ್ಯಕರ. ಯಾವುದೇ ಸಮಯದಲ್ಲಿ ಈ ಜ್ಯೂಸನ್ನು ಸಿದ್ಧಪಡಿಸಿ ಮನೆ ಮಂದಿಯಲ್ಲಾ ಕುಡಿಯಬಹುದು. ಈ ಜ್ಯೂಸನ್ನು ಕುಡಿಯುವುದರಿಂದ ಸಿಗುವ ಪ್ರಯೋಜನಗಳೇನು ಅಂತ ತಿಳಿಯೋಣ.
ಹೇರಳವಾಗಿರುವ ಕಬ್ಬಿಣಾಂಶ
ಇದರಲ್ಲಿ ಜೀವಸತ್ವ ಎ, ಬಿ, ಸಿ ಅಪಾರವಾಗಿರುತ್ತದೆ. ಮನೆಯಲ್ಲಿ ತಯಾರಿಸಿದ ಸಿಂಪಲ್ ಟೊಮ್ಯಾಟೊ ಜ್ಯೂಸ್ ನಲ್ಲಿ ದೇಹಕ್ಕೆ ಅಗತ್ಯವಿರುವ ಪೊಟ್ಯಾಶಿಯಂ, ಕ್ಯಾಲ್ಸಿಯಂ, ಮೆಗ್ನೇಶಿಯಂ, ಕಬ್ಬಿಣಾಂಶ ಹೇರಳವಾಗಿರುತ್ತದೆ.
ವಸಡಿನ ಆರೋಗ್ಯ
ಟೊಮ್ಯಾಟೊ ಪಾನೀಯ ವಸಡು ಹಾಗೂ ದವಡೆಯನ್ನು ಆರೋಗ್ಯವಾಗಿರಿಸುತ್ತದೆ.
ಸುಕ್ಕುಗಳು ಮಾಯ
ಈ ಜ್ಯೂಸ್ ನೊಂದಿಗೆ ಮೂಲಂಗಿ ರಸ ಹಾಗೂ ಕ್ಯಾರೆಟ್ ರಸ ಸೇರಿಸಿ ಸೇವಿಸುವುದರಿಂದ ಮುಖದ ಸುಕ್ಕುಗಳು ಮಾಯವಾಗುತ್ತವೆ.


ಈ ದೇಶದಲ್ಲಿ 13 ವರ್ಷದ ಮಕ್ಕಳು ಬೆಳೆಸಬಹುದು ಶಾರೀರಿಕ ಸಂಬಂಧ
  23-10-2018 4:16PM IST    /     No Comments    /     Posted In: Latest News , Special
ಭಾರತದಲ್ಲಿ ಪುರುಷರ ಮದುವೆ ವಯಸ್ಸು 21 ವರ್ಷ. ಹುಡುಗಿಯರಿಗೆ 18 ತುಂಬಿದ್ರೆ ಮಾತ್ರ ಮದುವೆ ಮಾಡಬಹುದು. ಶಾರೀರಿಕ ಸಂಬಂಧ ಬೆಳೆಸುವ ವಿಚಾರದಲ್ಲಿಯೂ ಇದೇ ವಯಸ್ಸು ಹುಡುಗಿಯರಿಗೆ ಅನ್ವಯಿಸುತ್ತದೆ. 1892 ಕ್ಕೂ ಮೊದಲು 10 ವರ್ಷ ತುಂಬಿದ ಹುಡುಗಿಯರು ಸಂಬಂಧ ಬೆಳೆಸಬಹುದಿತ್ತು. 1892 ರಲ್ಲಿ ಅದನ್ನು 12 ಕ್ಕೆ ಏರಿಕೆ ಮಾಡಲಾಯ್ತು. 1982 ರಲ್ಲಿ ಇದನ್ನು 16 ಕ್ಕೆ ತಂದು ನಿಲ್ಲಿಸಲಾಯ್ತು. 2014 ರಲ್ಲಿ ಈ ವಯಸ್ಸನ್ನು 18 ವರ್ಷ ಮಾಡಲಾಗಿದೆ. 18 ವರ್ಷಕ್ಕಿಂತ ಚಿಕ್ಕ ವಯಸ್ಸಿನ ಹುಡುಗಿಯರ ಜೊತೆ ಸಂಬಂಧ ಬೆಳೆಸಿದ್ರೆ ಅದನ್ನು ಅತ್ಯಾಚಾರವೆಂದು ಪರಿಗಣಿಸಲಾಗುತ್ತದೆ.
ಬೇರೆ ಬೇರೆ ದೇಶಗಳಲ್ಲಿ ಈ ಕಾನೂನು ಬೇರೆ ಬೇರೆಯಾಗಿದೆ. ನೆರೆ ದೇಶ ಚೀನಾದಲ್ಲಿ ಹುಡುಗಿಯರ ಮದುವೆ ವಯಸ್ಸು 20. ಹುಡುಗರ ಮದುವೆ ವಯಸ್ಸು 22. ಆದ್ರೆ ಇಬ್ಬರೂ 14ನೇ ವರ್ಷದಲ್ಲಿಯೇ ಶಾರೀರಿಕ ಸಂಬಂಧ ಬೆಳೆಸಬಹುದು.
ಬಾಂಗ್ಲಾದೇಶದಲ್ಲಿ ಕೂಡ ಭಾರತದಂತೆ 18 ತುಂಬಿದ ಹುಡುಗಿ ಹಾಗೂ 21 ತುಂಬಿದ ಹುಡುಗ ಮದುವೆಯಾಗಬಹುದು. ಆದ್ರೆ ಇಲ್ಲಿಯೂ ಶಾರೀರಿಕ ಸಂಬಂಧ ಬೆಳೆಸಲು ಬೇರೆ ಕಾನೂನಿದೆ. 14 ವರ್ಷ ಮೇಲ್ಪಟ್ಟ ಹುಡುಗಿ ಸೆಕ್ಸ್ ಗೆ ಅರ್ಹಳು.
ಜಪಾನಿನಲ್ಲಿ ಹುಡುಗ ಹಾಗೂ ಹುಡುಗಿ 20 ವರ್ಷವಾದ್ಮೇಲೆ ಮದುವೆಯಾಗ್ಬಹುದು. ಇದಕ್ಕಿಂತ ಮೊದಲೇ ಸಂಬಂಧ ಬೆಳೆಸಲು ಅವಕಾಶವಿದೆ. 13 ವರ್ಷದಲ್ಲಿಯೇ ಇಷ್ಟಪಟ್ಟವರ ಜೊತೆ ಸಂಬಂಧ ಬೆಳೆಸಬಹುದಾಗಿದೆ.


ಐಪಿಎಲ್ ಉದ್ಘಾಟನೆಗೆ ಸುಪ್ರೀಂ ಕೋರ್ಟ್ ನೇಮಿತ ಸಮಿತಿಯಿಂದ ಸಣ್ಣ ಶಾಕ್ !
Highlights
ಏ.7ರಂದು ಈ ಆವೃತ್ತಿಯ ಮೊದಲ ಪಂದ್ಯಕ್ಕೂ ಮುನ್ನ ವಾಂಖೇಡೆ ಕ್ರೀಡಾಂಗಣದಲ್ಲೇ ಸಮಾರಂಭ ನಡೆಯಲಿದೆ ಎಂದು ಬಿಸಿಸಿಐ ಮೂಲಗಳು ಸ್ಪಷ್ಟಪಡಿಸಿವೆ.
ಮುಂಬೈ(ಮಾ.06): ಐಪಿಎಲ್ 11ನೇ ಆವೃತ್ತಿಯ ಉದ್ಘಾಟನಾ ಸಮಾರಂಭಕ್ಕೆಂದು ಮೀಸಲಿಟ್ಟಿದ್ದ 50 ಕೋಟಿ ಬಜೆಟ್ ಅನ್ನು ಸುಪ್ರೀಂ ಕೋರ್ಟ್ ನೇಮಿತ ಆಡಳಿತ ಸಮಿತಿ ಕಡಿತಗೊಳಿಸಿದೆ. ಉದ್ಘಾಟನಾ ಸಮಾರಂಭಕ್ಕೆ 30 ಕೋಟಿ ಮಾತ್ರ ಬಳಸುವಂತೆ ಬಿಸಿಸಿಐ ಅಧಿಕಾರಿಗಳಿಗೆ ಸೂಚನೆ ನೀಡಿದೆ.
ಕಳೆದ ತಿಂಗಳು ನಡೆದಿದ್ದ ಐಪಿಎಲ್ ಆಡಳಿತ ಸಮಿತಿ ಸಭೆ ವೇಳೆ ಅದ್ಧೂರಿ ಉದ್ಘಾಟನಾ ಸಮಾರಂಭಕ್ಕೆ 50 ಕೋಟಿ ವೆಚ್ಚ ಮಾಡಲು ಬಿಸಿಸಿಐ ನಿರ್ಧರಿಸಿತ್ತು. ಇದೇ ವೇಳೆ ಏ.6ಕ್ಕೆ ಮುಂಬೈನ ಕ್ರಿಕೆಟ್ ಕ್ಲಬ್ ಆಫ್ ಇಂಡಿಯಾದಲ್ಲಿ ನಿಗದಿಯಾಗಿದ್ದ ಉದ್ಘಾಟನಾ ಸಮಾರಂಭವನ್ನು ಮುಂದೂಡಲಾಗಿದ್ದು, ಏ.7ರಂದು ಈ ಆವೃತ್ತಿಯ ಮೊದಲ ಪಂದ್ಯಕ್ಕೂ ಮುನ್ನ ವಾಂಖೇಡೆ ಕ್ರೀಡಾಂಗಣದಲ್ಲೇ ಸಮಾರಂಭ ನಡೆಯಲಿದೆ ಎಂದು ಬಿಸಿಸಿಐ ಮೂಲಗಳು ಸ್ಪಷ್ಟಪಡಿಸಿವೆ.
ಆಡಳಿತ ಸಮಿತಿ ಉದ್ಘಾಟನಾ ಸಮಾರಂಭದ ಬಜೆಟ್ ಕಡಿತಗೊಳಿಸಲು, ದಿನಾಂಕ ಬದಲಿಸಲು ಕಾರಣವೇನು ಎಂಬುದು ತಿಳಿದುಬಂದಿಲ್ಲ.
Last Updated 11, Apr 2018, 12:52 PM IST


ಬ್ರ್ಯಾಂಡ್ ಮೌಲ್ಯದಲ್ಲಿ ಮೆಸ್ಸಿಯನ್ನೇ ಹಿಂದಿಕ್ಕಿದ ಕೊಹ್ಲಿ..!
Highlights
ಫೋರ್ಬ್ಸ್ ಬಿಡುಗಡೆ ಮಾಡಿದ ಟಾಪ್ 10 ಪಟ್ಟಿಯಲ್ಲಿ ಟೆನಿಸ್ ದಂತಕತೆ ರೋಜರ್ ಫೆಡಡರ್ ನಂ.1 ಸ್ಥಾನದಲ್ಲಿದ್ದರೆ, ಬಾಸ್ಕೆಟ್'ಬಾಲ್ ತಾರೆ ಲೆಬ್ರಾನ್ ಜೇಮ್ಸ್ ಎರಡನೇ ಸ್ಥಾನದಲ್ಲಿದ್ದು, ಉಸೇನ್ ಬೋಲ್ಟ್ 3ನೇ ಸ್ಥಾನದಲ್ಲಿದ್ದಾರೆ.
ನ್ಯೂಯಾರ್ಕ್(ಅ.27): ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಬ್ರ್ಯಾಂಡ್ ಮೌಲ್ಯದಲ್ಲಿ ಬಾರ್ಸಿಲೋನಾದ ಫುಟ್ಬಾಲ್ ದಂತಕತೆ ಲಿಯೋನಲ್ ಮೆಸ್ಸಿಯನ್ನು ಹಿಂದಿಕ್ಕಿದ್ದಾರೆ.
ವಿಶ್ವದ ಅತ್ಯಂತ ಹೆಚ್ಚು ಬ್ರ್ಯಾಂಡ್ ಮೌಲ್ಯ ಹೊಂದಿರುವ ಆಟಗಾರರ ಪಟ್ಟಿಯನ್ನು ಫೋರ್ಬ್ಸ್ ಫ್ಯಾಬ್ ನಿಯತ ಕಾಲಿಕೆ ಪ್ರಕಟಿಸಿದ್ದು, ಅಗ್ರ 10ರ ಪಟ್ಟಿಯಲ್ಲಿ ವಿರಾಟ್ 7ನೇ ಸ್ಥಾನದಲ್ಲಿದ್ದಾರೆ. ಇನ್ನು ಮೆಸ್ಸಿ 9ನೇ ಸ್ಥಾನಕ್ಕೆ ತೃಪ್ತಿಪಟ್ಟುಕೊಂಡಿದ್ದಾರೆ. ವಿರಾಟ್ ವರ್ಷಕ್ಕೆ 14.5 ಮಿಲಿಯನ್ ಡಾಲರ್(ಅಂದಾಜು ₹ 94 ಕೋಟಿ) ಆದಾಯ ಗಳಿಸುತ್ತಿದ್ದಾರೆ.
ಫೋರ್ಬ್ಸ್ ಬಿಡುಗಡೆ ಮಾಡಿದ ಟಾಪ್ 10 ಪಟ್ಟಿಯಲ್ಲಿ ಟೆನಿಸ್ ದಂತಕತೆ ರೋಜರ್ ಫೆಡಡರ್ ನಂ.1 ಸ್ಥಾನದಲ್ಲಿದ್ದರೆ, ಬಾಸ್ಕೆಟ್'ಬಾಲ್ ತಾರೆ ಲೆಬ್ರಾನ್ ಜೇಮ್ಸ್ ಎರಡನೇ ಸ್ಥಾನದಲ್ಲಿದ್ದು, ಉಸೇನ್ ಬೋಲ್ಟ್ 3ನೇ ಸ್ಥಾನದಲ್ಲಿದ್ದಾರೆ.
ಆಟಗಾರರು ಪಡೆಯುವ ಸಂಭಾವನೆ ಹೊರತು ಪಡಿಸಿ, ಕೇವಲ ಜಾಹಿರಾತಿನಿಂದ ಪಡೆದ ಆದಾಯ ಲೆಕ್ಕ ಹಾಕಿ ಈ ಪಟ್ಟಿ ಸಿದ್ಧಪಡಿಸಲಾಗಿದೆ.
Last Updated 11, Apr 2018, 12:35 PM IST